64 સમરહિલ - 78 Dhaivat Trivedi દ્વારા પુષ્તક અને વાર્તા PDF\nપ્રકરણ - 78\nકેપ્ટન ઉલ્હાસનો વ્યુહઃ\nશાંગરા તરીકે ઓળખાતી બખોલમાં એક લડાકુ કાફલો રોકાયો છે એવી બાતમી સ્થાનિક આદિવાસીઓ પાસેથી મળી ત્યારે સૌથી પહેલાં કેપ્ટન ઉલ્હાસે તેમની પાસે બખોલનો જેવો આવડે તેવો નકશો બનાવડાવ્યો હતો.\nઆ લોકો કોણ હતા તેનો તેને કોઈ અંદાજ ન હતો. આઈપીએસ કક્ષાના પોલિસ અફસરનું અપહરણ અને સીધા હોમ મિનિસ્ટ્રીમાંથી જ તલાશનો ઓર્ડર... એટલે મામલાની ગંભીરતા કેપ્ટન ઉલ્હાસ બરાબર સમજી શકતો હતો. રાઘવે જે પ્રકારે સંદેશો મોકલાવ્યો એ પરથી ઉલ્હાસને એટલું જરૃર સમજાયું હતું કે એ લોકો ભારે ખંધા અને ખેપાની છે. તલાશમાં જો જરાક સરખી ય ચૂક થઈ તો રાઘવનો ઘડો-લાડવો થઈ શકે છે.\nજોરહટથી તવાંગ અને તવાંગથી બોમ્ડિ-લા તરફ જતા માર્ગે તો એ સ્નિફર ડોગની દોરવણીથી બહુ જ આસાનીથી રાઘવને ટ્રેસ કરી શક્યો હતો પરંતુ નદીના કાંઠા પાસે સ્નિફર ડોગે રાઘવના પેશાબની છેલ્લી ગંધ પારખી એ પછી કેપ્ટન ઉલ્હાસ બરાબર મુંઝાયો હતો.\nબ્રહ્મપુત્રના અફાટ પ્રવાહમાં આ લોકો કઈ તરફ ગયા હોઈ શકે? કાંઠાની બંને તરફ એ ધારો કે સ્નિફર ડોગને મોકલે તો પણ સેંકડો કિલોમીટર લંબાઈમાં પથરાયેલા બંને તરફના કાંઠાની બંને દિશા ચકાસવામાં જ અઠવાડિયું નીકળી જાય અને સાથે જોડાયેલી બિરવા અસનાની તેને જીવતો જ ફાડી ખાય.\nકોઈપણ કમાન્ડો ઓપરેશનમાં આઉટ સાઈડરની હાજરી હોઈ જ ન શકે એવા ચુસ્ત નિયમ છતાં તેણે ધરાર બિરવાને સાથે લેવી પડી તેને લીધે બિરવાની પહોંચ કેટલી છે એ તેને સમજાઈ ગયું હતું. કોલકાતાથી કાફલો નીકળ્યો એ જ ઘડીથી બિરવા પ્રત્યેક કલાકે તેના બાપને રિપોર્ટ કરતી હતી અને ઉલ્હાસનો ઓફિશિયલ રિપોર્ટ પહોંચે એ પહેલાં તો હેડ ક્વાર્ટર પરથી સુચના આવી જતી હતી.\nબિરવાની હાજરી અને સક્રિયતાથી મનોમન ધૂંધવાતો કેપ્ટન બ્રહ્મપુત્રના કાંઠે પહોંચીને બરાબર અટવાયો હતો. ક્યાંય કોઈ બાતમી આપે તેવી સુરાગ શોધવામાં અડધો દિવસ નીકળી ગયો. બિરવાને ફૂંફાડા નાંખતી છોડીને કેપ્ટને નદીના પહોળા, વિશાળ પટમાંથી પસાર થતા હોડકાંની તલાશી લેવા માંડી.\nક્યાંથી આવો છો, ક્યાં જાવ છો, અહીંથી આગળ ક્યાં સુધી પહાડો વચ્ચે વસાહત છે, કેવા પ્રકારનો માલસામન લઈ જાવ છો, રોજના કેટલાંક હોડકાં અહીંથી પસાર થાય છે, રાત્રે નદીમાં કોઈની અવરજવર હોય છે કે કેમ એવા અણધાર્યા સવાલોની ઝડી વરસાવીને ઉલ્હાસના આદમીઓ બાતમી મેળવતા ગયા. ઉલ્હાસ એ બાતમીઓનું શાતિર ઝીણવટથી પૃથક્કરણ કરતો ગયો.\nમોડી સાંજે અંધારું ઘેરાયું ત્યારે કાંઠા પર તાપણું કરીને એ બેઠો હતો. છેલ્લી ડિંગી નદીનો ચકરાવો મારીને પાછી ફરી રહી હતી. બે ડિંગી રાતભર નદીમાં પહેરો દેવાની હતી. તાપણું સંકોરી રહેલી બિરવાની આંખોના ઉચાટમાં ઉલ્હાસને તેની ઉતાવળ પરખાતી હતી. અહીં સુધી આવીને અટકી જવું પડયું એથી એ મનોમન અકળાતી હતી.\nછેલ્લી ડિંગીના આદમીઓ તેમની તલાશી દરમિયાન મળેલી માહિતી આપી રહ્યા હતા અને અચાનક ઉલ્હાસ ચોંક્યો. ચાર દિવસ પહેલાં મોડી સાંજે અહીંથી એક કાફલો ચારેક જેટલા તરાપા પર લાંગર્યો હતો અને નદીના ઉપરવાસની દિશામાં ગયો હતો.\nઅડાબીડ પહાડોમાં વસતાં બોડો, સુગ્મા, કોરવા આદિવાસીઓનો આ છેલ્લો પડાવ હતો. એથી ઉપરવાસમાં ભીષણ પહાડો વચ્ચે બેહદ મારકણા વળાંકો લેતી બ્રહ્મપુત્રનું વહેણ તોફાની બનતું હતું અને બેય કાંઠા પર અડાબીડ જંગલો હતા.\nએ તરફ કોણ ગયું હોઈ શકે તેવા સહજ સવાલથી ઉલ્હાસ ઊભો થયો. કાંઠા પર ઝળુંબતા પહાડો વચ્ચેની તળેટીમાં વસીને જગતથી પોતાને દૂર રાખતા આદિમવાસીઓ પંખી પકડવા માટે મોડી રાતે કાંઠા પર ઝળુંબતી ચટ્ટાનો પર આવતા હતા. માળામાં જંપી ગયેલા પંખીઓને પકડવા માટે રાતનો સમય તેમને અનુકૂળ રહેતો. રાતે એવી કરાડની ધાર પર ઊંચા ઝાડવા ચડી રહેલા આદિવાસીઓએ જંગલના નિરવ સન્નાટાને ચિરતો એક કાફલો શાંગરાની દિશાએ જતો જોયો હતો.\nમોડી રાતે આદિવાસીઓના ભુંગાઓ ફંફોસીને તેણે ઊઠાડયા અને શાંગરા તરફ જતા જળમાર્ગ સુધી લઈ જવા દાટી મારીને તેમને તૈયાર કર્યા. શાંગરાની ભૂગોળ સમજ્યા પછી તેણે આબાદ વ્યુહ વિચારી લીધો હતો. બખોલ પહાડની ચટ્ટાન પર ખુલતી હતી અને ચટ્ટાનના રસ્તે જંગલ ફેંદીને નદીના બીજી તરફના કાંઠે નીકળાતું હતું.\nબખોલના મોંઢા આગળ હલ્લો બોલાવ્યા પછી ય જો એ લોકો નાસી જવામાં સફળ થાય તો પણ તેમને દબોચી શકાય એ હેતુથી તેણે એક કાફલો કાંઠાની જંગલ તરફ ખુલતી દિશાએ તૈનાત રાખ્યો હતો.\n- પણ તેની ધારણા ખોટી પડી હતી... ભયાનક રીતે ખોટી પડી હતી.\nએ સાલાઓએ કશોક ભેદી પ્રહાર કરીને નદી કાંઠે તૈનાત કાફલાને તહસનહસ કરી નાંખ્યો હતો. એ ધડાકો સાંભળીને જ ઉલ્હાસને કંપારી છૂટી ગઈ હતી. ધડાકાની તીવ્રતા ગજબ હતી પણ એ આર્ટિલરી ફાયર ન હતો. તેણે વેરેલી આગનો લિસોટો ય પ્રચંડ હતો તો ય એ મોર્ટારનું ફાયર ન હતું. તેને હજુ ય સમજાતું ન હતું કે એ વેપન ક્યું હતું.\nઅજાણ્યા વેપને વેરેલી ભયાવહ તારાજી તેણે નજરે નિહાળી હતી. કાંઠા પર લાંગરેલી ડિંગી ક્યાંય દૂર મઝધાર વચ્ચે ઊંધી પડીને તણાઈ રહી હતી. તેનો એકેય આદમી જીવતો ન હતો અને કેટલાંકના શરીર તો ઓળખી ન શકાય એટલી હદે ક્ષત-વિક્ષતા થઈ ગયા હતા, જાણે કોઈએ તેમના શરીર સાથે આરડીએક્સ બાંધીને પલિતો ચાંપ્યો હોય!\nકાળુંડિબાંગ અંધારું, માથા પર વરસી રહેલો ધોધમાર વરસાદ, ઉપરવાસમાંથી પહાડો વચ્ચે વળ ખાઈને ધસમસતો બ્રહ્મપુત્રનો વેગીલો પ્રવાહ અને ૭૦-૮૦ અંશના અણિયાળા ખૂણે અચાનક જ પલટી ખાતું વહેણ...\nતરાપાઓનો પીછો કરી રહેલો ઉલ્હાસ એ વેપનના ડરથી જ ડિંગીની ઝડપ વધારતા ખચકાતો હતો.\nનાઈટવિઝન બાયનોક્યુલરમાં નજર માંડેલી રાખવી, વેપન તૈનાત રાખવા કે શરીરને સ્થિર રાખવું... ઉલ્હાસ અને તેના કમાન્ડો ભારે મુશ્કેલી અનુભવતા હતા.\nઆગળની ભૂગોળથી પોતે સદંતર અજાણ હતો. તરાપામાં ભાગી રહેલા લોકો માટે અહીંનો ચપ્પો-ચપ્પો ઘરના ફળિયા જેટલો પરિચિત જણાતો હતો. એવા જ કોઈક વળાંક પર ધારો કે...\nમનમાં ઊગેલી કલ્પનાથી જ ઉલ્હાસને કંપારી છૂટી ગઈ.\n- તો આગળ કાંઠા પરના આદમીઓની માફક પોતે સૌએ પણ અહીં જ જળસમાધિ લેવાની થાય અને કોઈને ચાંગળુ પાણી માંગવાની ય તક ન મળે.\nતે મહામુશ્કેલીએ સંતુલન જાળવતો ઊભો થયો. આગળના બે આદમીને નીચે લપાઈને પોઝિશન લેવાની સુચના આપી. ખભા પર સેલ્ફ પ્રોપેલ્ડ લોન્ચર ચડાવીને પોતે બરાબર વચ્ચે ગોઠવાયો. તેનું જોઈને સમાંતરે હંકારી રહેલી બીજી ડિંગીમાં ય પોઝિશન બદલાવા માંડી એટલે ઉલ્હાસે ઈશારો કરી દીધો,\nતેની ધારણા કરતાં ય વધારે જીવસટોસટનો જંગ અહીં મંડાઈ ગયો હતો.\n- પણ હજુ ય કેટલુંક એવું થવાનું હતું, જેની તેણે ધારણા કરી ન્હોતી.\nડિંગીએ હજુ સ્પિડ કેમ વધારી નથી?\nમાશુકાના પ્રણયગીતની તલ્લિનતાથી ડિંગીના એન્જિનની ભકભકાટી સરવા કાને સાંભળી રહેલો કેસી પણ ઉલઝનમાં હતો.\nનદીના ત્રણ કારમા વળાંક પછી ચોથો વળાંક ખાસ્સા લાંબા અંતરે હતો. કાંઠા પર ઉતરેલા તાન્શી, રાઘવ વગેરે જો ડિંગીને રોકવામાં નિષ્ફળ નીવડે તો ડિંગીમાં આવતો કાફલો ચોથા વળાંક પહેલાં પોતાને આંતરી શકે. કેસીએ મનોમન ક્યાસ માંડી લીધો હતો પણ ડિંગીની ઝડપ હજુ ય સ્થિર હતી એથી તેને નવાઈ લાગતી હતી.\nશું ઉપરવાસમાં તેમણે બીજો કોઈ કાફલો તૈનાત રાખ્યો હશે અને તરાપાઓ તેમની રેન્જમાં આવે તેની રાહ જોવાતી હશે?\nકે પછી તરાપાઓમાંથી કાંઠા પર કૂદી પડેલાં આદમીઓને તેમણે જોઈ લીધા હશે?\nબેય ખભા પર વજનદાર સામાન અને હાથમાં કેપ્ટિવ ગન ઝાલીને પરાણે સંતુલન જાળવવા મથતા કેસીના ગોરા ચહેરા પર લાલઘૂમ મૂંઝવણ તરી આવી.\nચોથો, પાંચમો અને છઠ્ઠો વળાંક આવે ત્યાંથી બ્રહ્મપુત્રનો પ્રવાહ ક્રમશઃ સાંકડા ઝરણાની માફક પહાડની ધાર પરથી નીચે ખાબકતો હતો. ભીષણ પછડાટ ખાઈને સડસડાટ ઢાળ ઉતરતા વહેણનો વેગ બેહદ તોફાની હતો. સદીઓથી પાણીની પછડાટ ખાઈ-ખાઈને નીચે ખાઈમાં બબ્બે માથોડાં ઊંડા પોલાણ સર્જાઈ ગયા હતા. એ પોલાણમાંથી પસાર થતું વહેણ ભમ્મરિયો ચકરાવો મારીને નીચે ફંગોળાતું હતું.\nઘૂના તરીકે ઓળખાતા એ પ્રવાહમાં પડવાનું તરાપાઓનું તો ઠીક, મશીનબોટનું ય ગજું ન હતું.\nડિંગીઓ સાથે એ પહેલાં જ મુઠભેડ થઈ જવી જોઈએ એવી કેસીની ધારણા ખોટી પડી રહી હતી. ચોથા વળાંકમાં પ્રવેશીને તેણે એકીટશે બ્રહ્મપુત્રના વેરાન, વિરાટ અને બિહામણા પટને ક્યાંય સુધી નિરખ્યા કર્યો. પછી અચાનક કશાક નિર્ણય પર આવ્યો હોય તેમ તરાપાની ઝડપ ઘટાડવા સુચના આપી દીધી.\nઆવનારા હુમલાખોરોએ બખોલમાં પ્રવેશીને મશાલ કે એવો કશોક ઉજાસ કરવાને બદલે સીધો ડિઝલનો કેરબો જ સળગાવ્યો હતો એટલે આ વખતે તાન્શી બરાબર સતર્ક હતી.\nકાંઠાની સાવ લગોલગ બે આદમીઓને તેણે અડધા નદીમાં અને અડધા કાંઠાના ખડક પર એવી હાલતમાં લેટાવ્યા હતા. ડિંગી નજીક આવે એટલે એક આદમીએ ફૂલઝડી જેવો લાઈટ ક્લસ્ટર તિરછી દિશામાં સામેના કાંઠા તરફ ફંગોળવાનો હતો. તિરછી દિશામાં ફેંકાય એટલે તેમાથી પ્રગટતી રોશનીને લીધી ડિંગીમાં બેઠેલા આદમીઓની આંખો અંજાઈ જાય એટલે તેઓ કાંઠા પર કોઈની હાજરી પારખી ન શકે પણ કાંઠા પર લપાયેલા આદમીઓને ચંદ સેકન્ડ માટે ડિંગીનું લોકેશન આંખોમાં બરાબર વસી જાય.\nલાઈટ ક્લસ્ટર ફેંકાય એ જ ઘડીએ કાંઠા પર લપાયેલા બીજા આદમીએ મનોમન ૧, ૨, ૩, ૪ એવી ગણતરી કરીને પાંચમો વિરામ આવે એ સાથે હવામાં સ્હેજ ઊંચેની તરફ ગ્રેનેડ ઉછાળી દેવાનો હતો.\nક્લસ્ટર ફેંકાયાનું ભાળીને ડિંગીમાં બેઠેલા લોકો કાંઠા તરફ બ્લાઈન્ડ ફાયર કરવા જ પ્રેરાશે. એ વખતે અચાનક ઊંચે હવામાંથી ફાટતો ગ્રેનેડ, ભલે નિશાન ચૂકી જાય તો પણ તેમને સ્તબ્ધ તો કરી જ દે.\nમુક્તિવાહિનીના બીજા બે આદમીઓને તેણે કાંઠાથી સ્હેજ ત્રાંસમાં ગોઠવ્યા હતા. પોતે બીજા એક આદમીને લઈને કાંઠા પર ધસી આવેલી એક સાવ પાતળી, સીધી ધારની કરાડ પર લપકી હતી અને ત્વરિત, રાઘવને ડિંગી બરાબર તેમની સીધમાં આવે એવી પોઝિશન પર તૈનાત રાખ્યા હતા.\nગ્રેનેડ ફાટે એ સાથે ત્રાંસમાં ઊભેલા આદમીઓ પ્રકાશના શેરડા વચ્ચે પારખેલા ડિંગીના સ્થાન તરફ ત્રણ ફાયર કરે. તેમના પછી તાન્શી અને તેના આદમી ફાયર કરે. એ પછી ત્વરિત અને રાઘવ ગન ચલાવે. એમ કુલ નવ રાઉન્ડ ફાયર કરવાના હતા.\nડિંગીનો કાફલો સહજ પ્રતિક્રિયા તરીકે વળતું ફાયર કરશે જ. કહો કે, એ લોકોને ફાયર કરવા માટે ઉશ્કેરવા એ જ તાન્શીનો વ્યુહ હતો. એ લોકો ફાયર કરે એટલે અવાજના આધારે તેમનું ચોક્કસ લોકેશન પારખીને કાંઠાની સાવ નજીક લેટેલા આદમીઓ ગ્રેનેડ ઝીંકવાના હતા. એ જ વખતે ત્રણ ટીમમાં વહેંચાયેલા તાન્શીના દરેક આદમીઓએ એક સામટો હલ્લો કરી દેવાનો હતો.\nક્લસ્ટર ફેંકાય એ પછી માંડ બે-ત્રણ મિનિટનો જ આ ખેલ હતો. જો એટલી વારમાં ડિંગીને કાબુમાં ન લઈ શકાય તો પછી જોખમ ખડું થવાનું હતું.\n- અને થયું પણ એમ જ.\nNamrata Shah6દિવસ પહેલા


On the eve of Janmashtami, darshan can be done in ISKCON temple till 10.25 pm, masks will be distributed from the temple | જન્માષ્ટમી પર્વે ઈસ્કોન મંદિરમાં રાત્રે 10.25 સુધી દર્શન થઇ શકશે, મંદિર તરફથી માસ્કનું વિતરણ કરાશે - Divya Bhaskar\nOn The Eve Of Janmashtami, Darshan Can Be Done In ISKCON Temple Till 10.25 Pm, Masks Will Be Distributed From The Temple\nસાદાઇથી ઉજવણી:જન્માષ્ટમી પર્વે ઈસ્કોન મંદિરમાં રાત્રે 10.25 સુધી દર્શન થઇ શકશે, મંદિર તરફથી માસ્કનું વિતરણ કરાશે\nઆ વર્ષે સાંસ્કૃતિક કાર્યક્રમો અને ભંડારો નહીં યોજવા નિર્ણય\nશહેરના ઈસ્કોન મંદિરમાં જન્માષ્ટમી અને નંદ મહોત્સવના તહેવારો સાદાઈ થી ઉજવવામાં આવશે. મંદિર તરફથી ગુરૂવારના રોજ 30 અને 31 ઓગષ્ટના રોજ ઈસ્કોન મંદિરમાં સાદાઈ થી જ કૃષ્ણ જન્મોત્સવની ઉજવણી થશે તેમ ભક્તોને જણાવવામાં આવ્યું હતું. જન્માષ્ટમીની રાતે 10:25 સુધી જ મંદિર ખુલ્લુ રહેશે ત્યાર બાદ ભક્તો માટે મંદિરના દ્વારા બંધ થઈ જશે. ભક્તોએ મંદિરમાં દર્શન કરી પરત ફરવાનું રહેશે. ઈસ્કોન મંદિરના નિત્યાનંદ સ્વામીએ જણાવ્યું હતું કે, ઈસ્કોન મંદિરમાં 30 અને 31 ઓગષ્ટના રોજ જન્માષ્ટમી અને નંદ મહોત્સવના તહેવારની સાદાઈ પૂર્વક ઊજવણી થશે.\n30 ઓગષ્ટના રોજ સવારે 4:30 વાગે મંગળા આરતી, 7:45 થી શૃંગાર દર્શન ભક્તો કરી શકશે. પોણા આઠ થી બપોરે એક વાગ્યા સુધી મંદિર ખુલ્લુ રહેશે. સાંજના સમયે 4:30 થી 10:25 સુધી મંદિર ભક્તો માટે ખુલ્લુ રહેશે.ત્યાર બાદ મંદિરના દ્વારા બંધ થઈ જશે. ઈસ્કોન મંદિરમાં સરકારની ગાઈડલાઈન અનુસાર જ શ્રીકૃષ્ણ જન્મોત્સવની ઉજવણી કરવામાં આવશે. નિત્યાનંદ સ્વામીએ વધુમાં જણાવ્યું હતું કે, મંદિરમાં દર્શનાર્થે આવતા દરેક ભક્તોને હાથ સેનેટાઈઝ કરી તેમજ માસ્ક પહેરીને જ આવવાનું રહેશે.\nજ્યારે મંદિર તરફથી પણ માસ્ક વિતરણ કરવામાં આવશે. 31 ઓગષ્ટના રોજ પારણા અને નંદ મહોત્સવના દિવસે સવારે 7:30 વાગે અને બપોરે 1 વાગે ભક્તો દર્શન કરી શકશે.જ્યારે સાંજે 4:30 થી રાતે9વાગ્યા સુધી ભક્તો દર્શન કરશે. આ બંને દિવસે કોઈ સાંસ્કૃતિક કાર્યક્રમો,ભંડારા સહિતની તમામ ગતિવિધીઓ મંદિરમાં નહી યોજાય. ભક્તોએ માત્ર દર્શન કરી પરત જવાનું રહેશે.


October 2019 – Dinesh panchal blog\nફટાકડા: જીવલેણ આનંદથી આઘા રહીએ..!\nOctober 29, 2019 by dineshpanchalblog\nદોસ્‍તો, સત્તર વર્ષે ફટાકડા ફોડવાની જે મજા આવતી તે સીત્તેરમે વર્ષે નથી આવતી. બલકે મહોલ્લામાં બાળકો ફટાકડા ફોડે તો વૃદ્ધો કાન દબાવી દે છે. સંસારના અનેક કોલાહલથી ત્રસ્ત બનેલો માણસ ઘડપણમાં શાંતિ ઝંખતો હોય છે. લગભગ દરેકના જીવનમાં– “દુનિયામાં દીવાળી અને હૈયામાં હોળી” – જેવી સ્‍થિતિ હોય છે. એક કૂતરીની પાછળ આઠ દશ કૂરકુરિયાં દોડતાં હોય તેમ માણસની પાછળ સુગર, પ્રેસર, વા, દમ, એટેક, ડિપ્રેશન જેવી અનેક સમસ્યાઓ પાછળ પડી હોય છે. એ સિવાય અન્ય સાંસારિક ઉપાધીઓ તો વળી જુદી. જેમકે વહુ કડવા શબ્દો બોલતી હોય. દીકરાને ફરિયાદ કરો તો તે વાત કાને ધરતો ના હોય. ઘરમાં રોજ ઝઘડા થતાં હોય. સંતાનોને નવા જમાનાની હવા લાગી ચૂકી હોય. તેઓ દર વર્ષે નાપાસ થતાં હોય. તેમને માવા, મસાલા ગૂટકા કે દારૂની લત લાગી ચૂકી હોય.. ઘરનું ચાર મહિનાનું ભાડુ ભરવાનું બાકી હોય, માથે દેવુ ચાલતુ હોય અને નાના દીકરાઓ જીદ લઇ બેસે કે- ‘ના, અમને દીવાળીમાં ખૂબ બધાં ફટાકડા લઇ આપો!’ તો માણસની હાલત બૂરી થઇ જાય છે. દોસ્‍તો, ફટાકડા બાળપણમાં મારા આનંદનું કેન્‍દ્રસ્‍થાન રહ્યાં હતાં. ત્‍યારબાદ વયવૃદ્ધિની સાથે એ આનંદ ઓસરતો ગયો. થોડા વર્ષો પર ફટાકડાથી મહોલ્લાની એક દીકરીની બન્‍ને આંખો દાઝી ગઇ હતી. આજપર્યંત કોઇ ડૉક્‍ટર તેને પુનઃ ચક્ષુજ્‍યોતિ બક્ષી શક્‍યો નથી. એને જોઉં છું ત્‍યારે વિચાર આવે છે, ફટાકડાએ એની એવી હાલત કરી છે કે એ હવે કદી કોઇની નવવધૂ બની એના સાસરે દિવાળીના દીવડા મૂકી નહીં શકે. ફટાકડાઓ ક્‍યારેક માનવબોમ્‍બ જેવો વિનાશ સર્જે છે. પોતે ખતમ થઇ જઇને કોઇનું આખું જીવન ખતમ કરી નાખે છે. ફટાકડાને માણસની શ્રવણેન્‍દ્રિય માટેનો અણુબોમ્‍બ કહી શકાય. મારે સ્‍વીકારવું રહ્યું કે આજના ધ્‍વનિપ્રદુષણના યુગમાં મારા જેવા વધુ પડતાં શાંતિચાહક માણસો દુઃખી થઇ શકે છે. લોકો ઇશ્વરની આરતી પણ ઘાંટા પાડીને ગાય છે. અને મને ટીવી પર સિંહની ગર્જના પણ મૃદુ સ્‍વરમાં સાંભળવાની ગમે છે.\nહવે ફટાકડાઓ કેવળ દિવાળીના ઓશિયાળા રહ્યાં નથી. દિવાળીથી અધિક તે લગ્નોમાં, જનોઇમાં, ક્રિકેટમેચ વખતે, ચૂંટણીના રીઝલ્‍ટવેળા, સ્‍વામીઓના સામૈયામાં અને ધાર્મિક જૂલુસો વગેરેમાં ફૂટે છે. દશ હજાર ફટાકડાની લૂમ જાહેર માર્ગો પર સળગાવવામાં આવે છે ત્‍યારે બન્‍ને બાજુએ થોડી મિનિટો માટે ટ્રાફિક જામ થઇ જાય છે. એવું લાગે છે જાણે કોઇ બહારવટિયાએ અમુક લત્તો બાનમાં ના લીધો હોય?\nફટાકડાની શોધ ચીનમાં થઇ હતી, પણ ત્‍યાં ફટાકડાનું આવું ગાંડપણ નથી. આપણે ત્‍યાં બુટ શુટ અને ટાઇથી શોભતો કોઇ વરઘોડિયો વાહનોની કશીજ ચિંતા કર્યા વિના રસ્‍તાની વચ્‍ચે એટમબોમ્‍બ સળગાવે છે તે જોઇને દંગ રહી જવાય છે. (આ દેશમાં બેવકૂફી પણ કેવી બુટેડ શુટેડ હોય છે!’) ફટાકડાની જીવલેણતા સેંકડોવાર સાબિત થઇ ચૂકી છે. ફટાકડા નિર્વિવાદપણે શાંતિભક્ષક, જ્‍વલનશીલ અને જોખમી પદાર્થ છે. એક સર્વે અનુસાર આજપર્યંત ફટાકડાથી પૂરા સાડા ચાર અબજનું નુકસાન થઇ ચૂક્‍યું છે. દોસ્તો, કેવળ આતશબાજી નહીં, મનુષ્‍ય જીવનની પ્રત્‍યેક એવી બાબતો જે વિશાળ જનસમુદાયને કષ્ટરૂપ નીવડતી હોય તે અંગે માણસે બૌદ્ધિક વલણ અપનાવી તેનો સત્‍વરે ત્‍યાગ કરવો જોઇએ. ખોટા રીતિરિવાજો, અંધશ્રધ્‍ધા, પછાત વિચારસરણી કે ખોટી જીવનશૈલી ભારતમાં જ નહીં અમેરિકામાં ય પ્રવર્તતી હોય તો તેનો અવશ્‍ય વિરોધ થવો ઘટે. યાદ રહે, જીવનના કોઇપણ આનંદનું મૂલ્‍ય જીવનથી અધિક ના હોય શકે.\nથોડા સમય પૂર્વે ભારતના એક લાખ બાળકોએ ફટાકડા ન ફોડવાની પ્રતિજ્ઞા લીધી હતી. ‘બચપન બચાઓ’ નામની એક સંસ્‍થાએ ફટાકડાના જોખમી ઉદ્યોગ સાથે સંકળાયેલા દોઢ કરોડ જેટલા બાળકોને એ વ્‍યવસાયમાંથી ઉગારવા ઝુંબેશ ચલાવી હતી. આમ છતાં આજેય હજારો બાળકો ફટાકડા ઉદ્યોગમાં બાળમજૂરી કરે છે. ફટાકડાઓની ફેક્‍ટરીઓમાં આગ લાગે છે ત્‍યારે હજારો કુમળા બાળકો ફટાકડાની જેમ ફૂટી જાય છે. આ નુકસાનના આંકડા પ્રતિ વર્ષ વધતાં જ રહ્યાં છે. સરકાર ખુદ એ અંગે ચિંતિત છે. પરંતુ પ્રજાના સહકાર વિના તે લાચાર છે. ફટાકડાનું નુકસાન આવું બોલકું હોય ત્‍યારે માનવકલ્યાણના શુભ હેતુને વરેલા કોઇ પણ સંપ્રદાયે તેના વેચાણથી દૂર રહેવું જોઇએ. ખુદ કૃષ્‍ણએ ગીતામાં કહ્યું છે- ‘જે હજારોની હત્‍યા કરે છે તેનો નાશ કરવો એ સાચો ધર્મ છે. કૃષ્‍ણભક્‍તોએ ફટાકડાની હાનીકારકતાના પરિપ્રેક્ષ્યમાં એ વાત વિચારવી જોઇએ. દોસ્તો, આપ સૌને દીવાળીની હાર્દિક શુભકામના..!\nફટાકડાથી વસ્તીમાં આગ લાગી શકે એ ભયે સરકાર ફટાકડાની દુકાન શહેરથી દૂર રાખવાનું કહે છે. પણ લોકો ભર ટ્રાફિકમાં રસ્તા વચ્ચે દશ હજાર ફટાકડાની લૂમ સળગાવે છે તેના પર કોઈ પ્રતિબંધ નથી.\nOctober 27, 2019 by dineshpanchalblog\nOctober 24, 2019 by dineshpanchalblog\nદોસ્તો, દિવાળીમાં સૌને દિલપૂર્વક હેતથી મળીએ\nચાલો, દુશ્મનને પણ પ્રેમથી ક્ષમા કરી દઈએ…\nકોણે દીઠી કાલ..? આજને ઉમંગે વધાવી લઈએ,\nદીવડા મીણના નહીં, માનવતાના જલાવીએ…!!\nOctober 21, 2019 by dineshpanchalblog\nલગ્નેતર સંબંધ એટલે લાગણીના લૂમખાઓનો આડેધડ વિકાસ. એ લૂમખાઓ બાગને જંગલ બનાવી દે છે. સમાજની શોભા બાગમાં છે, જંગલમાં નહીં.–દિનેશ પાંચાલ\nઅંધશ્રધ્‍ધા: ઘરઘર કી કહાની\nOctober 20, 2019 October 20, 2019 by dineshpanchalblog\n‘જીવન સરિતાને તીરે..’ ‘ગુજરાતમિત્ર’ના સૌજન્યથી સાભાર –દિનેશ પાંચાલ MO: 94281 60508\nશરીર વિજ્ઞાન કહે છે માણસને સારો નરસો બનાવવામાં તેના ‘જીન્‍સ’ મોટો ભાગ ભજવે છે. (જીન્‍સનો પેન્‍ટ પહેરવાથી માણસ યુવાન દેખાઇ શકે પણ શરીરની અંદર રહેલા ‘જીન્‍સ’ તેને સંત અથવા શેતાન બનાવી શકે છે) ‘જીન્‍સ’ના પ્રતાપે માણસ સિદ્ધિના શિખરે પહોંચી શકે અને જીન્‍સના અભાવે નિષ્‍ફળ પણ જઇ શકે છે. દોસ્‍તો, શોધવા નીકળીએ તો એવા અનેક ઉદાહરણો મળી આવે જેમાં મા બાપ મહાન બની શક્‍યા હોય પણ દીકરાઓ શેતાન બની ગયા હોય. એક માતાને ખોળે જન્‍મેલા બે બાળકોમાંથી એક વિભીષણ બને અને બીજો રાવણ બની જાય. કૃષ્‍ણ દેવકીનું આઠમુ સંતાન હતા. બાકીના સાત સંતાનો (કૃષ્‍ણ નહીં તો) કૃષ્‍ણની નજીક પણ કેમ ન પહોંચી શક્‍યા? ગૃહત્‍યાગ કરનારા બધા સ્‍વામી સચ્‍ચિદાનંદજી કેમ નથી બની શકતા? વાલિયો લૂંટારો વાલ્‍મિકી ઋષિ બની શક્‍યો હતો પણ એવી કલ્‍પના થઇ શકે ખરી કે લાલુ પ્રસાદ લાલબહાદુર શાસ્‍ત્રી બની શકે? હિરણ્‍યકશ્‍યપ નાસ્‍તિક હતો. એનો દીકરો પ્રહ્‌લાદ કેમ આસ્‍તિક બની શક્‍યો? સઘળા અંધ માણસો સંત સૂરદાસ કેમ નથી બની શકતા? કુંતીના બધા પુત્રો અર્જુન કેમ ન બની શક્‍યા? દોસ્‍તો, આ બધાં કુદરતના કમાલના કરતબો છે.\nફિલ્‍મ ઇન્‍ડસ્‍ટ્રીમાંથી ‘જીન્‍સ’ની અદ્રશ્‍ય લીલાના ઘણા દાખલાઓ મળી શકે છે. સુનિલ દત્ત અને નરગિસ જેવા સંસ્‍કારી માબાપ હોવા છતાં સંજય દત્ત પહેલા ડ્રગ્‍સમાં, ત્‍યારબાદ માફિયા સાથેના કનેક્‍શનમાં અને છેલ્લે રાયફલ એકે-47 રાખવાના ગુનાસર પકડાયો. એને જેલની સજા થઇ. (સુનિલ દત્તનો દીકરો જેલમાં અન્‍ય કેદીઓની સાથે સુથારી કામ કરે એ વિધિની કેવી વિટંબણાં?) ફિરોઝ ખાનનો દીકરો ફરદીન ખાન પણ ડ્રગ્‍સ વગેરેમાં બદનામ થયો હતો. સલમાન ખાનના અનેક છમકલાઓ છે, જે તેના પિતા સલીમ ખાનને નીચું જોવડાવે એવા છે. જરા વિચારો, કુદરતે કેવા કરતબ કર્યા? પિતા સારા અને દીકરા નઠારા કેમ બન્‍યા? ઘણા લોકો અહીં પરભવના સારા નરસા કર્મોના દાખલા આપે છે. કોણજાણે એ કેટલું સાચું હશે પણ કર્મનો સિદ્ધાંત કદાચ આવી સેંકડો ઘટનાઓમાંથી જ જન્‍મ્‍યો હશે. પરભવના ખરાબ કર્મોનું ફળ આ જન્‍મે ભોગવવું પડે એમ કહેવાય છે. અમે કર્મના ફળમાં માનીએ છીએ પણ અમારી આસ્‍થા રેશનલછે. દરેક માણસે કર્મોના ફળ અચૂક ભોગવવા પડે છે પણ તે આવતા જન્‍મે નહીં, આ જન્‍મે જ.. મતલબ તમે કોઇનું ખૂન કરો તો સજા આ જન્‍મે જ થાય. ઝેર પી જાઓ તો મૃત્‍યુ આ જન્‍મે જ થાય. આગમાં કૂદી પડો તો આ જન્‍મે જ દાઝી જવાય. વિદ્યાર્થી આખું વર્ષ ભણવાને બદલે રખડી ખાય તો નાપાસ થાય અને ખૂબ મહેનત કરે તો ફર્સ્‍ટ ક્‍લાસમાં પાસ થઇ શકે. એ બન્‍ને આ જન્‍મે જ થઇ શકે. આ કર્મનું ફળ ગણાય. તમારી પાસે ફળદ્રૂપ જમીન હોય, સારુ બિયારણ હોય અને પૂરતો વરસાદ પણ પડે તો ખેતી પણ તમારે જ કરવી પડે. અર્જુનનો રથ કૃષ્‍ણએ હાંક્‍યો હતો. પણ તમારુ હળ ચલાવવા કૃષ્‍ણ નથી આવવાના.. અર્થાત્ તમે વાવણી જ નહીં કરો તો પાક નહીં પાકે. તમારું ખાલી ખેતર (નસીબનું નહીં) તમારી અકર્મણ્‍યતાનું ફળ ગણાય.\nદોસ્‍તો, મોટેભાગે આજે પણ આપણે પુરાણોમાં વર્ણવેલા દેવયુગના ચમત્‍કારોને સાચા માનીને દેવોનું યશોગાન કરતા રહીએ છીએ. પણ બૌધ્‍ધિકોને તે વાંચી અનેક શંકાઓ ઉપજે છે. સમાજમાં શ્રદ્ધાના સ્‍વાંગમાં અંધશ્રદ્ધાના ઇલાકાઓ વિસ્‍તરતા જાય છે. ધર્મને નામે અધર્મની બાઉન્‍ડ્રીઓ પહોળી થતી જાય છે. ભગવાનનું ભગવાકરણ થઇ રહ્યું છે. ભગવું જોયું નથી કે લોકોએ મૂડી ઝૂકાવી નથી. જૂઠાં કાટલાં સો વર્ષ સુધી ચલણમાં ચાલે તો વખત જતાં તે સાચા કાટલા તરીકે પ્રસ્‍થાપિત થઇ જાય છે. (આજે ગણપતિ તેમના મૂળ ચહેરા સાથે હાજર થાય તો આપણે તેને ઓળખી શકીએ ખરા?) ભગવાધારીઓ ભગવાન તરીકે પૂજાઇ રહ્યા છે. ટીવીએ અંધશ્રદ્ધાના સામ્રાજ્‍યમાં એકહથ્‍થુ સ્‍થાન મેળવ્‍યું છે. અંધશ્રદ્ધાના સળગતા દાવાનળમાં સીરિયલોનું ઘી રેડી ટીવીએ ઘરે ઘરે ભડકા કર્યા છે. અંધશ્રદ્ધા જાણે ‘ઘર ઘર કી કહાની’ બની ગઇ છે. ધૂપછાંવ\nએક મિત્રે કહ્યું: ‘એકવીસ વર્ષથી ભાડે આપેલું મારુ મકાન મારા ભાડુતે પચાવી પાડયું છે. આપણું પોતાનું મકાન એકવીસ વર્ષની દીકરી જેવું ‘પારકું ધન’ શા માટે બની જવું જોઇએ? ભાડુતની એવી બેઇમાનીને સરકારે પણ શા માટે મંજુરી આપવી જોઇએ? શું રિલાયન્‍સ ઇન્‍ડસ્‍ટ્રિઝમાં સાંઠ વર્ષ સુધી નોકરી કર્યા પછી તેનો કામદાર પોતે તેનો માલિક બની જવો જોઇએ? અન્‍ય કશામાં નહીં તો કમ સે કમ ઘરના મામલામાં તો એવું જ બને છે. ‘રણછોડ ભૂવન’માં ભાડે રહેતો માણસ કાળક્રમે ખુદ રણછોડ બની જાય છે. ઘરમાલિકની હાલત ધોતી ફાડીને રૂમાલ કરવા જેવી થાય છે. એ કારણે થયું છે એવું કે લોકો લાખોના બંગલાઓ ખાલી પડી રહેવા દે છે પણ કોઇને ભાડે આપતાં નથી.\nOctober 4, 2019 by dineshpanchalblog\nચર્ચાપત્ર “ગુજરાતમિત્ર”ના સૌજન્યથી સાભાર –દિનેશ પાંચાલ\n‘ગુજરાતમિત્ર’ની અનોખી અખબારી આરાધના\n‘ગુજરાતમિત્ર’ એની અખબારીયાત્રાના ૧૫૭ વર્ષો પૂરા કરી ચૂક્યું છે ત્યારે એક બે પ્રસંગોનું સ્મરણ થાય છે. વર્ષોપૂર્વે સાહિત્ય પરિષદના જ્ઞાનસત્રમાં મુંબઈ અમદાવાદના મોટા સાહિત્યકારો ભેગા થયા હતાં. તેમની ચર્ચામાં સાંભળવા મળ્યું હતું, અખબારોથી ઉભરાતા પ્રિન્ટ મિડિયામાં ‘ગુજરાતમિત્ર’એ ધ્રૂવતારક જેવું અવિચળ સ્થાન પ્રાપ્ત કર્યું છે. ખાસ કરીને સત્યનિષ્ઠા માટે એ છાપુ વર્ષોથી પંકાયેલું છે. એમાં ચર્ચાપત્ર વિભાગનું સુંદર સંવર્ધન થયું હોવાથી એ વિશેષ ધ્યાન ખેંચે છે. એમાં હાઈકોર્ટના વકીલો, કોલેજના પ્રિન્સીપાલો અને અનેક સંસ્થાઓના ટ્રસ્ટીઓ વગેરે ચર્ચાપત્રો લખે છે. એકત્રીશ વર્ષોથી અમે ‘ગુજરાતમિત્ર’ સાથે કટાર લેખક તરીકે જોડાયેલા છીએ. તે પૂર્વે અમદાવાદના એક અન્ય અખબારમાં કટારની સાથોસાથ રિપોર્ટીંગ પણ કરતા હતા. તે સમયની એક ઘટનાનું સ્મરણ થાય છે. અમને એક માહિતી મળી કે વલસાડમાં કોલેજ હોસ્ટેલની છોકરીઓએ છાપાના ફેરીયાને રૂમમાં બોલાવી બળાત્કાર કર્યો. સમાચારનું રિપોર્ટીંગ કરતા પૂર્વે તેની સત્યતા અંગેની ખાતરી કરવાની ટેવ રાખી હતી. તે અરસામાં વલસાડના એક પોલીસ ઈન્સ્પેક્ટરનો દીકરો અમારી સાથે નોકરી કરતો હતો તેને પૂછતાં તેણે કહ્યું, ‘એ વાત સાચી છે. મારા ફાધર ઈન્વેસ્ટિગેશનમાં પણ ગયા હતા.’ અમે એ સમાચાર પ્રેસને મોકલી આપ્યા. બીજે દિવસે તે ન્યૂઝ મોટી હેડલાઈનોમાં અખબારે પ્રગટ કર્યા. પછી તો અમદાવાદના બીજા બે મોટા અખબારોએ પણ એથી વધુ મોટી હેડલાઈનોમાં એ સમાચાર છાપ્યા. એથી આગની જેમ એ વાત સમાજમાં ફેલાઈ ગઈ. ત્યારબાદ ખરી ઘટના એ બની કે ‘ગુજરાતમિત્ર’એ લખ્યું કે કોઈએ સનસનાટી ફેલાવવા એ અફવા ફેલાવી છે. અમારા પ્રતિનિધીએ ઊંડીતપાસ કરતાં જાણવા મળ્યું કે વલસાડમાં એવી કોઈ ઘટના બની નથી. અમે પેલા પોલીસકર્મીના દીકરાને પુછ્યું. એણે ગેંગેંફેંફેં થતાં જણાવ્યું કે મારા ફાધર ઈન્વેસ્ટીગેશનમાં ગયા હતા, એથી વાત સાચી હશે એમ મેં માન્યું હતું. રિપોર્ટર તરીકે અમે ખોટા પડ્યા તેનું દુ:ખ થયેલું પણ ‘ગુજરાતમિત્ર’એ નિર્ભિકપણે સત્ય છાપવાનો જે અખબારી ધર્મ બજાવ્યો હતો તેનો છૂપો આનંદ થયો હતો.\nકોઈ અખબારને આવી સિદ્ધિ રમતવાતમાં મળી જતી નથી. એ માટે તેના માલિક, તંત્રી, સંપાદક સહિતના તમામ સ્ટાફે નિષ્ઠાપૂર્વક તનતોડ મહેનત કરવી પડે છે. અમારા વિકાસમાં ‘ગુજરાતમિત્ર’નો સિંહફાળો છે. અમને ગુજરાતી સાહિત્ય પરિષદ તથા સાહિત્ય અકાદમી સહિતના પાંચ એવોર્ડ મળી ચૂક્યા છે. તાજેતરમાં સુરતની જાણીતી પ્રકાશન સંસ્થા ‘સાહિત્ય સંગમ’ના ઉપક્રમે અમને ‘જનક નાયક સ્મૃતિ ચંદ્રક’ એનાયત થયો ત્યારે પ્રતિભાવમાં અમે ‘ગુજરાતમિત્ર’નો ઋણસ્વીકાર કરતાં કહ્યું હતું, ‘૧૯૯૫માં ‘વિજ્ઞાન મંચ’ તરફથી મને અને શ્રી રમણ પાઠકને રેશનાલિઝમ માટે એવોર્ડ આપવામાં આવ્યો હતો. ત્યારે મેં તે એવોર્ડ ન સ્વીકારતાં જણાવ્યું હતું કે, ‘સમાજમાં રેશનલ અને બોલ્ડ વિચારો ધરાવનારા ઘણાં ચિંતકો મળી રહે છે પણ એ વિચારોને પોતાની સલામતીના ભોગે છાપનારુ એક માત્ર નિડર છાપુ ‘ગુજરાતમિત્ર’ છે, માટે આ એવોર્ડ મને નહીં, ‘ગુજરાતમિત્ર’ને આપો. આજે ઈન્ટરનેટ અને મોબાઈલના જમાનામાં વાયુવેગે સમાચારો વહેતા થઈ જાય છે ત્યારે આજની સ્પર્ધાત્મક પરિસ્થિતિમાં ‘ગુજરાતમિત્ર’એ અખબારી ધર્મ સાથે બાંધછોડ કર્યા વિના પોતાની સફળ આગેકૂચ જારી રાખી છે તે માટે એના માલિક, તંત્રી, વાચકો અને ગ્રાહકો સહિત સૌને હાર્દિક અભિનંદન આપીએ અને ‘ગુજરાતમિત્ર’ને શુભેચ્છા પાઠવીએ કે: ‘અક્ષયંમ્ તે ભવિષ્યતિ..!’ (અર્થાત્ જેના ભવિષ્યનો કોઈ ક્ષય નથી તે)\n–દિનેશ પાંચાલ (જમાલપોર–નવસારી) તા. ૪–૧૦–૧૯


સ્પાની અનુભૂતિ મેળવો ઘરે બેઠા, ઉપયોગ કરો આ જાદૂઈ દાણાનો\nHome / સ્વાસ્થય / ધરમાં સ્પાની અનુભૂતિ કરવી છે તો કરો આ ઉપયોગ\nતમે પણ લાંબા સમયથી એક એવી વૈભવી ક્ષણની રાહ જોઈ રહ્યા છો, જેમાં તમે ઘરે પાછા જાવ અને તમને એક સુગંધિત આરામદાયક સ્નાન મળે?, તો તમે એકલા નથી. ન્હાવાના અનુભવને એક્દમ આરામદાયક બનાવવા અને શરીર પરનો બધો જ કચરો હટાવવા માટે, કોસ્મેટિક સ્ટોરમાં મળતા બાથ સૉલ્ટને ક્યારેય અવગણશો નહીં.\nબાથ સૉલ્ટ શું હોય છે?\nબાથ સૉલ્ટ એ નાના-નાના મિનરલ્સના દાણા હોય છે, જેને ન્હાવાના પાણીમાં નાખતાની સાથે જ ઓગળી જતા હોય છે. તે ખુબ જ ઝડપથી ઓગળતા હોય છે અને તમારી સ્કિનને ખુબ જ સુંદર અને સારી બનાવતા હોય છે. આ કણો હોટ સ્પ્રિંગનું અનુકરણ કરીને, તેના જેવું કુદરતી કામ કરીને, તમને એના જેવા જ બ્યૂટી ફાયદા આપે છે. તે એવી રીતે કામ કરે છે કે તમારા આખા શરીરને કુદરતી રીતે મિનરલ્સ પહોંચી જાય છે. તમે આ કણોને જ્યારે ગરમ પાણીમાં નાખો છો, તો તમને લગભગ સ્વર્ગનો અનુભવ કરવતો સ્પા લીધો હોય તેવું લાગશે.\nબાથ સૉલ્ટથી ન્હાવાના ફાયદા-\nઆ બાથ સોલ્ટ તમારી સ્કિનને ઢગલાબંધ ફાયદા પહોંચાડી શકે છે. આ સૉલ્ટમાં ખુબ જ મહત્વના મિનરલ્સ જેવા કે કેલ્શિયમ, મેગ્નેશિયમ, પોટેશિયમ, સોડિયમ અને બ્રોમાઈડ હોય છે. આ બધા જ મિનરલ્સમાં એવી શક્તિ હોય છે કે, એ તમારા શરીર પરના છિદ્રોમાંથી મેલ ખેંચી લે છે અને તમને ખુબ જ જેન્ટલ સ્કિન આપે છે. સાફ થઈને ખુલેલા આ છિદ્રો ત્યારબાદ સારા મિનરલ્સને શોષે છે, જેના લીધે તમારી સ્કિનમાં એક નવો ગ્લૉ આવે છે. આ સૉલ્ટમાં હાજર રહેલું મેગ્નેશિયમ તમને થાક અને સ્ટ્રેસ સામે લડવામાં મદદ કરે છે. બીજી તરફ, પોટેશિયમ તમારા સ્કિનમાં મોઈશ્ચરનું લેવલ જાણવી રાખે છે. બાથ સૉલ્ટ તમને ડિટોક્ષીફાય પણ કરે છે. પરંતુ અમને તો એ તેની હેવનલી એરોમા(ખુશ્બુ)ના લીધે વધારે પસંદ છે. રોઝ, જાસ્મિન, ઓરેંજ, બેર્ગામોટ, લેવેંડર અને બીજા ઘણા ફ્લેવરમાં તમને આ બાથ સૉલ્ટ મળી રહેશે.\nબાથ સૉલ્ટના પ્રકાર-\nબજારમાં આમ તો ઘણા પ્રકારના બાથ સૉલ્ટ મળી રહેતા હોય છે, જેમાં અલગ-અલગ પ્રકારનું બંધારણ અને ફાયદા હોય છે. જો તમે પણ આટલા બધા પ્રકારના બાથ સૉલ્ટ જોઈને મૂંઝવણમાં મુકાય જાવ છો, તો અમે તમારી માટે તેનો ઉકેલ અને જવાબ લઈને આવ્યા છીએ.\n1. Epsom Bath Salts: આ બાથ સૉલ્ટ મેગ્નેશિયમ, ઓક્સિજન અને સલફ્રથી બનેલા હોય છે. આ ત્રણે મિનરલ્સ ભેગા મળીને તમારી સ્કિનની ઉપરની ડેડ પરત દૂર કરે છે, તમારા સ્ટ્રેસ લેવલને ઓછું કરે છે અને બોડીના મસલ્સને એક્દમ રિલેક્ષ કરે છે.\n2. Dead Sea Bath Salts: નામમાં જ જણાવ્યું છે તેમ ડેડ સી સૉલ્ટ એ હોય છે, જે ખરેખર ડેડ સી(દરિયા)માંથી મેળવવામાં આવ્યા હોય છે. તેઓ મેગ્નેશિયમ, પોટેશિયમ, કેલ્શિયમ, બ્રોમાઈ અને ક્લોરાઈડથી છલોછલ ભરેલા હોય છે. આ ખુબ જ કૉમન બાથ સોલ્ટ છે, અને એ તમારી શરીરમાં બ્લડ સર્ક્યુલેશનને રેગ્યુલર કરવાનું અને તેને વધારવાનું કામ કરે છે. મેગ્નેશિયમ તમારી સ્કિનની એજીંગને ઘટાડવાનું કામ કરે છે, જ્યારે પોટેશિયમ સ્કિનમાં મોઈશ્ચરનું પ્રમાણ જાળવવાનું કામ કરે છે.\n3. Himalyan Bath Salts: આ ક્રિસ્ટલ સૉલ્ટ તેના પીંક કલરના કારણે વધારે ઓળખાય છે. આ કલર તેમાં આર્યનની વધારે પડતી માત્રાના કારણે હોય છે. હિમાલયમાંથી મેળવવાના કારણે, આ દાણાઓ તમારી સ્કિનમાં pH લેવલ જાણવવાનું કામ કરે છે.


વાદળછાયા માહોલમાં થયા અમીછાંટણાં | વાદળછાયા માહોલમાં થયા અમીછાંટણાં - Divya Bhaskar\nવાદળછાયા માહોલમાં થયા અમીછાંટણાં\nઅષાઢી માસને શરૂ થવાના હવે ગણતરીના દિવસો બાકી છે, ત્યારે ફરી ચોમાસુ માહોલ બંધાતાં કચ્છીઓને આશા જાગી છે. આજે સર્વત્ર કચ્છમાં વાદળાઓ બંધાયાં હતાં, પણ ક્યાંય નોંધનીય હાજરી ન પૂરાવતાં ભુજ, ગાંધીધામ, રાપર, ભચાઉ અને અંજારમાં ઝરમરિયા રહ્યા હતા. બીજી બાજુ બફારો વધ્યો હતો, તો સૂર્યનારાયણ નહોતાં ગરમી વર્તાઇ ન હતી. કંડલામાં મહત્તમ તાપમાન ૩૪.૧ ડિગ્રી નોંધાતાં રાજ્યમાં સૌથી પહેલા ક્રમે રહ્યું હતું.\nગઇકાલ બુધવારની રાત્રિએ ગુજરાતના કેટલાક વિસ્તારોમાં વરસાદ ચાલુ થયો હતો, ત્યારે ગુરુવારે કચ્છમાં જોરદાર મેઘમાહોલ રહ્યો હતો, પણ ક્યાંય આ બંધાયેલાં વાદળાં ન વરસતાં લોકો નિરાશ થયા હતા. બીજી બાજુ પૂર્વ કચ્છના રાપર, ભચાઉ તેમજ અંજારમાં દિવસભરના વાદળછાયાં વાતાવરણ વચ્ચે છુટાછવાયા છાંટા પડયા હતા, જેને પરિણામે માર્ગો જ ભીના થયા હતા. અન્યત્ર સમગ્ર જિલ્લામાં મેઘાડંબર બની રહ્યો હતો. ભચાઉમાં સવારે હળવા છાંટા વરસ્યા હતા, તો સાંજે થોડા જોર સાથે પાણી વરસતાં લોકોને ભારે વરસાદની આશા બંધાઇ હતી.\nજિલ્લામથક ભુજમાં સવારથી જ સૂર્યનારાયણ અલોપ રહ્યા હતા, જેને પગલે ગરમી ઓછી વર્તાઇ હતી, પણ ભેજનું પ્રમાણ ૮૦ ટકા આસપાસ રહેતાં દિવસ દરમિયાન બફારો અનુભવાયો હતો. ઠંડા પવન લહેરાતાં લોકોને રાહત તો થઇ હતી, પરંતુ વાદળાઓ ન વરસતાં શહેરવાસીઓ હવે કયારે વરસશે તેવી લાગણી વ્Ûકત કરી\nઅનુસંધાન પાના નં.૬\nરહ્યા છે. આજે મહત્તમ તાપમાન પણ ત્રણથી ચાર ડિગ્રી ગગડી ગયું હતું. ભુજમાં મહત્તમ ૩૧.૮, નલિયામાં ૩૨.૨ અને કંડલામાં ૩૪.૧ ડિગ્રી નોંધાયું હતું, જે રાજ્યનું સૌથી હાઇએસ્ટ રહ્યું હતું. હવે કચ્છીઓ વરસાદની કાગડોળે રાહ જોઇ રહ્યા છે.\nગાંધીધામ-આદપિુરમાં ગુરુવારના સવારથી જ ધાબડિયું વાતાવરણ જોવા મળ્યું હતું. શહેરીજનો સવારથી જ હમણા જ મેઘરાજા મન મૂકીને વરસી પડે તેવી આશા માંડીને બેઠા હતા, પરંતુ મેઘરાજાની આશા ઠગારી નીકળી હોય તેમ બપોર સુધી માત્ર વાતાવરણ ગોરંભાયેલું જ રહ્યું હતું. બપોરના બે વાગ્યાના અરસામાં છાંટા શરૂ થયા હતા. બાદમાં બંધ થઇ ગયા હતા. સાંજ સુધી વરસાદી માહોલ રહ્યા બાદ મોડેથી ધીમીધારે વરસાદ શરૂ થયો હતો. વરસાદ શરૂ થતાંની સાથે જ લોકો રસ્તા પર ઉતરી આવ્યા હતા.\n૨૪ કલાકમાં વરસાદ પડશે\nદરમિયાન આગામી ૨૪ કલાકમાં કચ્છમાં વરસાદ પડવાની આગાહી હવામાન વિભાગ દ્વારા કરવામાં આવી છે.


આ રૂપ સુંદરીઓ મેકઅપ વિના આના જેવી દેખાય છે, તસવીરો જુઓ - s\nઆ રૂપ સુંદરીઓ મેકઅપ વિના આના જેવી દેખાય છે, તસવીરો જુઓ\nસાઉથ ફિલ્મ ઇન્ડસ્ટ્રીમાં આવી એક કરતા વધારે અભિનેત્રીઓ છે, જેઓ પોતાની સુંદરતા પર ચાહકોનું દિલ જીતી લે છે. આ અભિનેત્રીઓ કે જેઓ તેમની સુંદરતાથી છવાયેલી છે તે અભિનયમાં પણ નિષ્ણાત છે અને તેમનો સિક્કો આખા ઉદ્યોગમાં ચાલે છે.\nપરંતુ શું તમે જાણો છો, હુરની પરી તરીકે ફિલ્મના પડદે દેખાતી આ અભિનેત્રીઓ સામાન્ય જીવનમાં સામાન્ય લાગે છે. જો નહીં, તો આજે અમે તમને આવી જ કેટલીક તસવીરો બતાવવા જઈ રહ્યા છીએ, જેને જોઈને તમે આશ્ચર્યચકિત થઈ જશો.\nહા, આજે આપણે આ લેખમાં દક્ષિણની સુંદરતાઓના કોઈ મેક-અપ લુકની તસવીરો બતાવવા જઈ રહ્યા છીએ, દરેક છોકરી પોતાને દેવદૂત કરતા ઓછી નહીં વિચારે. ચાલો જોઈએ, પહેલા ના નો મેકઉપ ફોટા\nદક્ષિણ ઉદ્યોગની આ સુંદરી તેમની સુંદરતાથી બધાના હૃદય જીતી લે છે. તેમના લાખો ચાહકો છે અને તેઓ સોશિયલ મીડિયા પર પણ ખૂબ જ સક્રિય હોય છે અને મોટે ભાગે તેમના ફોટા શેર કરીને તેમના ચાહકો સાથે જોડાયેલા રહે છે. ઠીક છે, પડદા પર પોતાની સુંદરતા ફેલાવનારી આ અભિનેત્રી વાસ્તવિક જીવનમાં સંપૂર્ણ જુદી લાગે છે.\nજો તમે ફિલ્મ સ્ક્રીન અને વાસ્તવિક જીવનની તસવીર સાથે સામંથાનું ચિત્ર મૂકશો તો તમે ભાગ્યે જ ઓળખી શકશો.\nતમિલ ફિલ્મોની જાણીતી અભિનેત્રી નયનતારા પણ સુંદરતાની દ્રષ્ટિએ ઓછી નથી. માત્ર આ જ નહીં, પરંતુ તેના ચાહકો પણ લાખોમાં હાજર છે અને દરેક તેની સુંદરતા માટે ખાતરી છે.\nકીર્તિ સુરેશ પણ સાઉથ સિને વર્લ્ડમાં એક મોટું નામ છે. અભિનેત્રીએ મહેશ બાબુની ફિલ્મ સરકારુ વરી પતાથી તેની સાચી ઓળખ બનાવી. કીર્તિ તેની શક્તિશાળી અભિનય તેમજ તેની સુંદરતા માટે ચાહકોમાં ખૂબ પ્રખ્યાત છે. પરંતુ તમે ઑફસ્ક્રીન ફોટા જોઈને કીર્તિને ઓળખી શકશો નહીં.\nઆ યાદીમાં તમિલ ફિલ્મોમાં અભિનય ગવાનાર અભિનેત્રી ત્રિષા કૃષ્ણનનો પણ સમાવેશ થાય છે. તેમના ઑનસ્ક્રીન ચિત્રો અને ઑફસ્ક્રીન ફોટા નોંધપાત્ર રીતે અલગ છે. અભિનેત્રી ઘણીવાર તેના વર્કઆઉટ ફોટા સોશ્યલ મીડિયા પર શેર કરે છે, જો તમે આ ચિત્રોની તુલના સ્ક્રીન પર દેખાતી સુંદર ત્રિશા સાથે કરો છો, તો તમે દુખી થશો.\nઆ ‘ભાભી જી ઘર પર હૈં’ ની વિભુતી નારાયણની અસલી પત્ની છે


November, 2020 | Nihar Nature Cure\nશરીરમાં, મનમાં રહેલી ખટાશ સાંધાનો દુઃખાવો, ફરતો વા વગેરેમાં તકલીફ કરી શકે છે..!\nકોઈનાં વર્તનથી થયેલું ઊંડું દુઃખ સામેની વ્યક્તિ માટે મનમાં ખટાશ લાવી શકે છે. આહારમાં લેવાતી ખટાશ માફક ન આવે ત્યારે એનાંથી ચામડીમાં ખંજવાળ, એસિડિટી અને સાંધાનો દુઃખાવો પણ થઈ શકે છે. મનમાં ટેન્શન કે કોઈનાં માટે ખટાશ પેદા થાય ત્યારે પણ એસિડિટી તેમજ ફરતો વા થઈ શકે છે. ફરતો વા (rheumatoid arthritis) માં લોહીમાં રહેલાં\nડાયાબિટિસમાં વધુ પડતી કડવાશથી ગંભીર તકલીફ થઈ શકે છે..!\nઆખુ વર્ષ વાંચ્યું ન હોય અને પરીક્ષાનાં આગળનાં દિવસે વાંચવાથી ઈચ્છિત પરિણામ ન પણ મળે. વર્ષો સુધી શરીરની અવગણનાં કરી અને હવે જ્યારે બીમારી આવી છે ત્યારે અચાનક જ એને જડમૂળમાંથી કાઢવા માટે મંડી પડાય એટલે રોગ દૂર ન થઈ જાય. ગુણવંત શાહ કહે છે એમ ડાયાબિટીસ સ્વમાની રોગ છે. એને પૂરી સગવડ, માન-પાન મળે\nતમે ઘણાં પાતળા લાગો છો..! / You seems very skinny..!\nપાતળા શરીરવાળાં લોકોને અનેકવાર ઉપરનાં શબ્દો સાંભળવા પડે છે..! હકીકતમાં તો શરીરની ઈમ્યુનિટી, સ્ફૂર્તિ અને સારી આદતો અતિ મહત્વનાં મુદ્દાઓ છે. વ્યક્તિનાં ગાલ બેસી ન ગયાં હોય એવાં ચહેરા ઉપર આરોગ્યની એક ચમક હોય, ચાલમાં સ્ફૂર્તિ અન…\nઠંડકવાળા વાતાવરણમાં પણ શરીરને વધારે પાણીની જરૂર છે. / Even inacold environment, the human body needs more water.\nવાતાવરણમાં ઠંડક હોય એટલે તરસ ઓછી લાગે છે પરંતુ એવા સમયે પણ શરીરને દરરોજ અઢીથી ત્રણ લિટર પાણીની જરૂર હોય છે. હિમાલયમાં લડાખ જેવા પ્રદેશમાં તો વધુ ઠંડક હોય ત્યારે રોજ ચારથી પાંચ લિ…


Hyten 50mg Tablet in Gujrati વપરાશ, આડઅસરો, કમ્પોઝિશન, સબસ્ટિટ્યુટ, પૂર્વ સાવચેતીઓ અને સલાહ - Pasteur Laboratories Pvt Ltd | strip of 10 tablets | 1mg.com\nહોમ>Hyten>hyten 50mg tablet\nના ઉપયોગો (Uses of Hyten Tablet in Gujarati)\nની આડઅસરો (Side effects of Hyten Tablet in Gujarati)\nકેવી રીતે વાપરવું (How to use Hyten Tablet in Gujarati)\nતમારા ડોકટર દ્વારા સલાહ આપ્યા પ્રમાણે ડોઝ અને સમયગાળામાં આ દવાને લો. તેને આખી ગળવી. તેને ચાવવી નહીં, ભૂકો કરવો નહીં કે તોડવી નહીં. તે ભોજન સાથે કે તેના વિના લઈ શકાશે, પણ એક નિશ્ચિત સમય પર રોજિંદા Hyten 50mg Tablet લેવી વધારે સારી છે.\nકેવી રીતે કામ કરે છે (How Hyten Tablet works in Gujarati)\nHyten 50mg Tablet એ બીટા બ્લૉકર છે જે હૃદય પર ખાસ કામ કરે છે. તે હૃદયના ધબકારાને ધીમું અને રક્ત વાહિનીઓને આરામ કરે છે જે અંગમાં રુધિર પ્રવાહમાં સુધારો કરે છે.\nHyten 50mg Tablet સાથે આલ્કોહોલનું સેવન જોખમકારક છે.\nગર્ભાવસ્થા દરમિયાન Hyten 50mg Tablet નો ઉપયોગ કરવો જોખમકારક નીવડી શકે છે.\nHyten 50mg Tablet ધાવણ આવે તે દરમિયાન ઉપયોગ કરવા સંભવિતપણે અસુ‌રક્ષિત છે. મર્યાદિત ડેટા સૂચવે છે કે દવાથી શિશુને નોંધપાત્ર જોખમ છે.\nHyten 50mg Tablet લેતી વખતે તમને ચક્કર આવી શકે, ઊંઘ આવી શકે અથવા થાક લાગી શકે છે. જો આવું થાય, તો વાહન ડ્રાઇવ કરશો નહીં અથવા કોઈપણ સાધનો ઉપયોગ કરશો નહીં.\nમૂત્રપિંડ રોગના દર્દીઓમાં $ med_name $ નો ઉપયોગ સાવચેતી સાથે થવો જોઈએ. Hyten 50mg Tablet ના ડોઝ સમાયોજનની જરૂર પડી શકે. કૃપા કરીને તમારા ડૉકટરની સલાહ લો.\nયકૃત રોગ ધરાવતા દર્દીઓમાં Hyten 50mg Tablet ના વપરાશ વિશે મર્યાદિત માહિતી ઉપલબ્ધ છે. કૃપા કરીને તમારા ડૉકટરની સલાહ લો.\nનીચેનામાંથી કોઈ પણ દવા સાથે Hyten લેવાથી તેમાંથી કોઈની અસર બદલાઈ શકે છે અને કેટલીક અનિચ્છનીય આડઅસરો થઈ શકે છે\nશું તમારી પાસે Hyten 50mg Tablet થી સંબંધિત કોઈ પ્રશ્નો છે?\nતમે Hyten Tablet નો ઉપયોગ શેના માટે કેરી રહ્યા છો?\nHyten 50mg Tablet નો ઉપયોગ કરતી વખતે શું આડઅસરો થઈ?


સોયા ચિલી - Parsi Times\nજે લોકો ખાવા-પીવાનાં શોખીન હોય છે, તેઓ ટેસ્ટી ખાવાનું જોઇને કંટ્રોલ કરી શકતા નથી. તેમાં પણ ફાસ્ટફૂડ તેઓને વધુ પ્રિય હોય છે. ખાવાના શોખની સાથે તેઓએ પોતાની હેલ્થનું પણ ધ્યાન રાખવું પડે છે. ડાયેટમાં ફક્ત સલાડ અને ફિક્કો ખોરાક ખાઇને કંટાળી ગયા છો, તો ટ્રાય કરો ટેસ્ટી સોયા ચિલી.\nસામગ્રી: 100 ગ્રામ સોયાબીન નગેટ્સ, 1/2 ચમચી લસણ પેસ્ટ,2ચમચી તેલ, 1 કપ ઝીણી સમારેલી ડુંગળી,2ઝીણાં સમારેલા લીલા મરચાં,2ચમચી સોયા સોસ,2ચમચી વિનેગર, મીઠું સ્વાદનુસાર.\nબનાવવાની રીત: સોયાબીન નગેટ્સને અડધો કલાક પાણીમાં પલાળી રાખો. ત્યાર બાદ સોયા નગેટ્સને કાણાવાળા બાઉલમાં કાઢી લો. હવે સોયા નગેટ્સને એક બાઉલમાં નાંખીને તેમાં લસણની પેસ્ટ મિક્સ કરો. હવે કઢાઇમાં બે ચમચી તેલ મૂકીને તેમાં ડુંગળી નાંખો અને ડુંગળી ગુલાબી થાય ત્યાર બાદ તેમાં લીલાં મરચાંની પેસ્ટ મિક્સ કરી તેમાં મીઠું, સોયા સોસ, વિનેગર અને સોયાબીન નાંખીને મિક્સ કરી લો. બરાબર મિક્સ થઇ જાય એટલે સર્વિંગ પ્લેટમાં કાઢી લો. હવે કોથમીર, સમારેલી લીલી ડુંગળી દ્વારા ગાર્નિશ કરો. તૈયાર છે સોયા ચિલી.\n28 September 2019 Issue, Aaj ni Vangi, Gujarati, Parsi News, Parsi Times, Volume 09 – Issue 24


પત્નિ કે પ્રેમિકા બંને સાથે રહેવા ૩-૩ દિવસ વહેંચી દીધાઃ એક દિવસ આઝાદીથી રહેશે\nપતિને જોઈએ છે બંને હાથમાં લાડવાઃ પોતાની પત્નીને પણ છોડવા નથી માગતો, અને પોતાની ગર્લફ્રેન્ડને પણ : આગરામાંથી વિચિત્ર કિસ્સો સામે આવ્યો પતિએ જીદ પકડીઃ પ્રેમિકા અને પત્નિ બંનેને રાખશે અઠવાડીયાના દિવસો વહેંચી નાખ્યા\nઆગ્રા, તા.૧૭: આગરામાં પરિવાર પરામર્શ કેન્દ્રમાંથી એક અજીબોગરીબ કિસ્સો સામે આવ્યો છે. જ્યાં પતિ પોતાની પત્નીને પણ છોડવા નથી માગતો, અને પોતાની ગર્લફ્રેન્ડને પણ અને કાઉંન્સિલરે સમજાવ્યા બાદ પણ તે માન્યો નહીં. બહું કહેવા પર તેણે એક નવો તોડ શોધી કાઢ્યો અને તેમાં સાત દિવસની વહેંચણી કરી નાખી હતી. તેણે કહ્યું કે, ત્રણ દિવસ પત્ની સાથે અને ત્રણ દિવસ -ેમિકા સાથે રહેશે અને એક દિવસ બિંદાસ્તથી એકલો ફરશે.\nઆ મામલો આગરાના રકાબગંજ પોલીસ સ્ટેશનનો છે. પતિનું કહેવુ છે કે, તે પત્ની, પ્રેમિકા અને મા સૌની સાથે રહેવા માગે છે. પ્રેમિકાએ આ પ્રસ્તાવ સ્વિકારી લીધો છે. જ્યારે પત્નીએ વિચારવા માટે સાત દિવસનો સમય માગ્યો છે. લગ્ન ૧૦ વર્ષ પહેલા થયા હતા. બંનેને ત્રણ બાળકો પણ છે. પતિ પ્રાઈવેટ કંપનીમાં નોકરી કરે છે.\nપ્રેમિકાનું કહેવુ છે કે, તે અઢી વર્ષથી લિવ ઈન રિલેશનશિપમાં રહ્યા બાદ તેને અપનાવાની ના પાડી દીધી હતી. તેને એક બાળક પણ છે. પતિએ જણાવ્યું હતું કે, પત્ની ઝઘડો કરીને પિયરમાં જતી રહી છે, તેવા સમયે તે પ્રેમિકાના સંપર્કમાં આવ્યો. બધું બરાબર ચાલી રહ્યું હતું. વિવાદ થોડા સમય પહેલા જ શરૃ થયો, જ્યારે પત્નીએ પ્રેમિકા સાથે સંબંધ પુરો કરવાની વાત કરી.\nપત્નીનું કહેવુ છે કે, પતિ તેના ઘરવાળાની જ વાત માને છે. ખર્ચા માટે રૃપિયા નથી આપતો, નથી ક્યાંય બહાર ખાવા લઈ જતો. જ્યારે ને ત્યારે મારપીટ કરતો રહે છે. બાળકો અને તેનું બરાબર ધ્યાન પણ નથી રાખતો. એટલા માટે તે પિયરમાં રહીને બાળકોને ઉછેરી રહી છે. આ મામલો પરિવાર પરામર્શ કેન્દ્રમાં પહોંચ્યો હતો, ત્રણ કાઉંસિલીંગ બાદ પતિએ કહ્યું કે, પત્નીની વાત સાંભળશે અને અઠવાડીયામાં એક વાર બહાર ખાવા લઈ જશે. જેના પર પત્ની રાજી થઈ ગઈ અને બંને સાથે રહેવા માટે માની ગયા.


Farmers Protest : કૃષિ કાયદા વિરુદ્ધ આંદોલનનો આજે સતત 11મો દિવસ, ખેડૂતો માગ પર અડગ – Samacharwala\nFarmers Protest : કૃષિ કાયદા વિરુદ્ધ આંદોલનનો આજે સતત 11મો દિવસ, ખેડૂતો માગ પર અડગ\nDecember 6, 2020 11:44 am December 6, 2020 11:44 am\nકૃષિ કાયદા વિરુદ્ધ દેખાવો કરી રહેલા ખેડૂતો અને સરકાર વચ્ચે શનિવારે વિજ્ઞાન ભવનમાં પાંચમા રાઉન્ડની વાતચીત થઈ હતી જેનું કોઈ નક્કર પરિણામ આવ્યું નહતું અને ખેડૂતોનું પ્રદર્શન આજે રવિવારે સતત 11માં દિવસે પણ યથાવત છે. પાંચમા રાઉન્ડની વાતચીતમાં પણ ખેડૂતો ત્રણેય નવા ખેડૂત કાયદા પરત ખેંચવાની માંગણી પર મક્કમ છે અને હવે બંને પક્ષો વચ્ચે આગામી રાઉન્ડની વાતચીત9ડિસેમ્બરે થશે.\nખેડૂતોના પ્રદર્શનના કારણે દિલ્હીના હરિયાણા અને ઉત્તર પ્રદેશ સરહદે જોડાયેલા અનેક વિસ્તારોમાં આજે પણ લોકોએ ટ્રાફિક જામનો સામનો કરવો પડ્યો છે. કારણ કે દિલ્હીની સરહદો આજે પણ બંધ રહેશે. સિંઘુ બોર્ડર પર મોટી સંખ્યામાં ખેડૂતો હજુ પણ છે, જ્યારે યુપી ગેટ ઉપર પણ ખેડૂતોના ધરણા ચાલુ છે. પ્રદર્શનને જોતા પોલીસ પણ તૈનાત કરાઇ છે અને ટ્રાફિક પોલીસે લોકોને વૈકલ્પિક રસ્તો પસંદ કરવાની સૂચના આપી છે.\nDelhi: Farmers continue to holdasit-in protest at Singhu (Haryana-Delhi border) against the Centre's #FarmLaws. pic.twitter.com/774cbrGtlK\nFarmers' protest against the farm laws enters Day9at Ghazipur border (Uttar Pradesh-Delhi border).\nSixth round of talks between farmers and the Central government is scheduled to take place on December 9. pic.twitter.com/N9y1GmWmCY\nખેડૂતો સાથે થયેલી બેઠકમાં કોઈ પરિણામ ન આવ્યા બાદ કૃષિપ્રધાન નરેન્દ્ર સિંહ તોમરે MSP પર ફરીથી એકવાર સ્પષ્ટ કરી દીધુ કે MSP પર શક પાયાવિહોણો છે. આ સાથે જ તેઓએ કહ્યું કે9તારીખની બેઠકમાં એકવાર ફરીથી રસ્તો કાઢવાની કોશિશ કરાશે.\nખેડૂતોનું કહેવું છે કે સરકાર બિલ વાપસીના પક્ષમાં નથી અને તેઓ દિલ્હીથી જવાના પક્ષમાં નથી. આ સાથે જ ખેડૂતોનું કહેવું છે કે તેમની પહેલી માંગણી જ એ છે કે બિલ પરત ખેંચી લે. ત્યારબાદ તેઓ બાકીના મુદ્દાઓ પર સરકાર સાથે વાતચીત કરશે. ખેડૂતો સાથે થનારી આ બેઠક પહેલા શનિવારે સવારે વડાપ્રધાન મોદીએ પ્રધાનો સાથે બેઠક કરી હતી. વડાપ્રધાન નિવાસસ્થાને લગભગ2કલાક ચાલેલી આ બેઠકમાં ગૃહપ્રધાન અમિત શાહ અને રક્ષાપ્રધાન રાજનાથ સિંહ પણ સામેલ હતાં.\nદિલ્હીમાં ચાલી રહેલા ખેડૂત આંદોલનને દેશના અલગ અલગ ખેડૂત સંગઠનો પોતાનું સમર્થન આપી રહ્યા છે. આ વચ્ચે હવે આંદોલનમાં રાજકીય પક્ષો પણ આવવા લાગ્યા છે. કૃષિ કાયદા વિરુદ્ધ પટણાના ગાંધી મેદાનમાં શનિવારે મહાગઠબંધને વિરોધ પ્રદર્શન કર્યું હતું. પ્રશાસને કોરોનાના કારણે પ્રદર્શનની મંજૂરી ન આપી તો RJD નેતાઓએ મેદાના ગેટ બહાર જ ધરણા શરૂ કરી દીધા હતાં. આ ઉપરાંત દેશના અન્ય કેટલા ભાગમાં પણ પ્રદર્શન ચાલી રહ્યાં છે.


Author: harsh dharaiya // Category: Gujarati 01.09.2018\nReview - શું થયું? |3વર્ષ પછી સાથે આવેલી starcast\nછેલ્લા દસેક વર્ષમાં સૌથી વધુ વકરો કરનારી ગુજરાતી ફિલ્મ 'છેલ્લો દિવસ'ની star cast3વર્ષ પછી ફરી એકસાથે સ્ક્રીન પર આવી. સ્વાભાવિક છે કે audienceની expectations ચોક્કસથી વધી જવાની કે વધુ સારી comedy અને વધુ સારી ફિલ્મ જોવા મળશે. પણ ખરેખર એવું થયું કે નહિ?\nતો વાત એમ બને છે કે મનન (મલ્હાર ઠાકર) દિપાલીનાં (કિંજલ રાજપ્રિયા) પપ્પાને અથાગ મહેનતે મનાવી લે છે કે તેનાં અને દિપાલીનાં લગ્ન થાય. (જો કે, ફિલ્મમાં છોકરીનું નામ દિપાલી છે કે દીપિકા છે એ નક્કી નથી કરી શકાયું) લગ્ન નજીક આવી ગયા છે અને bachelor party celebrate કરવા માટે મનન અને સાથે તેનાં ત્રણ મિત્રો ચીકણો (મિત્ર ગઢવી), નીલ (યશ સોની), વિરલ (આર્જવ ત્રિવેદી) નીલનાં ઘરે ભેગા થાય છે. થોડો time pass કરીને પછી પ્રોગ્રામ ચાલુ કરવા ચારેય નક્કી કરે છે કે બધા ક્રિકેટ રમવા જાય. તો રમતા રમતા શું થયું?\n"આપણે ક્રિકેટ રમતા'તા. ચીકણાએ બોલ નાખ્યો. નીલ્યાએ શોટ માર્યો. હું કેચ પકડવા પાછળ ગયો. મારો પગ લપસ્યો ને મને માથામાં વાગ્યું. ચિંતા નહિ; થોડું દુ:ખે છે પણ માટી જશે." બસ આ થયું અને મનનને short term memory loss થઈ ગયો. હવે માથે લગ્ન પડ્યા છે, તૈયારીઓ ચાલુ છે, ઘરેથી મમ્મી-પપ્પાનાં અને દિપાલી/દિપલી/દીપિકાનાં કોલ્સ આવે છે અને મનન પાછલાં2વર્ષનું બધું જ ભૂલી ચૂક્યો છે.\nફિલ્મ ખરેખર તો અહિયાંથી શરુ થાય છે. શરૂઆતની 15એક મિનિટ ઘણી entertaining છે; પરંતુ જયારે 'શું થયું?'વાળો ઉપરનો dialogue સતત આવ્યા કરે છે, એ પછી મૂવી જરા boring બની જાય છે. Climax સુધી પહોંચતા થોડી ઊંઘ પણ ચડે! છતાં, મનન, ચીકણો, નીલ અને યશ આ ચારેય ભેગા મળીને તમને મનભરીને હસાવશે તો ખરા જ.\nસંગીત છે કેદાર-ભાર્ગવનું. જે અત્યાર સુધીની કેટલીક શ્રેષ્ઠ કંપોઝર જોડીમાંની એક રહી ચૂકી છે. ફિલ્મના ગીતો 'સાન-ભાન ભૂલે' અને 'ભાઈબંધો ભારે ભયંકર' મોઢે ચડી જાય એવા છે.\nBy: Harsh Dharaiya | હર્ષ ધારૈયા\nFacebook: RJ Harsh19\nછેલ્લે ફિલ્મના ડિરેકશન, સ્ક્રેઇંપ્લાય, dialoguesમાં વધુ પડ્યા વગર માત્ર મિત્રો સાથે time pass કરવો હોય તો જ આ ફિલ્મ જોવી. બસ, મૂવી જોવા જવું, મગજ બાજુએ મૂકવું, અને કઈં પણ વિચાર્યા વગર બસ હસવું. કારણ કે વધુ અપેક્ષા નિરાશાને જ નોતરતી હોય છે.


Kangana And Rajkummar Mental Hai Kya Get A New Release Date\nબહુચર્ચીત કંગના રનૌતની ફિલ્મ મેંટલ હૈ ક્યાની રિલીઝ ડેટ આવી સામે\nApril 17, 2019 | 1:56 pm IST\nબોલીવુડની શાનદાર એક્ટર કંગના રનૌત અને રાજકુમાર રાવની ફિલ્મ મેંટલ હૈ ક્યાં ટુંક સમયમાં રીલિઝ થવાની છે. જ્યારથી ફિલ્મનું પોસ્ટર સામે આવ્યુ છે ફિલ્મ ચર્ચાનો વિષય બની ગઈ છે. જો કે અત્યાર સુધી ફિલ્મ ક્યારે રિલીઝ થશે તે સ્પષ્ટ થયું ન હતુ પણ હવે આજે ફિલ્મના નવા પોસ્ટરમાં ફિલ્મની રિલીઝ ડેટ દર્શાવવામાં આવી છે. જો બધુજ ઠીક ઠાક રહ્યું તો આ ફિલ્મ 21 જૂને રિલીઝ કરવામાં આવશે.\nઆપને જણાવી દઈએ કે આ પહેલાં આ ફિલ્મને કરીના કપુરને કાસ્ટ કરવામાં આવી હતી. જો કે ફિલ્મમાં રહેલ બોલ્ડ કંટેટના કારણે કરીનાએ આ ફિલ્મ છોડી દીધી હતી.\nફિલ્મ મેંટલ હૈ ક્યાનું નવુ પોસ્ટર ખુબજ ખતરનાક છે. તેમાં કંગના રનૌત અને રાજકુમાર રાવ નજરે ચડી રહ્યા છે. બંને એ પોતાની જીભથી બ્લેડને પકડી છે. ફિલ્મની રિલીઝ ડેટ પહેલાં 29 માર્ચ હતી. કંગનાના વ્યસ્ત શેડ્યુલના કારણે ફિલ્મની રિલીઝ ડેટને આગળ સરકાવવામાં આવી હતી.\nહવે નવી રિલીઝ ડેટ સાથે ફિલ્મનું નવુ પોસ્ટર જાહેર કરવામાં આવ્યુ છે. મેંટલ હૈ ક્યાં ફિલ્મમાં રાજકુમાર રાવ અને કંગના રનૌતની જોડી પહેલી વાર સાથે સ્ક્રીન શેર કરશે. ફિલ્મ મેંટલ હૈ ક્યાને એકતા કપુર પ્રોડ્યુસ કરી રહી છે. ફિલ્મનુ પોસ્ટર્સ રીલીઝ થતાંજ કંગનાનો બોલ્ડ અવતાર હાલ ચર્ચામાં છે. ફિલ્મનું નિર્દેશન પ્રકાશ કોવેલામુડીએ કર્યુ છે.\nફિલ્મ માટે કરીના જ હતી પહેલી પસંદ\nરિપોર્ટ્સ અનુસાર ફિલ્મ માટે મેકર્સની પહેલી પસંદ હતી કરીના કપુર પણ કટેંટ એટલું બોલ્ડ હતું કે કરીનાએ આ ફિલ્મ કરવાની ના પાડી દીધી હતી. ત્યારબાદ આ ફિલ્મ કંગનાને ઓફર કરવામાં આવી અને કંગનાને આ ફિલ્મ ખુબજ પસંદ પડી હતી.\nકંગનાની જેમ જ આ ફિલ્મમાં રાજકુમાર રાવ પણ પોતાની ફિલ્મોમાં અલગ અલગ પ્રયોગ કરતો રહે છે. રાજકુમાર રાવે આ ફિલ્મને સમજવા માટે ત્રણ અઠવાડિયાનો વર્કશોપ કર્યો હતો.રાજકુમારે કહ્યુ કે મારા માટે થોડું મુશ્કેલ કામ છે પણ આ એક એવી વસ્તુ છે જે એક્ટર તરીકે કરવા મને ઉત્સાહિત કરે છે. મને જ્યારે જ્યારે મોકો મળે છે હું મારા લુક્સમાં ફેરફાર કરૂ છુ જેથી કંઈક નવું કરી શકુ. આ માટે ક્યારેક Bose: Dead/Alive માં અડધો ટકલું થવા તૈયાર હતો તો મે Trapped માટે મારૂ વજન ઘટાડ્યુ હતુ.\nકંગના અને રાજકુમાર એવા કલાકારો છે જે પોતાના કામમાં એટલા તલ્લીન થઈ જાય છે કે તેઓ એક્ટીંગ કરતા હોય તેવુ ક્યારેય લાગતું જ નથી.


ગંભીરે કર્યા કેપ્ટનશીપ પર સવાલ, કહ્યું કે કોહલી કેપ્ટન તરીકે ધોની-રોહિત સાથેની તુલનાને લાયક નથી - GSTV\nHome » News » ગંભીરે કર્યા કેપ્ટનશીપ પર સવાલ, કહ્યું કે કોહલી કેપ્ટન તરીકે ધોની-રોહિત સાથેની તુલનાને લાયક નથી\nભૂતપૂર્વ ભારતીય ઓપનર ગૌતમ ગંભીરે આક્રમક મિજાજ સાથે ટીમ ઈન્ડિયાના કેપ્ટન કોહલીની ઉગ્ર શબ્દોમાં ઝાટકણી કાઢી છે. કોહલીની કેપ્ટન તરીકેની પ્રતિભા સામે પ્રશ્નાર્થ સર્જતાં તેણે કહ્યું કે, કોહલી કેપ્ટન તરીકે ધોની અને રોહિત સાથેની તુલનાને પણ લાયક નથી. તેણે બેંગ્લોરની ફ્રેન્ચાઈઝીનો આભાર માનવો જોઈએ કે તેમણે અત્યાર સુધીની તેની કેપ્ટન તરીકે હકાલપટ્ટી કરી નથી.\nકોહલી અચ્છો બેટ્સમેન છે પણ કેપ્ટન તરીકેની તેની લાયકાત સામે સવાલ ઉઠતા રહ્યા છે. ગંભીર તેની કોલકાતા ફ્રેન્ચાઈઝીને બે વખત ચેમ્પિયન બનાવી ચૂક્યો છે. જ્યારે બેંગ્લોર હજુ એક પણ ટાઈટલ જીતી શક્યુ નથી.\nગંભીરે એક ટીવી શૉમાં જણાવ્યું કે, બેંગ્લોરની નિષ્ફળતાનું મુળ કારણ તેમની ટીમમાં ક્વોલિટી બોલર્સનો અભાવ જોવા મળી રહ્યો છે. આ જ કારણે ટીમ અત્યાર સુધી આઇપીએલમાં ચેમ્પિયનશીપ મેળવી શકી નથી. વધુમાં કેપ્ટન તરીકે કોહલીએ ઘણું બધુ શીખવાનું બાકી છે.\nકોહલીએ તેની કારકિર્દી શરૃ કરી ત્યારે ગંભીર દિલ્હીની ટીમમાં તેનો સિનિયર હતો. જે પછી બંને વચ્ચે આઇપીએલની જ એક મેચમાં ટકરાવ થઈ ચૂક્યો છે. કોહલી અંગે બોલ્ડ નિવેદન કરતાં ગંભીરે કહ્યું કે, હું તેને એક ચાલાક કેપ્ટન નથી માનતો. હું તેને વ્યુહાત્મક કેપ્ટન પણ નથી માનતો. તે હજુ ટીમને એક પણ આઇપીએલ ટાઈટલ જીતાડી શક્યો નથી. હું માનું છું કે, એક કેપ્ટન તેના રેકોર્ડ જેટલો જ સારો હોવો જોઈએ.\nઆમ કહીને ગંભીરે કટાક્ષ કર્યો કે, કોહલી ભલે ગમે તેટલા બેટીંગના રેકોર્ડ બનાવી લે પણ તેની ટીમ તો ઠેરની ઠેર જ રહે છે.\nદિલ્હીના આક્રમક ઓપનરે કહ્યું કે, ધોની અને રોહિત શર્મા ત્રણ-ત્રણ વખત આઇપીએલમાં ચેમ્પિયન બની ચૂક્યા છે. તેની (કોહલીની) સરખામણી હાલના તબક્કે તો ધોની કે રોહિતની સાથે કરી જ ન શકો. કોહલી છેલ્લા સાત-આઠ વર્ષથી બેંગ્લોરની ટીમનો કેપ્ટન છે, છતાં તેની ટીમ એક પણ ટાઈટલ મેળવી શકી નથી. તે ખુબ જ ભાગ્યશાળી છે. તેને ખરેખરનો ફ્રેન્ચાઈઝીનો આભાર માનવો જોઈએ કે આટઆટલી નિષ્ફળતા છતા તેને કાઢી મૂકવામા નથી આવ્યો. અન્ય ફ્રેન્ચાઈઝીમાં બીજા કેપ્ટનોને સતત નિષ્ફળતા છતાં આટલા લાંબા સમય સુધી કેપ્ટન તરીકે જારી રહેવાની તક નથી અપાતી.\nબેંગ્લોરની ફ્રેન્ચાઈઝીની સાથે સાથે પંજાબ અને દિલ્હી જ એવી ફ્રેન્ચાઈઝ છે કે જેઓ આઇપીએલ જીતી શક્યા નથી.કોહલીની કેપ્ટન્સી હેઠળની બેંગ્લોરની ટીમ વર્ષ ૨૦૧૨થી અત્યાર સુધીમાં બે વખત પ્લે ઓફમાં પ્રવેશી છે, પણ તેઓ ટાઈટલ સુધી પહોંચી શક્યા નથી. વર્ષ ૨૦૧૬ની આઇપીએલમાં કોહલી, ગેલ અને ડી વિલિયર્સે રેકોર્ડ ૯૭૩ રન ફટકાર્યા હતા, છતાં તેઓ ટાઈટલ જીતી શક્યા નથી.\nજાદુ: અમદાવાદના એક નંબરના રેલ્વે પ્લેટફોર્મ પર મુસાફરો લપસી રહ્યા છે


દોસ્ત હું શબ્દ અને તું અર્થ, તારા વગર તો હું વ્યર્થ : હેપ્પી ફ્રેન્ડશિપ ડે - Sandesh\nદોસ્ત હું શબ્દ અને તું અર્થ, તારા વગર તો હું વ્યર્થ : હેપ્પી ફ્રેન્ડશિપ ડે\nAugust 6, 2017 | 2:10 am IST\nમિત્રતા, દોસ્તી, ફ્રેન્ડશિપ એ એવા શબ્દો છે જેઓ તમને જિંદગી જીવવાનું બળ પુરૂ પાડે છે. જ્યારે તમે મુશ્કેલીમાં હશો ત્યારે તમારો મિત્ર તમને આવીને કહેશે કે, ‘તુ ચિંતા ન કર, હું છું ને’- આ શબ્દો તમને ફરી એકવાર બેઠા થઇને લડવાની શક્તિ પૂરી પાડે છે. આજનો દીવસ આ મિત્રતાના સેલિબ્રેશનનો છે, તેમને થેંક્યૂ કહેવાનો દીવસ છે. આપણે ત્યાં વેદ પુરાઓ અને રામાયણ મહાભારતના સમયમાં પણ મિત્રતા હતી અને આજે સચીન જીગર હોય કે વિશાલ શેખર હોય તેમની મિત્રતાના ઉદાહરણો જાણીતા છે. ફ્રેન્ડશિપ ડે પર આપણે એવા લોકોની વાતો જાણીએ જેઓએ પોતાના ફ્રેન્ડ્સને લાઇફ પાર્ટનર બનાવીને સફરની શરૂઆત કરી છે તો કોઇ આજે પણ પોતાના દુર રહેતા મિત્રો સાથે ઓન લાઇન સોશીયલ મીડિયાના માધ્યમથી ફ્રેન્ડશિપ ડેનું સેલિબ્રેશન કરે છે.\nવીડિયો કોલ પર સેલિબ્રેશન\nકોલેજ છોડયો પછી અમારા બધા મિત્રો વેલ સેટલ્ડ થઇ ગયા. જે પણ ફ્રેન્ડ યુ.એસ., યુ.કે.માં છે તેમને ફ્રેન્ડશિપના દિવસે વીડિયો કોલ થ્રુ કેક કાપીને એન્જોય કરીએ છીએ.\nહું સેમ ડ્રેસ, કે ઓર્નામનેટ અબ્રોડ સેન્ડ કરું છું\nકોલેજમાં પહેલીવાર હિરલ સાથે મારી મિત્રતા થઇ ત્યારથી આજ દિન સુધી અમે એકબીજા વગર ક્યારેય બહાર ગયા નથી. તે સ્ટડી માટે અબ્રોડ ગઇ અને ત્યારથી ફ્રેન્ડશિપના દિવસે ખાસ વીડિયો કોલ કરી તેને હું ચોકલેટ ખવડાવું એટલે એના વતી હું ખાઉં અને એ મારા વતી ખાય.\nસ્કૂલ ટાઇમ એવી મિત્રતા થઇ કે હવે અમે લગ્ન બંધને બંધાઇ રહ્યાં છીએ\nજો તમારી બેસ્ટફ્રેન્ડ જ તમારી લાઇફ પાર્ટનર બને તો તમારી લાઇફ સેટ થઇ જાય છે. મારી સાથે સ્કૂલ ટાઇમથી સાથે રહેલી મારી મિત્ર સાથે મારી લાઇફ સેટલ થવા જઇ રહી છે. મારા મતે જે તમને સૌથી સારી રીતે સમજી શકે છે તે તમારો એક મિત્ર જ હોઇ શકે છે. જ્યારે કે મેં તો ફ્રેન્ડને જ મારી લાઇફ પાર્ટનર તરીકે મળી છે.\nકેન્ડલ લાઇટ ડિનર અને રિસોર્ટમાં સરપ્રાઇઝ રહેશે\nસારા મિત્રો માંથી એક સારા લાઇફ પાર્ટનર બનવાના સફરની શરૂઆત અમારી લાઇફમાં થઇ ચૂકી છે. તમને શું જોઇએ છે તે તમારો મિત્ર તમારાથી વધારે સારી રીતે જાણતો હોય છે. આ ફ્રેન્ડશિપ ડે પર હું તેને સરપ્રાઇઝ ડીનર અને સેલિબ્રેશન માટે એક રિસોર્ટમાં સ્ટે માટે બુકિંગ પણ કરાવ્યું છે.


ક્સશોરીએસ પ્રોજેક્ટર્સ ભાવ India માં 29 Oct 2020 પરસૂચિ | PriceDekho.com\nક્સશોરીએસ પ્રોજેક્ટર્સ India ભાવ\nક્સશોરીએસ પ્રોજેક્ટર્સ India 2020માં ભાવ યાદી\nક્સશોરીએસ પ્રોજેક્ટર્સ ભાવમાં India માં 29 October 2020 ના રોજ તરીકે. ભાવ યાદી ઓનલાઇન શોપિંગ માટે 1 કુલ ક્સશોરીએસ પ્રોજેક્ટર્સ સમાવેશ થાય છે. India સૌથી નીચો ભાવ ઉત્પાદન વિશિષ્ટતાઓ, કી લક્ષણો, ચિત્રો, રેટિંગ્સ અને વધુ સાથે શોધો. આ શ્રેણીમાં સૌથી લોકપ્રિય ઉત્પાદન ક્સશોરીએસ X પ્રોજેક્ટ માઇક્રો પોર્ટેબલ પ્રોજેક્ટર બ્લેક છે. ન્યૂનતમ ભાવ એક સરળ ભાવ સરખામણી માટે Flipkart, Naaptol, Amazon, Snapdeal, Homeshop18 જેવા તમામ મુખ્ય ઓનલાઇન સ્ટોર્સ પરથી મેળવવામાં આવે છે.\nમાટે ભાવ રેંજ ક્સશોરીએસ પ્રોજેક્ટર્સ\nની કિંમત ક્સશોરીએસ પ્રોજેક્ટર્સ જ્યારે અમે ઉત્પાદનો બજારમાં ઓફર કરવામાં આવી વિશે તમામ વાત બદલાય છે. સૌથી વધુ ખર્ચાળ ઉત્પાદન ક્સશોરીએસ X પ્રોજેક્ટ માઇક્રો પોર્ટેબલ પ્રોજેક્ટર બ્લેક Rs. 9,999 પર રાખવામાં આવી છે. આ વિપરીત, સૌથી ઓછી કિંમતની ઉત્પાદન ક્સશોરીએસ X પ્રોજેક્ટ માઇક્રો પોર્ટેબલ પ્રોજેક્ટર બ્લેક Rs.9,999 પર ઉપલબ્ધ છે. ભાવમાં આ ફેરફારો પ્રીમિયમ ઉત્પાદનો માંથી પસંદ કરવા માટે ઓનલાઇન દુકાનદારોને સસ્તું શ્રેણી આપે છે. ઓનલાઇન કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ઓનલાઇન ખરીદી માટે વગેરે જેવા તમામ મુખ્ય શહેરોમાં માન્ય છે\nક્સશોરીએસ X પ્રોજેક્ટ માઇ� Rs. 9999\n65 % કરવા માટે 65 %\nક્સશોરીએસ X પ્રોજેક્ટ માઇક્રો પોર્ટેબલ પ્રોજેક્ટર બ્લેક


ભારત ઓસ્ટ્રેલિયા વિરુદ્ધ ચોથી ટેસ્ટ રમવા તૈયાર નથી…!! - Gujarat Today\nભારત ઓસ્ટ્રેલિયા વિરુદ્ધ ચોથી ટેસ્ટ રમવા તૈયાર નથી…!!\nચોથી ટેસ્ટ પહેલાં ક્વોરન્ટીનમાં રહેવા રાજી નથી, શ્રેણી બોયકોટ કરશે તેવો ભય\nભારત અત્યારે ઓસ્ટ્રેલિયા પ્રવાસે ટેસ્ટ સીરિઝ રમી રહ્યું છે. ૪ ટેસ્ટની સીરિઝમાં ૨ મેચ રમાઈ છે અને શ્રેણી ૧-૧ની બરાબરી પર છે. ત્રીજી ટેસ્ટ ૭ જાન્યુઆરીએ સિડની અને ચોથી ટેસ્ટ ૧૫ જાન્યુઆરીએ બ્રિસ્બેનમાં રમાવવાની છે. બ્રિસ્બેનમાં કોરોનાના કેસ વધુ હોવાથી ટીમ ઇન્ડિયાએ સ્ટ્રીક્ટ ક્વોરન્ટીનમાં જવું પડશે. મહેમાન ટીમે આ બાબતે વાંધો ઉઠાવ્યો છે અને હવે સીરિઝ કઈ રીતે આગળ વધશે તે અંગે મૂંઝવણ છે. ઓસ્ટ્રેલિયન મીડિયાના રિપોટ્‌ર્સ અનુસાર શ્રેણી બોયકોટ થાય તેવો ભય છે. ભારત અને ઓસ્ટ્રેલિયાની ટીમ સોમવારે ન્યૂ સાઉથ વેલ્સ જશે, જ્યાં રવિવારે કોરોનાના ૮ નવા કેસ નોંધાયા છે. કવિન્સલેન્ડ (બ્રિસ્બેન- ચોથી ટેસ્ટ અહીં રમાશે)એ ન્યૂ સાઉથ વેલ્સ સાથેની બોર્ડર બંધ કરી દીધી છે. અગાઉ એગ્રીમેન્ટમાં નક્કી કરાયું હતું કે, ચોથી ટેસ્ટ માટે ખેલાડીઓને બ્રિસ્બેન જવા દેવાની છૂટ આપવામાં આવશે, પરંતુ હજી એ સ્પષ્ટ નથી કે ત્યાં જઈને ખેલાડીઓને ક્વોરન્ટીનમાં કેટલો સમય રહેવું પડશે.\nઓસ્ટ્રેલિયન મીડિયામાં રિપોટ્‌ર્સ ફરી રહ્યા છે કે જો બ્રિસ્બેનમાં લોકડાઉનમાં રહેવાનું કહેવામાં આવશે તો ખેલાડીઓ સહમત નહિ થાય અને તે માટે ઇનકાર કરશે. ઉલ્લેખનીય છે કે, ભારતીય ખેલાડીઓ આઇપીએલ શરૂ થયું ત્યારથી એટલે કે છેલ્લા ૫ મહિનાથી ક્વોરન્ટીન કે કોઈ પ્રકારના બબલમાં જ રહી રહ્યા છે. ઓસ્ટ્રેલિયા પહોંચ્યા બાદ પણ ટીમ ૧૪ દિવસ ક્વોરન્ટીનમાં રહી હતી.\nPreviousE PAPER 03 JAN 2021\nNextઅર્જુન તેંડુલકરને સૈયદ મુસ્તાક અલી ટ્રોફી માટે મુંબઇની ટીમમાં સ્થાન મળ્યું\nઈંગ્લેન્ડ સામેની પ્રથમ ટી-૨૦માં ભારતની આઠ વિકેટે શાનદાર જીત\nઓસ્ટ્રેલિયા-ઇંગ્લેન્ડ વચ્ચે ચોથી ટેસ્ટ મેચ આખરે ડ્રો\nપાક.માં ઇન્ટરનેશનલ ક્રિકેટની વાપસી માટે આ સૌથી યોગ્ય સમય : ડી વિલિયર્સ


ભારત સાથે વાતચીત કરી કાશ્મીર મુદ્દો ઉકેલીશું, ભારતીય મીડિયાએ મને વિલન ચીતર્યો છેઃ ઇમરાન ખાન\nસોમવાર, જાન્યુઆરી 21 2019, 20:10 Hrs(IST)\nનવગુજરાત સમય | Publish Date: Jul 26 2018 7:13PM\n- પાકિસ્તાનના વડાપ્રધાન બનવા જઈ રહેલા ઇમરાને જનતાને સંબોધી\nપાકિસ્તાનમાં ચૂંટણીઓના પરિણામો પોતાની તરફેણમાં આવવાના શરૂ થયા બાદ વડાપ્રધાન બનવા જઈ રહેલા ઈમરાન ખાને કહ્યું તેમને ભારત સાથે સારા સંબંધોની આશા છે. તેમણે કહ્યું કાશ્મીરની સ્થિતિ સુધારવા માટે પાકિસ્તાન સંપૂર્ણ રીતે તૈયાર છે અને આ મુદ્દે જો ભારત એક ડગલુ આગળ વધશે તો પાક બે ડગલા આગળ વધશે. તેમણે કહ્યું બંને દેશો વચ્ચે કાશ્મીર મોટો વિવાદ છે અને તેનો ઉકેલ લાવવો જોઈએ. તેમણે કહ્યું વાતચીતથી મુદ્દાનો ઉકેલ લાવવાની આશા છે. બંને દેશો વચ્ચે વેપાર હોય અને સારા સંબંધો હોય તો સારૂ થશે.\nજોકે તેણે ભારત માટે હકારાત્મક વાત કરવાની સાથે કેટલાક કડવા વેણ પણ ઉચ્ચાર્યા હતા. ઈમરાન ખાને કહ્યું હિંદુસ્તાનામાં મને ત્યાંના મીડિયાએ બોલિવૂડના વિલનની જેમ દેખાડવામાં આવ્યો છે. હું હિંદુસ્તાનને ખૂબ સારી રીતે જાણું છું. કારણ કે હું ત્યાં ક્રિકેટ રમવા અનેકવાર ગયો છે. પાકિસ્તાનમાં કોઈ વ્યક્તિ હિન્દુસ્તાનને સારી રીતે જાણતો હોય તો તે હું છું.\nપાકિસ્તાનની ચૂંટણીમાં જીત મેળવ્યા બાદ પાકિસ્તાન તહરીક-એ-ઈન્સાફના પ્રમુખ ઈમરાન ખાને પ્રથમ વખત જનતાને સંબોધન કરતા કહ્યું કે તે પાકિસ્તાનને માનવતા સભર દેશ બનાવવા ઇચ્છે છે. તેણે કહ્યું કે, અમે પછાત લોકો માટે કામ કરીશું. એ માટે અલ્લાહે મને તક આપી છે. પાકિસ્તાનની સેવાની તક મળી છે. મેં પાકિસ્તાન માટે 22 વર્ષ સંધર્ષ કર્યો છે.\nઇમરાને કહ્યું કે, હું જણાવવા માંગુ છું કે 22 વર્ષ પહેલા રાજકારણમાં કેમ આવ્યો, મને ઉપરવાળાએ બધું જ આપ્યું છે. કંઈ કર્યા વગર પણ હું આરામથી જીવન પસાર કરી શક્યો હોત. પરંતુ મે પરિસ્થિતિને જોઈ છે. દેશમાં ભ્રષ્ટાચારને જોઈ રાજકારણમાં આવવા માટે મજબૂર થયો છું.\nઈસ્લામાબાદમાં તેમણે પત્રકાર પરિષદમાં કહ્યું કે કરેલા તમામ વાયદાઓ નિભાવીશ. આ ચૂંટણીમાં ઘણા લોકોએ કુરબાની આપી છે. પાકના લોકોએ લોકતંત્રને મજબૂત કર્યું છે. તેમણે કહ્યું દેશની ઓળખ અમીર લોકોથી નહી પરંતુ ગરીબ લોકોથી હોય છે કે તેઓ કેવી જિંદગી જીવી રહ્યા છે. અમે પાકિસ્તાનને એ રીતે ચલાવશું જે પહેલા ક્યારેય કોઈએ ન ચલાવ્યું હોય.\nઈમરાન ખાને વચન આપ્યું હતું કે તેઓ વડાપ્રધાનના સત્તાવાર નિવાસસ્થાનમાં નહીં રહે. કારણ કે તેના કારણે વધારે પડતો ખર્ચ થાય છે. તેના બદલે એ આવાસ અને અન્ય મંત્રીઓના વિલાસી બંગલોને હોટલમાં ફેરવી દેવામાં આવશે. તેનાથી થનારી આવક લોકોના કલ્યાણ માટે વાપરવામાં આવશે.\nઈમરાન ખાને પડોશી દેશનો ઉલ્લેખ કરતા સૌથી પહેલા ચીનનું નામ લીધું હતું. ત્યારબાદ અફધાનિસ્તાન, ઈરાન, સાઉદી અરેબિયાનું નામ લીધું હતું. એ પછી તેણે ભારત અંગે ઉલ્લેખ કર્યો છે.


#અકથિત Status in Hindi, Gujarati, Marathi | Matrubharti\n#અકથિત status in Hindi, Gujarati, Marathi\nઅકથિત રહેલી લાગણીઓને શબ્દો ક્યા મળ્યા?\nબસ આમ કરતા-કરતા ન જાણે કેટલા વર્ષો વીત્યા!\nનરમ અને ગરમ આ હવા મંજૂર છે\nસમય અને સંજોગનો આ તકાજો મંજૂર છે\nસુખ અને દુઃખની આ કથા મંજૂર છે\nરિસામણા અને મનામણાની આ પ્રથા મંજૂર છે.\nહાર અને જીતની આ રીત મંજૂર છે.\nઊગવા અને ખરવાની આ વ્યથા મંજૂર છે.\nઅકથિત તારા પ્રેમની આ વ્યથા મંજૂર નથી...\n#અકથીત છે આ ઘટના પ્રેમ માં ડૂબી ને પણ તરવાનું!\nપ્રેમ ના જુગાર માં દિલ હારી ને જીતવાનું..\nક્ષણે ક્ષણે મરી ને જીવવાનું.\nગજબ નો છે આ પ્રેમ નો રંગ..\nજેમાં છેડાઈ જાય છે પોતાની જાત સાથે જંગ.\nસંબધ જોડાય છે લાગણીથી અને,\nટુટે છે અકથિત લાગણીઓથી.


સૌર તોફાનને લઈને વૈજ્ઞાનિકોએ આપી ગંભીર ચેતવણી, મોબાઈલ નહીં કરે કામ, વીજળી થઈ જશે ગૂલ!\nPosted on 5:03 pm October 13, 2021 Author Nilay JComments Off on સૌર તોફાનને લઈને વૈજ્ઞાનિકોએ આપી ગંભીર ચેતવણી, મોબાઈલ નહીં કરે કામ, વીજળી થઈ જશે ગૂલ!\nઅમેરિકન વૈજ્ઞાનિકોએ ચેતવણી આપી છે કે એક ભયંકર સૌર વાવાઝોડું ઝડપથી પૃથ્વી તરફ આગળ વધી રહ્યું છે. આગામી થોડા કલાકોમાં આ વાવાઝોડું પૃથ્વી પર ત્રાટકી શકે છે. આ કારણે પાવર ગ્રિડ અટકી શકે છે અને વીજ પુરવઠો ખોરવાઈ શકે છે. આ સાથે મોબાઈલ સિગ્નલ અને જીપીએસ પણ પ્રભાવિત થઈ શકે છે. વૈજ્ઞાનિકોનું કહેવું છે કે અવકાશમાંથી આવતી નોર્ધન લાઈટો અમેરિકા અને યુકેમાં પણ જોઈ શકાશે.\nઆવી હશે અસર! : યુએસ નેશનલ ઓશનિક એન્ડ એટમોસ્ફેરિક એડમિનિસ્ટ્રેશને એક ચેતવણી જારી કરી છે કે જિયોમેગ્નેટિક તોફાનથી પૃથ્વીના ઘણા ભાગોમાં વીજળી પડી શકે છે અને ઘણા સ્થળોએ મજબૂત ચુંબકીય બળ થઈ શકે છે. આ પાવર ગ્રીડને પણ નુકસાન પહોંચાડી શકે છે.\nશું ઉપગ્રહોને પણ નુકસાન થશે? : એજન્સીનું કહેવું છે કે 11 ઓક્ટોબરથી તોફાનની અસર દેખાવા લાગી છે અને તેની મહત્તમ અસર 13 ઓક્ટોબરે જોવા મળશે. જોકે તે G2 કેટેગરીનું તોફાન છે, યુએસ સ્પેસ વેધર પ્રિડિક્શન સેન્ટર (SWPC) અનુસાર, તે અનેક ઉપગ્રહોને પણ નુકસાન પહોંચાડી શકે છે.\nસૌર તોફાન શું છે : ધરતીની ચુંબકીય સપાટી આપણી મેગ્નેટિક ફિલ્ડ દ્વારા બનાવવામાં આવી છે અને તે આપણને સૂર્યમાંથી નીકળતી ખતરનાક કિરણોથી રક્ષણ આપે છે. જ્યારે પણ હાઇ સ્પીડ કિરણ પૃથ્વી તરફ આવે છે ત્યારે તે ચુંબકીય સપાટી સાથે ટકરાય છે. જો આ સૌર ચુંબકીય ફિલ્ડ દક્ષિણાવર્તી છે, તો તે પૃથ્વીની વિરુદ્ધ દિશાવાળી મેગ્નેટિક ફિલ્ડને મળે છે. પછી પૃથ્વીનું ચુંબકીય ક્ષેત્ર ખુલે છે અને સૌર પવનના કણો ધ્રુવો સુધી જાય છે. આને કારણે, પૃથ્વીની સપાટી પર ચુંબકીય તોફાન ઉભું થાય છે અને પૃથ્વીના ચુંબકીય ક્ષેત્રમાં તીવ્ર ઘટાડો થાય છે. તે લગભગ6થી 12 કલાક સુધી યથાવત રહે છે. થોડા દિવસો પછી, મેગ્નેટિક ફીલ્ડ જાતે જ ઠીક થવા લાગે છે.\n5:37 pm October 13, 2021 Niraj Patel Comments Off on રાશિફળ 14 ઓક્ટોબર : બહુચર માતાજીની કૃપાથી નવમા નોરતાનો ગુરુવારનો દિવસે6રાશિના જાતકોના જીવનમાં લઈને આવશે આર્થિક સમૃદ્ધિ


સોના કરતા ચાંદી વધુ વેગથી વધવાના આ ત્રણ સંકેત, ચાંદીમાં મંદીની પોઝીશન લેવાવાળાની સંખ્ય ઘટી\nઇબ્રાહિમ પટેલ (મેરાન્યૂઝ.મુંબઈ): બુલિયન કોમ્પ્લેકસની તમામ ધાતુને પાછળ મૂકી, મે મહિનામાં અત્યાર સુધીમાં ચાંદી ૧.૪૭ ડોલર પ્રતિ ઔંસ (૩૧.૧૦૩૫ ગ્રામ) ઉછાળા સાથે આગળ નીકળી ગઈ છે. આ ગાળામાં સોનું માત્ર ૦.૧૩ ડોલર વધ્યું છે. ચાંદીમાં વધુ વૃદ્ધિ શક્ય છે, એનાલીસ્ટો કહે છે કે અમે સોના કરતા ચાંદીમાં વધુ ઉછાળા માટે ત્રણ કારણો જોઈ રહ્યા છીએ. ચાંદીમાં સટ્ટાકીય ઓળિયા પોઝીશન પણ એવા સંકેત આપે છે કે આ ધાતુ ખરીદી માટે વધુ આકર્ષક છે.\nઆ ત્રણ કારણોમાં પ્રથમ છે ગોલ્ડ સિલ્વર રશિયો. ઐતિહાસિક રીતે જોવા જઈએ તો સોનાની તુલનાએ ચાંદી હાલમાં ખુબ સસ્તી છે. બીજું સોના કરતા ચાંદીમાં મંદીની પોઝીશન લેવાવાળાની સંખ્ય ઘટી રહી છે. ત્રીજું એ કે કોરોનામાથી અર્થતંત્રો પરવારતા જ ઔદ્યોગિક પ્રવૃત્તિ અને તે સાથે ચાંદીની માંગમાં વધારો થશે. ચાંદીની કુલ વાર્ષિક સપ્લાયમાંથી પચાસ ટકા આ ક્ષેત્રે વપરાય છે.\nવધુમાં બીજા ત્રિમાસિકમાં સિલ્વર ઇટીએફની વધુ માંગ અપેક્ષિત છે, જે ભાવને ઉપર જવામાં મદદ કરશે. શુક્રવારે ન્યુયોર્ક કોમેકસ પર સોનું જુન વાયદો ૦.૭૦ ટકા વધી ૧૭૫૩.૧૫ ડોલર, ત્રણ સપ્તાહની ઉંચાઈએ જ્યારે જુલાઈ ડીલીવરી ચાંદી ૫.૬૬ ટકા વધીને ચાર સપ્તાહની ઉંચાઈએ ૧૭.૦૭ ડોલર મુકાઈ. ચાંદીના તેજીવાળાને ટૂંકાગાળાની તેજીનો ટેકનીકલ લાભ મળવા સાથે વધુ નાણાકીય તાકાત પણ ઉપલબ્ધ થઇ છે.\nહવે જ્યારે ગોલ્ડ સિલ્વર રેશિયો ૧૮ માર્ચની ઐતિહાસિક ઊંચાઈ ૧:૧૨૬થી પાછો ફરીને ૧:૧૦૨ થયો છે ત્યારે રેશિયો ચાર્ટ લાઈન સ્પષ્ટ સંકેત આપે છે કે હવે શુ થવાનું છે. ૨૦૦૯મા આ રેશિયો ૮૫થી પચાસ કરતા વધુ (૫૮ ટકા) ગબડીને ૩૨ થયો હતો. જો આ વખતે આજ પ્રમાણે ૧૨૬ની વિક્રમ ઊંચાઈએથી રેશિયો ૫૮ ટકા ઘટે તો તે પચાસ કે તેથી વધુ નીચે આવી શકે છે. આ ઘટના એવા નિર્દેશ આપે છે કે આગામી એકાદ વર્ષ કરતા વધુ સમય સુધી સોના કરતા ચાંદી વધુ વેગથી વધે.\nજો આપણે માત્ર રેશિયોને આધારે વિચારીએ તો પણ લાંબા સમયથી સોનાની નાગચૂડમાંથી છૂટવાના સધન પ્રયાસ ચાંદી માટે લાભદાયી ઠરે છે. આખરે ચાંદી પણ સોનાની તેજીને અનુસરવા થનગની રહી છે. ભાવો પણ આવા સંકેત આપવા લાગ્યા છે.\n૨૦૦૮ અને ૨૦૧૧મા લેહમેન નાણાકીય કટોકટી પછી તરતજ આવી જ ઘટના નિર્માણ થઇ હતી, એ દરમિયાન સોનું ૩૦૦ ટકા અને ચાંદી ૬૦૦ ટકા ઉછળી હતી. ૨૦૦૮-૦૯ની નાણાકીય કટોકટી તુલનાએ વર્તમાન કોરોના સમસ્યા તો ખુબ જ મોટી છે, તેથી એવું માનવાને પ્રેરણા આપે છે કે ટેકનીકલ રીતે જ્ઞાન ધરાવતા રોકાણકારોને આસમાની સુલતાની તકો ઉપલબ્ધ કરાવશે.\nચાંદીના તેજીવાળા માટે હવે ૨૪ ફેબ્રુઆરીની ૧૮.૭૮ ડોલરની મજબુત ટેકનીકલ રેસીસટન્સ પાર કરવાનો લક્ષ્યાંક રહેશે. હવે સવાલ એ છે કે સોનું, ચાંદી અને પ્લેટિનમમાં આવી રેશિયો પેટર્ન કેટલો લાંબો સમય ચાલશે, સાદો જવાબ છે જે કોઈ જાણતું નથી. તમામ કીમતી ધાતુ અને કોમોડીટી બજારો જુદી જુદી રીતે વર્તન કરે છે, ત્યારે આ સૌથી મોટો અનિશ્ચિતતાનો કાળ છે.\n(અસ્વીકાર સુચના: વેબસાઈટ commoditydna અને ઇબ્રાહિમ પટેલ દ્વારા કરાયેલા આ એનાલીસીસ માત્ર શૈક્ષણિક હેતુ માટે જ છે. ઈન્ટેલીજન્ટ વાંચકોને વિનંતી છે કે તેઓ કોઈ નવા સોદા કે પોઝીશન ઉભી કરે, તે અગાઉ પોતાની વિવેક બુદ્ધિથી બજારનું આકલન કરે.)\nGold and Silver Price Gold market Silver Market Business in commodity Market Risk corona effect of Market


રાફેલ પર સુપ્રીમ કોર્ટના ચુકાદા પર અમિત શાહે વિરોધીઓને કહ્યુ, ‘માફી માંગો' | amit shah tweet after supreme court Decision on rafale - Gujarati Oneindia\n| Published: Thursday, November 14, 2019, 17:40 [IST]\nદેશની સર્વોચ્ચ અદાલતે ગુરુવારે રાફેલ પર દાખલ કરેલ પુનર્વિચાર અરજી પર સુનાવણી કરીને મોદી સરકારને મોટી રાહત આપી છે. ચીફ જસ્ટીસ રંજન ગોગોઈની આગેવાનીવાળી બેંચે રાફેલ મામલે કરેલી બધી પુનર્વિચાર અરજીઓને ફગાવી દીધી છે. રાફેલ પર સુપ્રીમ કોર્ટમાંથી રાહત મળવા પર ગૃહમંત્રી અમિત શાહે ટ્વિટ કરે વિરોધીઓ પર હુમલો કર્યો છે. તેમણે લખ્યુ કે સુપ્રીમ કોર્ટનો ચુકાદો એ બધા નેતાઓને આકરો જવાબ છે જે સરકારને બદનામ કરવાના ષડયંત્રમાં લાગેલા રહે છે.\nઉલ્લેખનીય છે કે રાફેલ મામલે છેલ્લા ઘણા વર્ષોથી રાજકીય વિવાદ થતો રહે છે. ગુરુવારે આ કેસમાં દાખલ કરવામાં આવેલી પુનર્વિચાર અરજીઓને ફગાવીને સુપ્રીમ કોર્ટે મોદી સરકારને મોટી રાહત આપી છે. આના પર ગૃહમંત્રી અમિત શાહે ટ્વિટ કરીને વિરોધીઓને આડેહાથ લીધા છે. અમિત શાહે લખ્યુ કે રાફેલ કેસમાં સમીક્ષા અરજીને ફગાવીને સુપ્રીમ કોર્ટનો ચુકાદો એ નેતાઓ અને પાર્ટીઓ માટે એક આકરો જવાબ છે જે દૂર્ભાવનાપૂર્ણ અને આધારહીન અભિયાનો પર ભરોસો કરે છે.\nતેમણે આગળ લખ્યુ કે ગુરુવારે આવેલા સુપ્રીમ કોર્ટનો ચુકાદો જણાવે છે કે સરકાર પારદર્શી અને ભ્રષ્ટાચાર મુક્ત છે. ચુકાદાથી એ સાબિત થઈ ગયુ કે રાફેલ પર સંસદમાં વિવાદ એક દેખાડો હતો. તેના બદલે અમે લોકોના કલ્યાણ માટે સંસદના સમયનો સારો ઉપયોગ કરી શકતા હતા. ગૃહમંત્રીએ આગળ લખ્યુ કોંગ્રેસ અને તેના નેતાઓને આજે સુપ્રીમ કોર્ટમાંથી ઝાટકણી થઈ છે. એવા નેતા જેમના માટે રાજનીતિ રાષ્ટ્રના હિતથી પહેલા આવે છે તેમણે દેશની જનતાની માફી માંગવી જોઈએ.\nઆ પણ વાંચોઃ Facebookએ આ વર્ષે બંધ કર્યા 5.4 અબજ અકાઉન્ટ્સ, આ છે મોટુ કારણ\namit shah supreme court verdict rafale deal congress અમિત શાહ સુપ્રીમ કોર્ટ ચુકાદો રાફેલ ડીલ કોંગ્રેસ\nStory first published: Thursday, November 14, 2019, 17:40 [IST]


આ ત્રણ રાશિના લોકો નથી પચાવી શકતા હાર, હરિફાઇ કરી તો સમજો ગયા તમે કામથી - mojilomanas.in\nOctober 1, 2021 October 1, 2021 AdminLeaveaComment on આ ત્રણ રાશિના લોકો નથી પચાવી શકતા હાર, હરિફાઇ કરી તો સમજો ગયા તમે કામથી\nઆપણા જ્યોતિષ શાસ્ત્રમાં દરેક રાશિના સ્વભાવ અંગે વિસ્તૃત જાણકારી આપી છે. રાશિ પરથી વ્યક્તિની ખુબીઓ અંગે જાણી શકાય છે. જો તમે તમારા જીવનમાં હાર અને અસફળતાથી ગભરાતા હો તો જાણીલો કે આ રાશિના જાતકો સાથે ક્યારેય પનારો પડે તો તેની સાથે હરિફાઇમાં ઉતરવું નહી. કેમકે આ પાંચ રાશિના જાતકો હાર પચાવી શકતા નથી.\nઆજે આપણે ત્રણ ખાસ રાશિ વિશે જાણીશું કે જેની સાથે કોઈપણ પ્રતિયોગિતામાં ભાગ લેવો તમારા માટે સૌથી મોટી ભૂલ સાબિત થઈ શકે છે. તેથી જો તમારો કોઈ પ્રતિસ્પર્ધી આ પાંચ રાશિમાંથી કોઈ એક છે તો તમારે પહેલા જ સાવધાન થઈને પોતાની મહેનત વધારી દેવી જોઈએ.\nમેષ રાશિવાળા લોકો આગળ આવવા માટે કોઈ પણ ચીજ વસ્તુઓને દાવ પર લગાડી શકે છે. તેમના માટે સૌથી મોટી ઈચ્છા બીજા કોઈ લોકોથી સારું સાબિત કરવુ હોય છે. તે પોતાના પ્રતિસ્પર્ધીને એહસાસ કરવામાં કોઈ કસર નથી છોડતા કે તે તેમના સામે તે ક્યાંય નથી ઉભા રહેતા. તેમને ટકી રહેવા માટે ગમે તેટલી મહેનત કરતા તેઓ પાછા નથી પડતા હા જો કોઇએ તેમને હારનો સ્વાદ ચખાડ્યો તો સમજો ગયા તમે કામથી પોતાની હાર સ્વીકારતા તેમને ખુબજ મુશ્કેલી પડે છે.\nકુંભ રાશિવાળા જાતક હંમેશા પોતાની સામેના વ્યક્તિને પોતાની ક્ષમતાનો અહેસાસ પણ સામેવાળાને નથી બતાવતા. તમારી દરેક વાતો જાણી લેશે પરંતુ પોતાની વાતો ક્યારેય નહી કહે અને સમય આવવા પર તમને પછાડીને રહેશે. કુંભ રાશિવાળા લોકો સામેવાળા વ્યક્તિને તે બતાવે છે કે તે સૌથી બેસ્ટ છે અને તેના માટે તે કંઈ પણ કરી શકે છે. આ રાશિવાળા લોકોને ક્યારેય ઓછા આંકવા જોઈએ નહી.\nઆ રાશિના જાતકો ખુબજ જીદ્દી હોય છે. એક વખત નક્કી કરી લે કે જીતવું છે પછી સામે કોણ છે તે જોતા જ નથી. જીત મેળવવા ગમે તે હદે જાય આ રાશિના જાતકો. તેમની આ જીદ જ તેમને ભીડથી અલગ પાડી દે. પોતાનો રસ્તો જાતેજ નક્કી કરી આગળ વધવામાં પાવરધા હોય આ રાશિના જાતકો.\nસિંહ રાશિના જાતકો કરી લે આ ઉપાય, જીવનની તમામ મુશ્કેલીઓનો આવશે અંત.\nભાઈ-બહેન બનીને પતિની હાજરીમાં જ રહેતા હતા કપલ, એક દિવસ બન્યું એવું કે….\nગણેશ ઉત્સવ સ્પેશિયલ રેસિપી: મેંદો, માવો અને ખાંડ વિના બનાવો હેલ્ધી મોદક, જાણી લો રેસિપી


Three cases of white fungus after mucormycosis in Vadodara | વડોદરામાં મ્યુકોરમાઇકોસિસ બાદ વ્હાઇટ ફંગસના ત્રણ કેસ, ‘એસ્પરજીલોસિસ’ના ત્રણેય દર્દીને સયાજી હોસ્પિટલમાં દાખલ કરાયા, હાલત સ્થિર - Divya Bhaskar\nThree Cases Of White Fungus After Mucormycosis In Vadodara\nવધુ એક નવી આફત:વડોદરામાં મ્યુકોરમાઇકોસિસ બાદ વ્હાઇટ ફંગસના ત્રણ કેસ, ‘એસ્પરજીલોસિસ’ના ત્રણેય દર્દીને સયાજી હોસ્પિટલમાં દાખલ કરાયા, હાલત સ્થિર\nવ્હાઇટ ફંગસની તસવીર.\nમ્યુકોરમાઇકોસિસના વધુ 19 કેસ,3દર્દીનાં મોત, 24 કલાકમાં 45 સર્જરી\nસયાજી હોસ્પિટલમાં દાખલ વ્હાઇટ ફંગસના ત્રણેય દર્દીની હાલત સુધારા પર\nસમગ્ર દેશમાં બ્લેક ફંગસથી થતા મ્યુકોરમાઇકોસિસ નામના રોગે ભારે હાહાકાર મચાવ્યો છે. ત્યારે હવે મ્યુકરોમાઇકોસિસ જેવાં લક્ષણો ધરાવતા વ્હાઇટ ફંગસથી થતા એસ્પરજીલોસિસ નામના રોગના3દર્દી સામે આવતાં આરોગ્ય વિભાગની ચિંતાઓ વધી છે. સયાજી હોસ્પિટલમાં ત્રણ દર્દી વ્હાઇટ ફંગસથી ફેલાતા એસ્પરજીલોસિસ નામના રોગની સારવાર લઈ રહ્યા છે. બીજી તરફ, સોમવારે મ્યુકોરમાઇકોસિસના 19 નવા કેસ નોંધાયા હતા.\nએસ્પરજીલોસિસ નામના રોગનો કહેર\nસોમવારે મ્યુકોરમાઇકોસિસના વધુ 19 કેસ નવા દાખલ થયા હતા. છેલ્લા 24 કલાકમાં 10 દર્દીની બાયોપ્સીને તપાસ અર્થે મોકલવામાં આવી હતી. સોમવારે સારવાર લઈ રહેલા ત્રણ દર્દીનાં મોત નીપજ્યાં હતાં, જયારે સયાજી હોસ્પિટલમાંથી3અને ગોત્રી હોસ્પિટલમાંથી4દર્દીને ડિસ્ચાર્જ કરાયા હતા. મ્યુકોરમાઇકોસિસ બાદ હવે એસ્પરજીલોસિસ નામના રોગે દસ્તક દેતાં તંત્રની ચિંતામાં પણ વધારો થયો છે. જોકે તબીબો વ્હાઇટ ફંગસથી થતા રોગને મ્યુકોરમાઇકોસિસ કરતાં ઓછો ગંભીર માની રહ્યા છે. તબીબોના મતે 100 કેસ પૈકી મ્યુકોરમાઇકોસિસનું પ્રમાણ 95 ટકા અને ફંગસ એસ્પરજીલોસિસનું પ્રમાણ માત્ર5ટકા જ હોઈ શકે. કેટલીકવાર મિક્સ ઇન્ફેક્શન જોવા મળે છે, જેમાં મ્યુકોરમાઇકોસિસની જોડે એસ્પરજીલોસિસ પણ હોય છે.\nમ્યુકોરમાઇકોસિસથી ઓછો ગંભીર રોગ છે\nએસએસજીમાં ઇ.એન.ટી.ના આસિસ્ટન્ટ પ્રોફેસર ડો. આનંદ પલાસના જણાવ્યા મુજબ, હાલમાં ત્રણ દર્દી દાખલ છે, જેમાં બે દર્દીના ઓપરેશન કરાયાં છે. એક દર્દીની આંખના ડોળામાં ઇન્ફેક્શન હોવાથી એને દૂર કરવું પડ્યું છે. જોકે ત્રણેય દર્દીઓ સાજા છે. આ રોગ મ્યુકોરમાઇકોસિસ જેવો જ છે, પણ એનાથી ઓછો ગંભીર છે. આ રોગના કેસ બેથી ત્રણ વર્ષમાં જવલ્લે જોવા મળે છે. સયાજીમાં સારવાર લઈ રહેલા એક દર્દી વડોદરાના અને બે દર્દી અન્ય જિલ્લાના છે.\nવ્હાઇટ ફંગસ શું છે?\nવ્હાઇટ ફંગસને એસ્પરજીલોસિસ પણ કહે છે, નાકમાં મોટે ભાગે જોવા મળતું હોય છે. આ મ્યુકોરમાઇકોસિસ જેવું જ હોય છે. આ સામાન્ય રીતે મોઢામાં થતું હોય છે. મોઢાની ચોખ્ખાઈ સારી ન હોઈ અથવા મોટી ઉંમરની વ્યક્તિ મોઢું બરાબર સાફ ન રાખતાં હોય તોપણ થતું હોય છે. આ રેર કેસમાં એટલે કે 10 વર્ષમાં માત્ર5કેસ જ જોવા મળે છે. (SSGના ઇ.એન.ટી વિભાગના એસોસિયેટ પ્રોફેસર ડો. રાહુલ ગુપ્તાના જણાવ્યા મુજબ)\nકેવી રીતે ફેલાય છે ?\nઆ ફંગસ વાતાવરણમાં હોય છે. ઇન્ફેક્શન કેવી રીતે ફેલાય છે એ હજી શોધનો વિષય છે. એ મુખ્યત્વે ડાયાબિટિક દર્દી કે જેનું શુગર કંટ્રોલમાં ન રહેતું હોય તેને અસર કરે છે. કોવિડની ટ્રીટમેન્ટમાં સ્ટિરોઇડનું વધુ પ્રમાણ, ઓર્ગન ટ્રાન્સપ્લાન્ટવાળા દર્દી, બ્લડ કેન્સરના દર્દી અને જેની ઇમ્યુન સિસ્ટમ નબળી હોઈ તેને અસર કરે છે.\nલક્ષણો કેવાં હોય છે?\nવ્હાઇટ ફંગસનાં લક્ષણો મ્યુકોરમાઇકોસિસ જેવાં જ હોય છે\nનાકની અંદર બ્લેક સ્પોટની જગ્યાએ યલો- બ્રાઉન વ્હાઇટ કલરના સ્પોટ, લોહી પડવું.\nગાલ પર સોજો આવવો, ત્વચા સંવેદનહીન થઇ જવી.\nઆંખથી ધૂંધળું દેખાવવું, સોજો આવી જવો અને આંખમાં સતત દુઃખાવો થયા કરવો.\nસારવાર કેવી રીતે કરાય છે?\nવ્હાઇટ ફંગસના દર્દીની સારવારમાં એન્ટી ફંગલ દવા તેમજ વેરિકોનાઝોલ ઈન્જેક્શન અપાય છે, પરંતુ એ ઉપલબ્ધ ન હોવાથી એમ્ફોટેરિસીન-બી ઈન્જેક્શન અપાય છે\nજે ભાગ ફંગસથી ઇન્ફેકટેડ થયો હોય એને દૂર કરવામાં આવે છે\nસાઇનસ અને નાકની રોજબરોજ સાફસફાઈ કરાય છે.\nફર્સ્ટ કેસ: આંતરડાં સુધી પહોંચ્યું બ્લેક ફંગસ, દિલ્હીના2દર્દીઓમાં બ્લેક ફંગસે આંતરડાંમાં કાણું કર્યું; બંનેમાં પેટના દુખાવાથી થઈ શરૂઆત\nબ્લેક ફંગસ માટે પ્રાણવાયુ જવાબદાર!: AIIMSના ડૉકટરોએ ફંગસ ફેલાવા અંગે ઇન્ડસ્ટ્રિયલ ઓક્સિજન પર સવાલ ઉઠાવ્યા; જાણો સંક્રમણ ફેલાવાનાં મુખ્ય કારણોને\n6.42 rpo એ ભારતને 169 બોલમાં 181 રનની જરૂર છે


Start of online unit test for students of Std-9 to 12 from today | આજથી ધોરણ-9થી12ના છાત્રોની ઓનલાઈન એકમ કસોટીનો પ્રારંભ - Divya Bhaskar\nStart Of Online Unit Test For Students Of Std9To 12 From Today\nકસોટીનો પ્રારંભ:આજથી ધોરણ-9થી12ના છાત્રોની ઓનલાઈન એકમ કસોટીનો પ્રારંભ\nઅભ્યાસક્રમ ઓક્ટોબર અને નવેમ્બર સુધીનો રહેશે\nસોફ્ટ કે હાર્ડ કોપી6જાન્યુ.સુધીમાં શાળાએ આપવી પડશે\nકોરોનાના કારણે નવસારી અને વલસાડ જિલ્લાની શાળાઓ બંધ છે. શિક્ષણ વિભાગ દ્વારા વિદ્યાર્થીઓને ઘરે બેઠાં શિક્ષણ આપવામાં આવી રહ્યું છે. ત્યારે હવે 28 ડિસેમ્બરથી2જાન્યુઆરી સુધી ધો.9થી 12ના વિદ્યાર્થીઓ માટે એકમ કસોટી લેવામાં આવશે. આ કસોટીમાં અભ્યાસક્રમ ઓક્ટોબર અને નવેમ્બર માસ સુધીનો રહેશે. વિદ્યાર્થીઓને આ કસોટી માટે લિંક મોકલવામાં આવશે.\nનવસારી સહિતના જિલ્લાના વિદ્યાર્થીઓ શાળા બંધ હોવાથી અનોલાઇન અભ્યાસ કરી રહ્યાં છે. ત્યારે ધો.9 થી ધો.12ની એકમ કસોટી 28 ડિસેમ્બરથી2જાન્યુઆરી દરમિયાન લેવાનું આયોજન ગુજરાત માધ્યમિક અને ઉચ્ચત્તર માધ્યમિક શિક્ષણ બોર્ડ દ્વારા કરાયું છે. જેમાં ગુજરાત રાજ્ય શાળા પાઠ્યપુસ્તક મંડળ દ્વારા પ્રકાશિત પાઠ્યપુસ્તકના આધારે જ એકમ કસોટી લેવાનું આયોજન કરવામાં આવ્યુ છે.\nવિદ્યાર્થીઓએ લખેલા ઉત્તરોની સોફ્ટ કોપી અથવા હાર્ડ કોપીમાં6જાન્યુઆરી સુધીમાં શાળાના આચાર્યને પહોંચતા કરવાના રહેશે.વિદ્યાર્થીઓ એકમ કસોટી ઘરે બેઠા બેઠા આપશે. જો કે હાલ શાળાઓ શરૂ થવાના કોઇ એંધાણ દેખાતા નથી. જેથી વિદ્યાર્થીઓએ ઘરેથી ઓનલાઇન અભ્યાસ ચાલુ રાખવો પડશે. વિદ્યાર્થીઓ ઓનલાઈન પ્રશ્નપત્રના જવાબ આપી સબમિટ કરશે. ઓનલાઇન અભ્યાસમાં સ્વાભાવિક જ વિદ્યાર્થીઓ નિયમિત શાળા જેવી તૈયારી કરી શક્યા નથી ત્યારે માતાપિતા પણ પોતાના સંતાનો ટેન્શન મુક્ત બની પરીક્ષા આપે તેવું ઇચ્છી રહ્યા છે.


ફૂટપાથોને દબાણ મુક્ત કરવા રાજકોટ કોર્પોરેશન શરૂ કરશે ખાસ ઝુંબેશ: સર્વે શરૂ - Abtak Media\nHome Gujarat News ફૂટપાથોને દબાણ મુક્ત કરવા રાજકોટ કોર્પોરેશન શરૂ કરશે ખાસ ઝુંબેશ: સર્વે શરૂ\nફૂટપાથની આજુબાજુના 500 ચો.મી. વિસ્તારમાં હોકર્સ ઝોન બનાવવાની વિચારણાં: રાજમાર્ગો પર ધમધમતા હોકર્સ ઝોનને સ્થળાંતર કરાશે\nશહેરના 48 મુખ્ય રાજમાર્ગો પર હાલ વન વીક, વન રોડ ઝુંબેશ અંતર્ગત છેલ્લાં ઘણા સમયથી દબાણ હટાવ કામગીરી ચાલી રહી છે. રાહદારીઓ માટે બનાવવામાં આવેલી મોટાભાગની ફૂટપાથો પર દબાણ ખડકાઇ ગયા છે. ફૂટપાથની સુવિધા જાણે દબાણકર્તાઓ માટે ઉભી કરવામાં આવી હોય તેવું લાગી રહ્યું છે. દરમિયાન હવે ફૂટપાથોને સંપૂર્ણપણે દબાણમુક્ત કરાવવા માટે મ્યુનિ.કમિશનર અમિત અરોરા દ્વારા ડીએમસી એ.આર. સિંહને ખાસ એસાઇમેન્ટ આપવામાં આવ્યું છે અને તાત્કાલીક અસરથી સર્વે કરવાનો આદેશ આપવામાં આવ્યો છે. રાજમાર્ગો પરના હોકર્સ ઝોનનું શિફ્ટીંગ માટે પણ સર્વેની સૂચના આપવામાં આવી છે.\nઆ અંગે વધુ માહિતી આપતા મ્યુનિ.કમિશનર અમિત અરોરા જણાવ્યું હતું કે શહેરના તમામ રાજમાર્ગો પર કોર્પોરેશન દ્વારા રાહદારીઓની સુવિધાઓ માટે બનાવવામાં આવેલી ફૂટપાથો પર દબાણો ખડકાઇ ગયા છે. જેના કારણે લોકોએ નાછૂટકે રોડ પર ચાલવું પડે છે અને અકસ્માત સર્જાવવાની સંભાવના વધી જાય છે. આવામાં ફૂટપાથો પરના દબાણો દૂર કરવા માટેનું આયોજન કરવામાં આવ્યું છે. ડીએમસી એ.આર.સિંહને સર્વે કરવા તાકીદ કરવામાં આવી છે. જ્યાં ફૂટપાથ પર વધુ દબાણ હોય તેવા વિસ્તારમાં લોકોની રોજગારી ન છીનવાઇ તેની તકેદારી રાખવામાં આવશે અને આસપાસના 500 મીટરના વિસ્તારમાં હોકર્સ ઝોન બનાવવામાં આવશે. ફૂટપાથ પર ઉભા રહેતા રેકડીવાળાઓને આ હોકર્સ ઝોનમાં સ્થળાંતર કરવામાં આવશે. ટૂંક સમયમાં ફૂટપાથોને દબાણમુક્ત કરવા માટે ખાસ ઝુંબેશ શરૂ કરાશે.\nતેઓએ વધુમાં ઉમેર્યું હતું કે શહેરના અનેક વિસ્તારોમાં હોકર્સ ઝોન મુખ્ય માર્ગ પર હોવાના કારણે ટ્રાફીક જામ સહિતની અનેક સમસ્યા ઉભી થાય છે. જેને ધ્યાનમાં રાખી હવે રાજમાર્ગો પરના હોકર્સ ઝોન નજીકની જગ્યાએ ખસેડવા માટેની પણ વિચારણાં ચાલી રહી છે. વન વીક, વન રોડ ઝુંબેશની સાથે હવે ફૂટપાથોને પણ દબાણમુક્ત કરવા માટે ખાસ ઝુંબેશ ચલાવાશે.\nહોસ્પિટલ, હોટેલ અને ફર્નિચરના શો-રૂમ સહિત 11 સ્થળોએ પાર્કિંગમાં ખડકાયેલા દબાણો હટાવાયા\nલક્ષ્મીવાડી આરોગ્ય કેન્દ્રથી કાન્તા વિકાસ ગૃહ મેઇન રોડ માર્જીન અને પાર્કિંગમાં ખડકાયેલા દબાણો દૂર કરી 6027 ચો.ફૂટ જમીન ખૂલ્લી કરાવાઇ\nવન વીક, વન રોડ ઝુંબેશ અંતર્ગત આજે કોર્પોરેશનની ટાઉન પ્લાનિંગ શાખા દ્વારા શહેરના વોર્ડ નં.14માં આવેલા લક્ષ્મીવાડી આરોગ્ય કેન્દ્રથી કાન્તા વિકાસ ગૃહ મેઇન રોડ સુધીના વિસ્તારમાં માર્જીન અને પાર્કિંગમાં ખડકાયેલા દબાણો દૂર કરવા માટે ખાસ ઝુંબેશ હાથ ધરવામાં આવી હતી. જે અંતર્ગત 11 સ્થળોએ સાઇન બોર્ડ, ઓટલા, રેલીંગ અને લોખંડના એંગલ સહિતનું દબાણ દૂર કરી 6027 ચો.ફૂટ જગ્યા ખૂલ્લી કરાવવામાં આવી હતી. આજે હાથ ધરવામાં આવેલા ઓપરેશનમાં વર્ષા પાન, એંજલ હોસ્પિટલ, ઓરબીટ ટ્રમ્પ, અંજતા ફર્નિચર, મહાવીર ટ્રેડવાળુ બિલ્ડીંગ, સેન્ચ્યૂરી સેન્ટર, પ્રેસીયર્સ કોમ્પ્લેક્સ, પીએચપીએલ હાઉસ, શાંતિ નિકેતન સ્કેર, હોટેલ કિંગ પેલેસ અને આકાશ ઓટોમાં ખડકાયેલા દબાણો દૂર કરવામાં આવ્યા હતા.\nPrevious articleપંચનાથ હોસ્પિટલના સોનોગ્રાફી વિભાગને પ્રચંડ પ્રતિસાદ, સાત વર્ષમાં સવા લાખથી વધુ સોનોગ્રાફીના સચોટ પરિક્ષણો\nNext articleપાઇનવીટા હોટેલમાં ત્રીજા માળેથી પટકાતાં માસૂમ બાળકી ગંભીર


કોંગ્રેસે રાજ્યમાં4પાટીદાર CMને જપીને બસવા નથી દીધા:PM | gujarat election 2017 pm modi adresses rally in jasdan - Gujarati Oneindia\nમાત્ર 1 રૂપિયો ફી લઈ હરીશ સાલવેએ કુલભૂષણ જાદવનો જીવ બચાવ્યો\n6 hrs ago Karnataka Floor Test Live Updates: વિશ્વાસમત પહેલા કોંગ્રેસના ધારાસભ્ય શ્રીમંત બાલાસાહેબ પાટિલ ગાયબ\n7 hrs ago પૂનમ પાંડેએ બધી હદ પાર કરી, શેર કરી એવી તસવીર કે બધુ જ દેખાયું\n9 hrs ago કુલભૂષણ જાદવ પર ICJ કોર્ટમાં પાકના જૂઠનો પર્દાફાશ, 8 મોટી વાતો\n10 hrs ago માત્ર 1 રૂપિયો ફી લઈ હરીશ સાલવેએ કુલભૂષણ જાદવનો જીવ બચાવ્યો\nTechnology Redmi k20 pro અને k10 ઇન્ડિયામાં 21999 ની કિંમત પર લોન્ચ કરવામાં આવ્યા\nકોંગ્રેસે રાજ્યમાં4પાટીદાર CMને જપીને બસવા નથી દીધા:PM\n| Updated: Monday, November 27, 2017, 15:39 [IST]\nસોમવારે સવારે વડાપ્રધાન નરેન્દ્ર મોદીએ ભુજથી ચૂંટણી પ્રચારના શ્રીગણેશ કર્યા હતા. અહીં તેમણે કોંગ્રેસ પર આકરા પ્રહારો કર્યા હતા અને ત્યારે બાદ બપોરે જસદણ પહોંચ્યા હતા. જસદણ ખાતે તેમણે સભા સંબોધતા કહ્યું હતું કે, 'જસદણ દર વર્ષે ગાડી ચૂકી જાય છે, અમે અમારી સેવામાં ક્યાંય કચાશ નથી રાખી. દેશને પહેલા એવા રાષ્ટ્રપતિ મળ્યા છે, જેમને સૌના નામ યાદ હોય. સૌરાષ્ટ્રવાસીઓ સીધા રાષ્ટ્રપતિના સંપર્કમાં છે. રક્ષાબંધનમાં અહીંના બધા બહેનો મને રાખડી બાંધવા આવ્યા હતા. મેં પૂછ્યું કે, હું ત્રણ વર્ષથી અહીં છું, તમે આ વર્ષે જ કેમ અહીં આવ્યા? તો જવાબ મળ્યો કે, અમે તો રાષ્ટ્રપતિને રાખડી બાંધવા આવ્યા હતા, ત્યાંથી અહીં આવ્યા. પાણીનો દુકાળ આખી જિંદગી જોયો છે. અમે જ્યારે નર્મદાનું પાણી લાવવાની વાત કરતા હતા ત્યારે એ લોકો અમારી મજાક ઉડાવતા હતા, અપશબ્દો બોલતા હતા. એમની એ ટેવ તો હજુ પણ સુધરી નથી.'\nઆપ પાર્ટી અને કોંગ્રેસ પર પ્રહારો\n'થોડા વર્ષો પહેલાં દિલ્હીમાં નવી પાર્ટી જન્મી, લોકોને લાગ્યું ઓહો શું કામ કરશે! એ ભાઇ સમાચારમાં રહેવા રોજ કોઇને કોઇ વ્યક્તિને ગાળ આપતા. મને થયું કે, કોંગ્રેસીઓમાં આ કુટેવ તો નથી. પરંતુ એ લોકોએ પણ એ જ ચાલુ કર્યું છે. પરાજય તો થાય, ગુજરાતની જનતાએ પહેલા પણ કોઇ દિવસ તમને સ્વીકાર્યા નહોતા, તો હવે શું સ્વીકારવાની હતી? તેમણે સરદાર પટેલનું અપમાન તો કર્યું જ, ગુજરાતને પણ ખૂબ અન્યાય કર્યો છે. મણિબહેનની ડાયરી જુઓ તો બધાને ખબર પડે કે, તમે સરદાર સાહેબ સાથે કેવો વ્યવહાર કર્યો હતો! બીજાને પૂછવાની જરૂર નથી. મોરારજીભાઇ દેસાઇનું પણ અપમાન કર્યું. તેમણે નિવેદન આપ્યું છે કે, મને રિંગણા-બટાકાની જેમ કાઢી મૂક્યો.'\n4 પાટીદાર CM\n'કોંગ્રેસે ગુજરાતની અંદર ચાર-ચાર પાટીદાર મુખ્યમંત્રીઓને જપીને બેસવા નથી દીધા. જનસંઘના સમર્થનથી બાબુભાઈ પટેલ મુખ્યમંત્રી બન્યા હતા, પરંતુ એ કોંગ્રેસને ના ગમ્યું. બાબુભાઈ પટેલ પછી ચીમનભાઈ પટેલ, કેશુભાઈ પટેલ અને આનંદીબેન પટેલ મુખ્યમંત્રી બન્યા એ પણ કોંગ્રેસને ના ગમ્યું અને તેમની સરકાર પાડવા માટે વિરોધની રણનીતિઓ ઘડી હતી. ગુજરાતને બદનામ કરવા કોઇ પણ રસ્તો અપનાવવો એ કોંગ્રેસનો ઇતિહાસ છે. હવે એમને તકલીફ છે, એક ચાવાળો! મેં આવો દ્વેષ ક્યાંય જોયો નથી, કલ્પ્યો નથી. મેં સાંભળ્યું હતું કે, મોટા લોકો નાના લોકો સાથે કેવું કેવું કરે છે. ખેરખર આટલી નીચતા કોઇ બતાવશે એવું ધાર્યું નહોતું. છાશવારે મને કહે છે કે, ફરી ચા વેચતા કરી દઇશું. કોંગ્રેસવાળા લખી રાખે, આ મોદી છે. ચા વેચશે, દેશ વેચવાનું પાપ ક્યારેય નહીં કરે.'\n'કચ્છમાં પીણીની સમસ્યા દૂર કરી'\n'કચ્છમાં પાણીનો દુકાળ સમાપ્ત થાય એ માટે નર્મદા યોજના માટે દિલ્હી સરકાર સામે લડત આપી હતી. ખુરશીની ચિંતા હોત તો આ ના કર્યું હોત. નર્મદા યોજનાની પણ એ લોકો મજાક ઉડાવતા. બે તળાવ સૌની યોજનાથી ભરાઇ ગયા છે, બીજા 15 પણ બનવાના છે એ વાત યાદ રાખજો. મુખ્યમંત્રી તરીકે આવ્યો ત્યારે 'વીજળી નથી' ના નામે મારા પૂતળાં બાળતા હતા. મેં કહ્યું, વીજળી ઉત્પન્ન કરવા માટે સમય તો આપો. એ સમયે જ મેં નક્કી કરી લીધું હતું કે, વીજળીની સમસ્યા દૂર કરીશ અને મારા કાર્યકાળ દમિયાન એ મેં કરી બતાવ્યું. ખેતરે-ખેતરે સોલાર પંપ હોય, વીજળીના બિલનું નામોનિશાન ના હોય એ કામ કરવાનું પણ મેં હાથમાં લીધું છે અને હું કરીને રહીશ.'\nરાહુલના બટાકાવાળા વીડિયો પર કટાક્ષ\n'આ તો ઠીક છે કે, ગુજરાતની પ્રજા સમજદાર છે, ખેડૂતો હોંશિયાર છે. બાકી આવા લોકોના ભાષણ સાંભળીને તો ખેડૂતો બિચારા બટાકાની ખેતી શરૂ કરી દે. એને એમ થાય કે સારી કમાણી થશે. ગુજરાતની પ્રજા હોંશિયાર છે, મહેનત કરશે પણ આવી મફતિયાઓની વાતોમાં નહીં આવે. આ દેશમાં ક્યારેય એવી સરકાર આવી છે જે મધ્યમ વર્ગના માણસને ઘર મળે એવી યોજના બનાવે? આ કામ સૌ પ્રથમ અમે કર્યું છે. મધ્યમ વર્ગને ઘર માટે લોન મળે, લોનના વ્યાજમાં પણ મદદ મળે એવું કામ સૌ પ્રથમ અમારી સરકારે કર્યું છે. આરોગ્ય સેવાઓ ગરીબો ભોગવી શકે, એમના માથે હોસ્પિટલનું બિલ ન ચડે એ વાત સુનિશ્ચિત કરવાનું કામ અમે કર્યું છે. આને કહેવાય વિકાસ, આવી રીતે કરાય વિકાસ. એ લોકોને ખબર જ નથી કે વિકાસ શું છે અને એમને વિકાસ સાથે લેવા-દેવા પણ નથી.'\nસામાન્ય માણસ માટે વિમાનની મુસાફરી\n'અહીં એરપોર્ટ બનવાનું છે, એના નિર્માણમાં અહીંના લોકોને મજૂરી મળશે. એક તરફ આધુનિકતા અને બીજી બાજુ હવાઇ ચંપલ પહેરતા લોકો વિમાનમાં બેસી શકે એ અમારો ધ્યે છે. અમે નિયમ લાવ્યા, 1 કલાકની મુસાફરીને અઢી હજાર રૂપિયા. સામાન્ય માનવી પણ વિમાનમાં બેસી શકે એ માટે આ કર્યું. વિમાન માત્ર અમીરો માટે નથી. ગામડાઓ, ખેડૂતો, ગરીબ અને મધ્યમ વર્ગ માટે અમે વિકાસ કર્યો છે. મારા-તારાના આંટા વિના, જાતિવાદ વિના વિકાસ કર્યો છે.'\nPM મોદીએ આપ્યો વિકાસનો હિસાબ\n'કોંગ્રેસ પાર્ટીના બચવાની શક્યતા ગઇ છે. હતાશાને કારણે એ લોકો આવી ભાષાનો પ્રયોગ કરી રહ્યાં છે, તળિયા વગરના આરોપો મુકી રહ્યાં છે. આ ગુજરાતની જનતા9તારીખે કોંગ્રેસની એક-એક ગાળનો હિસાબ માંગવાની છે. દિલ્હીમાં બેઠો હોઉં તો પણ ગુજરાતને નુકસાન થાય એવી નીતિ હું બનાવું? હું ગુજરાતની રગે રગથી વાકેફ છું. કોંગ્રેસની સરકાર હતી ત્યારે ફાઇનાન્સના ખાતમાં 50 હજાર કરોડ જતા, હવે ડબલ 1 લાખ કરોડ કરતા પણ વધુ ગુજરાતને ફાળવવામાં આવે છે. આ રો-રો ફેરી સર્વિસ કોણે ચાલુ કરી? કાઠિયાવાડ ખાલી થઇ જતું હતું, એને ફરી ધમધમતું કરવા માટે આવા વિકાસના કામ કરવાનું કામ ભાજપે કર્યું છે. અમારે ગુજરાતને હજુ આગળ લઇ જવું છે. દુનિયાના સમૃદ્ધ દેશો સાથે થશે ગુજરાતની હરીફાઇ.'\nGST અને નોટબંધી\n'કેટલાક લોકો જીએસટીના નામે ધરાર જૂઠ્ઠાણાં ચલાવે છે. બેઠકમાં બધા રાજ્યના મુખ્યમંત્રીઓ હોય છે, બધા નિર્ણયોમાં ભાગીદાર બને છે. એમાં કોંગ્રેસના મુખ્યમંત્રીઓ પણ હોય છે, પરંતુ બહાર આવીને અલગ નિવેદનો કરે છે. મેં પહેલા જ કહ્યું હતું કે, આ નવી વ્યવસ્થા છે. આપણે જાતે 50 વાર જોઇને નવું મકાન બનાવ્યું હોય, તો પણ રહેવા જઇએ ત્યારે કરવા જેવા થોડા સુધારા નજરે ચડે. જીએસટી લાગુ કર્યો ત્યારે અમને પણ ખબર હતી કે વિવિધ પ્રશ્નો આવશે. દિલ્હીની સરકાર લોકોની વાત સાંભળે છે, સમજે છે અને સુધારા કરવાની હિંમત કરે છે. આ નવી વ્યવસ્થા જડબેસલાક રીતે થોપી ન શકાય, નવી વ્યવસ્થા લચીલી હોય, અમે સમજીએ છીએ. તમે 17 વર્ષ વેડફ્યા, અમને આ સારુ કરવામાં 17 મહિના પણ નથી લાગવાના, લખી રાખો! નોટબંધી કરી એમાં તો જાણે કમાઉ દિકરો મર્યો હોય અને બેસણામાંથી બહાર ન આવ્યા હોય એવું કરે છે. એમનું બધુ લૂંટાઇ ગયું. નોટબંધી કરી તો બેંકોમાંથી ખબર પડી કે, પાકિસ્તાનમાંથી પૈસા કઇ રીતે જમ્મુ-કાશ્મીરમાં આવતા હતા, આજે એ બધા જેલમાં સડે છે.\nજાતિવાદનું ઝેર ભરે છે કોંગ્રેસ\n'કાશ્મીરમાં આતંકીઓ સામે અમે જે લડત શરૂ કરી છે, એમાં અત્યાર સુધીમાં બે સદી પાર કરી દીધી. જન્નતમાં મોકલી આપ્યા. મુખ્યમંત્રી હતો ત્યારે અમરનાથના યાત્રીઓ પર હુમલો થયો, આરોપીઓને સજા આપવામાં કંઇ કેટલોયે સમય લાગ્યો, એ પછી પીએેમ બન્યો ત્યારે ફરી અમરનાથના યાત્રીઓ પર હુમલો થયો ત્યારે એક મહિનામાં બધાને વીણી-વીણીને કાર્યક્રમ પૂરો કર્યો! ગુજરાતમાં, અમદાવાદમાં છાશવારે હુલ્લડો થતા હતા. એમાં શાંતિ સ્થાપવાનું કામ ભાજપે કર્યું છે. આજે કોંગ્રેસે ફરી જાતિવાદનું ઝેર ભરવા માંડ્યુ છે. ચૂંટણીઓ આવશે અને જશે, પરંતુ ગુજરાતના તાણાવાણા વીંખાય ન જાય એ જોવાની જવાબદારી આપણી છે. નહીં તો ફરી એવા દિવસો જોવા મળશે, જ્યારે ગુજરાતમાં આપણા ઊભા પાક બાળવામાં આવતા હતા.'\nમોદી સરકારે નક્કી કર્યો પહેલા 100 દિવસનો એજન્ડા,3લાખ નોકરી, 167 યોજનાઓ પર ફોકસ\nસપ્ટેમ્બરમાં અમેરિકાના પ્રવાસે જઈ શકે છે મોદી, યૂએસ એસેમ્બલીમાં સામેલ થશે\nક્રિકેટ વર્લ્ડકપમાં ન્યૂઝીલેન્ડ સામે ભારતની હાર પર શું બોલ્યા પીએમ મોદી\nમોદી કેબિનેટે POCSO એક્ટ સુધારાને આપી મંજૂરી, બિલમાં મોતની સજાની જોગવાઈ\nUnion Budget 2019: જાણો નાણામંત્રી નિર્મલા સીતારમણની ખાસ વાતો\nજગન્નાથ રથયાત્રા 2019: શું છે રથયાત્રાનો અર્થ, કેમ થાય છે તે દર વર્ષે આયોજિત?\nપુત્ર આકાશને પીએમ મોદીની ફટકાર પર કૈલાશ વિજયવર્ગીયએ તોડ્યુ મૌન\nરાબડી દેવી મોદીના વખાણ કરવા લાગી, બિહારના રાજકારણમાં ઉલટફેરના સંકેત?\nમોદી સરકાર આજથી શરૂ કરશે દેશમાં ‘જળ શક્તિ અભિયાન', દરેક ઘરમાં હશે પાણી\nઓસ્ટ્રેલિયન પીએમે ટ્વીટ કરી મોદી સાથેની સેલ્ફી, લખ્યુ, ‘કેટલા સારા છે મોદી'\n30 જૂનથી પીએમ મોદી ફરીથી કરશે ‘મન કી બાત', આ કારણે બંધ થયુ હતુ પ્રસારણ\nnarendra modi jasdan gujarat election 2017 gujarat assembly election 2017 bjp નરેન્દ્રક મોદી જસદણ ગુજરાત ચૂંટણી 2017 ગુજરાત વિધાનસભા ચૂંટણી 2017 ભાજપ\nGujarat Election 2017: PM Modi addresses rally in Jasdan.\nપતિ રોહિત શેખરની હત્યા કેસમાં તિહાર જેલમાં અપૂર્વા શુક્લા આ શીખે છે\nકોંગ્રેસ કેમ નથી શોધી શકતી રાહુલ ગાંધીનો વિકલ્પ? જાણો ઈનસાઈડ સ્ટોરી\nKYC: કેવી રીતે લૂંટાવાથી અને ફ્રોડથી બચાવે છે


વિયોગ (રાહુલ શુક્લ) | દાવડાનું આંગણું\nતો કોઈ આલ્બમ લઈને ફોટા શોધતો હતો તો તેમાં બેસણાના ફોટા હતા (બેસણામાં ગયાં પહેલાં તેના ફોટા હોય તેવું સ્વપ્નમાં જ બને) તો રાજેને ગ્રીન ટાઈ અને ગ્રીન બ્લેઝર પહેર્યાં હતાં, તો મેં પણ ગ્રીન સૂટ પહેર્યો. પણ તો ય મનમાં થતું હતું કે બેસણામાં આવાં કપડાં ખરાબ તો નહીં લાગે ને!\nત્યાં પહોચ્યો ત્યાં કોઈ મોટા ચર્ચનાં હોલમાં બેસણું હતું. મારી પાછળથી બે જણા કાસ્કેડને ધક્કો મારીને અંદર લાવતા હતા. ખુલ્લું બારણું મેં પકડી રાખ્યું હતું.\nહોલ ખૂબ લાંબો હતો. જાણે હજારો લોકો અંદર હતા. આગળનો વિભાગ આખો ભરાઈ ગયો હતો. ભાઈ અને રાજેન ત્યાં ઊભા હતા એ વિભાગ ઘરનાં માટે કોર્ડન કરીને રાખ્યો હતો.\nકોર્ડન હટાવીને હું અંદર ગયો. પહેલાં રાજેનને મળ્યો, અને હાથ મિલાવીને એની પાસે ‘ફોર્મલી’ દુઃખ વ્યક્ત કર્યું. રાજેને ભાઈ સાથે હાથ મિલાવીને દુઃખ વ્યક્ત કર્યું અને ભાઈને આશ્વાસન આપ્યું. ભાઈએ આછા લીલા રંગનો સૂટ પહેર્યો હતો, અને સ્વસ્થ લાગતા હતા.\nમેં ભાઈ પાસે જઈને હાથ મિલાવ્યા અને કાંઈક આશ્વાસનના શબ્દો કહેતો હતો.\nઅચાનક ભાઈ મારા ખભે માથું મૂકીને રડવા લાગ્યા. મને કહે, ‘સુશીલા આપણને મૂકીને ચાલી ગઈ. રાહુલ આ શું થઈ ગયું?’\nહું ભાઈને રડતાં અટકાવી નહોતો શકતો.\n* અને આંખો ખુલી ગઈ.\nબેતાલીસમું પ્રકરણ: સ્વપ્નોમાં કલ્પાંત\nઓક્ટોબર ૩, ૨૦૧૪: મહિનાઓ વીતતા જાય છે. સુશીબેનના અવસાનને અઢી વર્ષ થઈ ગયાં. ભાઈના અવસાનને દોઢ વર્ષ થશે. સહુ કહે છે દુઃખનું ઓસડ દા’ડા. મારે દા’ડા જતા જાય છે પણ દુઃખ નથી જતું. સ્વપ્નાઓમાં હજુ કારમું કલ્પાંત ચાલે છે.\nસપ્ટેમ્બર ૧૮, ૨૦૧૪નું આવેલું સ્વપ્ન તરત ન લખી નાખ્યું. હવે મોટાભાગની વિગતો ભુલાઈ ગઈ છે, માત્ર મુખ્ય પ્લોટ યાદ છે. આ સ્વપ્નમાં હું વઢવાણ ઘરશાળા (બોર્ડિંગ સ્કૂલ, જે પ્રાણભાઈ આચાર્ય ચલાવતા હતા)ના મેદાનમાં ઊભો હતો. અને મારી સાથે ચાલતી કોઈ વ્યક્તિને મેં કહ્યું, ‘સુશીબેનને અને ભાઈને ગયાંને એક વર્ષ થઈ ગયું અને હવે મને રડવું નથી આવતું તે સારું છે.’\nપછી ચાલતાં ચાલતાં હું ઘરશાળાના મુખ્ય મકાન તરફ જતો હતો, તો ઓટલાની પરશાળમાં અમદાવાદ શારદામંદિરવાળા વજુભાઈ દવે ઊભા હતા.\nમને થયું વજુભાઈ અહીં ક્યાંથી, અને થયું કે એમની સાથે વાત કરવા મારે જવું તો જોઈએ. ઓટલો ચડીને એમની સામે જઈ ઊભો રહ્યો, પણ મારાં મોઢામાંથી એક પણ શબ્દ નીકળતો નહોતો. મેં એમને ભેટીને એમના ખભે માથું મૂકી દીધું અને રડવા લાગ્યો. પછી મેં કહ્યું, ‘વજુભાઈ, ભાઈને કંઈ નહોતું, તો આમ અચાનક કેમ જતા રહ્યા?’\nવજુભાઈ મને આશ્વાસન દઈ છાનો રાખવા પ્રયાસ કરતા હતા, પણ હું રડતાં અટકી શકતો નહોતો.\n-અને ત્યાં આંખ ખુલી ગઈ.\nપછીનું સ્વપ્ન સપ્ટેમ્બર ૩૦નું છે: કોઈ અજાણ્યા લાગતા રૂમમાં હું, મીનુ, ભાઈ અને સુશીબેન અને બીજા કેટલાય લોકો હતાં. રૂમમાં ખૂબ આવજા થતી હતી. જાણે કોઈ બહારગામ જવા તૈયારી કરતાં હોય તેવું લાગતું હતું. બે ત્રણ સૂટકેસ ભરાઈને તૈયાર પડી હતી.\nપછી અચાનક એ રૂમ તે સર્વોદય સોસાયટીનો બેઠકરૂમ થઈ ગયો. ભાઈ સુશીબેનને ઉતાવળ કરવાનું કહેતા હતા. હું એમની પાસે ઊભો હતો ત્યાંથી પાટ પર જઈને લાંબો થઈ સૂઈ જવા પ્રયાસ કરતો હતો. પાટ પર મારું માથું હતું એ બાજુ આવીને સુશીબેન બેઠાં. મેં એમનાં ખોળામાં માથું રાખ્યું અને ખૂબ રડવા લાગ્યો.\nસુશીબેને મારે માથે હાથ ફેરવતાં વહાલથી કહ્યું, ‘ભૈલા, આટલું બધું નહિ રડવાનું.’\nત્યાં ભાઈ સુશીબેન પાસે આવ્યાં અને સુશીબેનને પૂછ્યું, ‘કેમ રાહુલ આટલું બધું રડે છે?’\nતો સુશીબેને કહ્યું, ‘જુઓને, કહે છે કે સુશીબેન તમે જાઓ છો પછી આપણે ક્યારેય નહીં મળીએ’\n-અને મારી આંખ ખુલી ગઈ.\nમારે ચાર દિવસ પછી લંડન જવાનું છે. ભારતની કોઈ સંસ્થાએ ‘મહાત્મા ગાંધી સન્માન એવોર્ડ’ માટે ત્રીસ ડાયાસ્પોરા ભારતીયોમાં મારી પસંદગી કરી છે. એ એવોર્ડના સંદર્ભમાં આવેલું આજનું સમજ ન પડે તેવી વિગતો સાથેનું સ્વપ્ન આવ્યું તે પણ નીચે લખી લઉં છું.\nસ્વપ્નમાં મને સમાચાર મળ્યા કે મને કોઈ એવોર્ડ મળવાનો છે, અને તે લેવા હું ભાવનગર જે એન્જિનિયરીંગ કોલેજમાં ડિપ્લોમાનું ભણ્યો હતો ત્યાં સર ભાવસિંહજી પોલિટેકનિકમાં મારે એ એવોર્ડ લેવા જવાનું હતું.\nહું સર્વોદય સોસાયટીમાં સુશીબેનનો રૂમ હતો ત્યાં હતો. સુશીબેન બાજુમાં ઊભાં હતાં. પથારી ખાલી હતી. હું પથારીમાં સૂઈ ગયો. રજાઈ મોઢા સુધી ઓઢી લીધી, અને રજાઈની અંદર હું ખૂબ રડવા લાગ્યો.\nસુશીબેને જોયું કે રજાઈની અંદર હું રડતો હતો, તો એ બાજુમાં બેઠાં, મારી રજાઈ મોઢા પરથી ખસેડી અને પૂછ્યું, ‘ભૈલા કેમ આટલું બધું રડે છે?’\nમેં કહ્યું, ‘મારી જિંદગીનો પહેલો એવોર્ડ મને ભાવસિંહજી પોલિટેકનિકમાં મળ્યો હતો, અને મારી જિંદગીનો આ છેલ્લો એવાર્ડ પણ ભાવસિંહજી પોલિટેકનિકમાં મળવાનો છે એટલે આટલું બધું રડવું આવે છે.’\nત્યાં સ્વપ્ન પૂરું. સ્વપ્નમાં મેં કહેલી છેલ્લી લીટીનો કાંઈ અર્થ કાઢી શકાય તેમ નથી. પણ ત્રણેય સ્વપ્નમાં એક ‘કોમન થીમ’ છે.\n* જાણે થાય કે છાનો રાખવા માટે તમે પાછાં આવશો.\nતેંતાલીસમું પ્રકરણ: સફળતાનો માપદંડ\nનવેમ્બર ૩, ૨૦૧૪: બે મહિના અગાઉ, સપ્ટેમ્બરની નવમી તારીખે એન.આર.આઈ વેલફેર સોસાયટીએ મને ઈ-મેઈલથી જણાવ્યું કે ‘દર વર્ષે દુનિયાભરનાં ત્રીસ ઉત્તમ એન.આર.આઈને ભારતનાં ધ્વજની ઈજ્જત વધારવા માટે મહાત્મા ગાંધી પ્રવાસી સન્માન એવોર્ડ આપે છે, અને આ વર્ષે મારી પસંદગી થઈ છે.’\nએવોર્ડ આપનારી સંસ્થા કાંઈ મોટી સંસ્થા નથી, અને આ એવોર્ડ એ કાંઈ મોટી વાત નથી. પણ મારી કંપનીને આવી પ્રસિદ્ધિ મળે તે કામ લાગે. પણ એ સિવાય ફૂલાવાનું કોઈ કારણ નથી. પણ તો ય ભાઈ પાસે તો હું ખૂબ ફૂલાયો જ હોત.\nભાઈને એવોર્ડનું નામ કેવું ગમ્યું હોત, ‘મહાત્મા ગાંધી પ્રવાસી સન્માન એવોર્ડ’ અને તે આપવાનો સમારંભ લંડન હાઉસ ઓફ લોર્ડસ (ઉપરની પાર્લામેંટ) ના એક રિસેપ્શન હોલમાં છે.\nભાઈ પહેલીવાર લંડન ૧૯૬૦માં ગયા હતા. ટફાલઘર સ્ક્વેર અને હાઉસ ઓફ લોર્ડસ અને એવી કેટલીય લંડનની વાતો મને કેટલીય વાર કરી હતી.\nતો આજે સપ્ટેમ્બરની નવમીની સાંજે, ઈ-મેઇલમાં આવેલ સમાચારની કોપી પ્રિંટ કરીને ઘેર લઈ ગયો. મીનુના હાથમાં મૂકી, અને મારી આંખમાં આંસુ. એ તરત સમજી ગઈ. મને કહે, ‘ભાઈ કેટલા ખુશ થયા હોત!’ અને સુશીબેન તો સોસાયટીમાં પેંડા વહેંચવા જાત.\nમારી જિંદગીમાં કોઈ સારી વાત બને તો સુશીબેને આખી દુનિયાને કહેવું હોય. હું ડિપ્લોમાનું ભણતો હતો અને શ્રેષ્ઠ વિદ્યાર્થીનો એવોર્ડ મળ્યો તો સોસાયટીમાં એ બધાંને ઘેર પેંડા આપવા ગયાં હતાં.\nપછી ડિગ્રી કોર્સમાં હું અમદાવાદ એલ.ડી.એન્જિનિયરીંગમાં હતો. ૧૯૬૯-૭૦નુ એ વર્ષ તે બી.ઈ.ના જૂના કોર્સ માટેનું છેલ્લું વર્ષ હતું. આમ આખી યુનિવર્સીટીમાં ઓલ્ડ B.E.Mechanicalમાં માત્ર એલ. ડી. એન્જિનિયરીંગનો ક્લાસ જ હતો.\nમને વિચાર આવી ગયો કે આ તો સોનેરી તક છે. અગર હું ક્લાસમાં ફર્સ્ટ આવું તો યુનિવર્સિટી ફર્સ્ટ ગણાઈશ, અને તેવા સર્ટિફિકેટથી તો આખી જિંદગી ગર્વ લઇ શકાશે.\nપણ ક્લાસમાં ફર્સ્ટ આવવાનું પણ કાંઈ સહેલું નહોતું. મહિનાઓ સુધી સવારે પાંચ વાગ્યે ઊઠીને રાતનાં અગિયાર સુધી વાંચવાનું, જૂનાં પેપર્સ સોલ્વ કરવાનાં. તો આટલી બધી સખત મહેનત કરવામાં ક્યારેક મન આળાગાળા કરતું. એવા વખતે હું માનસિક ચિત્ર ઊભું કરતો કે સુશીબેન કેવાં પેંડાનાં પડીકાં લઇ સોસાયટીમાં બધાંને દેવા જશે, અને મોઢા પર સો ટ્યૂબ લાઈટોનો પ્રકાશ હોય તેવા ગર્વથી કહેશે, ‘લો આ પેંડા, અમારો રાહુલ ગુજરાત યુનિવર્સીટીમાં પહેલા નંબરે આવ્યો તેના!’\nહું જેટલીવાર એ કલ્પના ચિત્ર મનમાં ઊભું કરતો ત્યારે ફરી વહેલા ઊઠવાની કે આખો દિવસ વાંચ્યા કરવાની તમન્ના સજીવન રહેતી હતી.\nઅમેરિકા આવવાનું હતું તો ભાઈએ મારા માટે કેટલા જુદા જુદા વિદાય સમારંભ રાખ્યા હતા! એક વિદ્યાલયમાં, એક પ્રેસમાં, એક વઢવાણ ટાઉન હોલમાં. અને ભાઈ તમારા મોઢા ઉપર કેટલું બધું ગૌરવ!\nહું જેટલીવાર ભારત આવતો તો હારતોરા લઈને સો માણસો સ્ટેશને આવે એવી વ્યવસ્થા તમે કરી દેતા.\nજેટલી વાર અમેરિકા પાછો આવતો હોઉં ત્યારે પ્રેસના સ્ટાફને ઘેર બોલાવતા. મારા માટે હારતોરા તૈયાર જ હોય.\nસુશીબેનનાં અવસાન પછી જે દિવસે તમને છોડીને આવતો હતો ત્યારે પણ તમે પ્રેસમાંથી બધાને બોલાવ્યા હતા. મને થયું, આપણા દુઃખની અંગત ક્ષણોમાં આટલા બધા માણસો ક્યાં આવી ગયાં? તો મારા મોઢા પર અણગમો હતો. ભાઈ, તે તો આપણું છેલ્લું મિલન હતું, હું તમારા ભાવ અને લાગણી ન સમજી શક્યો, તે માટે મનમાં જ ફરી એકવાર તમારી માફી માગું છું.\n૧૯૭૧માં હું અમેરિકા આવી ગયો. તે પછી મારી જિંદગીમાં નાનામાં નાની વાત બને તેનું રિપોર્ટીંગ, ભાઈ, તમને કરી દેતો.\nતમારો ખાસ આગ્રહ હતો કે મારે ‘સમય’ માટે કોલમ લખવી, ‘અમેરિકાનો પત્ર’ કોલમ મેં લખવાની શરુ કરી અને અહીંની જિંદગીમાં જે બને તે લેખમાં લખીને મોકલતો. ભાઈ તમારા આગ્રહને કારણે ૧૯૭૧ થી ૧૯૭૮ સુધી મેં નિયમિત ‘સમય’ માટે લખ્યા કર્યું. પણ એ લખી શક્યો એનું એક માત્ર કારણ હતું કે તમને મારી જિંદગીમાં શું થાય છે તેમાં કેટલો બધો ઊંડો રસ હતો.\nએસ.એસ.વ્હાઈટ નામની કંપનીમાં જુનિયર ઇન્સ્પેક્ટરમાંથી રેગ્યુલર ઇન્સ્પેકટરનું પ્રમોશન મળે કે તમને લંબાણથી પત્ર લખું. ત્યારે ભારત ફોન તો થતા નહીં. તમે તમારા અભિનંદનનો લાંબો કાગળ લખતા. આપણે ૧૯૭૧થી ૧૯૮૦ સુધી એક બીજાને પાંચસો જેટલા પત્રો લખ્યા હશે.\n૧૯૭૪માં મને મેનેજર તરીકે પ્રમોશન મળ્યું તો તમારી પાસે શાબાશી લેવા હું વીસ પાનાંનો લાંબો પત્ર લખું. તમે પૂછો ‘તારા બોસનું નામ શું છે? એના બોસનું નામ શું છે?’\nમારાં અને મીનુના લગ્ન ૧૯૭૬ના જૂનમાં અહીં અમેરિકા થયાં, પણ તમે નિમંત્રણ કાર્ડ સુરેન્દ્રનગરમાં છપાવીને બધાં મિત્રો અને સબંધીઓને મોકલેલાં. તમે કહ્યું, ‘તેથી બધાંને જાણ થાય કે સુશીલા અને હું તમારી સાથે છીએ.’\nઅમારી કંપનીના જનરલ મેનજર તે વખતે બિલ બોગન હતા. ૧૯૭૬ના ઓગષ્ટમાં મારી કંપનીની પિકનિકમાં મીનુ પહેલીવાર આવી હતી. અમે મિત્રો સાથે ઊભાં હતાં ત્યારે જનરલ મેનેજર બોગન મારી પાસે આવીને કહે, ‘તમારા બંનેનાં લગ્ન થયા એ નિમિત્તે મારે મારાં આશીર્વાદ આપવા એવી સૂચના ઇન્ડિયાથી તારા પિતાએ મને મોકલી છે. આથી હું મારા આશીર્વાદ આપું છું.’\nહું અને મીનુ નવાઈમાં પડી ગયાં, પછી સમજાયું કે ભાઈએ બીલ બોગનને કંપનીનાં સરનામે નિમંત્રણ કાર્ડ મોકલ્યું હતું.\nપછી કાળનાં ચક્રો કેવા અણધાર્યાં ફર્યાં કે જે કંપનીમાં કામ કરતો હતો તે ખરીદવાની શક્યતા ઊભી થઈ.\nભાઈ, તમે ૧૯૮૭નાં ઉનાળામાં અમેરિકા આવેલા. મારી કંપનીમાં રોજ કાંઈક અવનવું બને. ઘેર આવું ત્યારે તમે અને સુશીબેન રાહ જોઈને બેઠાં હો. ‘શું થયું આજે?’ તમે પૂછતા, અને હું વિગતવાર રિપોર્ટીંગ કરતો.\nકંપની ખરીદી ત્યારે દસ્તાવેજોમાં સહી કરીને ઘેર આવ્યાં અને પહેલો ફોન તમને કર્યો. તમે તે સમાચાર માત્ર ‘સમય‘માં જ નહીં પણ ગુજરાતનાં બધાં છાપાંમાં છપાવ્યા.\nમારે ત્યાં રઘુવીર ચૌધરીનો કાર્યક્રમ હોય તો ચાલુ કાર્યક્રમે જ તમને ફોન કરતો. એકવાર ભારતના રાષ્ટ્રપતિ ન્યુયોર્કમાં હતાં તે રિસેપ્શનમાં જવાનું આમંત્રણ આવ્યું તો તરત મેં તમને ફોન કર્યો ‘ભાઈ, ભારતના રાષ્ટ્રપતિ સાથે ડીનરનું આમંત્રણ છે.’\nભાઈ કહે, ‘કેટલા માણસો હશે?’ મેં કહ્યું ‘ચારસો-પાંચસો. આપણો તો કોઈ ભાવ પણ નહિ પૂછે.’\nભાઈ કહે,’પણ રાષ્ટ્રપતિ સાથે ડીનર કરવું તે કાંઈ નાનીસુની વાત ન કહેવાય. પાછા આવીને તરત ‘સમય’ માટે લેખ લખીને મોકલજે.’\nમારાં વિશે અહીં કોઈ નાના છાપામાં લેખ આવ્યો હોય તો તરત તમને મોકલી દઉં. તમે ધ્યાન દઈને વાંચો તો ખરા પણ તે પછી ભારત આવું ત્યારે સામે બેસાડીને તમે કહો ‘મોટેથી વાંચ. બધાં સાંભળી શકે.’\nમેં અહીં એકવાર ‘કવિતા અને રૂપાળી સ્ત્રીઓ’ એવા વિષય પર સાહિત્યનાં કોઈ પ્રોગ્રામમાં મધુ રાય, હરનીશભાઈ, રઘુવીર ચૌધરી વગેરેની હાજરીમાં વ્યાખ્યાન આપ્યું હતું. અકબર રેસ્ટોરન્ટમાંથી વ્યાખ્યાન પતાવીને રાત્રે સાડા બારે ઘેર આવ્યો ત્યારે જ ફુલાઈને મેં ભાઈને ફોન કરી દીધો હતો.\n“ભાઈ, રઘુવીર ચૌધરી અને મધુ રાય જેવા ધૂરંધરો સાથે મારે બોલવાનું હતું.”\n‘તારું ભાષણ કેવું રહ્યું?’\n‘બહુ સરસ. ભાઈ, લોકોને સાહિત્ય સાથે રમૂજ પૂરા પાડયાં હતાં.’\n‘અને રઘુવીરભાઈએ તારા ભાષણ અંગે શું કહ્યું?’ ભાઈએ પૂછ્યું.\n‘ભાઈ, રઘુવીરભાઈ કહે કે ‘રાહુલભાઈ સરસ બોલે છે, પણ અમુક વાતોમાં બહુ છૂટ લે છે, પણ મારી દીકરી દૃષ્ટિએ એવી સૂચના આપી છે કે મારે રાહુલભાઈની ટીકા નહિ કરવાની.’\nઅને ભાઈ ખૂબ હસતા. પછી એ ભાષણની વીડિયો ઘેર લઇ આવ્યો હતો. તમને ખૂબ ગમી હતી. પ્રેસમાં તમે મારાં માટે નાનું સન્માન રાખ્યું અને પ્રેસના કોમ્યુટર પર તમે બધાંને એ ભાષણ દેખાડેલું.\nહું નવો કેમેરો લઉં, નવું આઈ-પેડ લઉં કે પહેલો વિચાર મને આવે કે ભાઈને આ ગમશે.\nગ્રેટ એડવેંચરની ક્રેઝી રાઈડ ૧૯૭૫માં પહેલી વાર લીધી તો થયું ભાઈ અમેરિકા આવે ત્યારે અહીં લાવવા જ પડશે.\nનાયગ્રા ફોલ્સ પહેલી વાર ગયો અને ફોટા પાડતો હતો તો થાય, ભાઈને અહીં ફોટા લેવાની કેટલી મજા પડે!\nફ્લોરીડા ડીઝનીલેંડ જેટલીવાર જાઉં એટલી વાર મીનુને કહું ભાઈ અને બાને લઈને અહીં આવવાનું છે.\n૧૯૯૬માં કેનકુન દરિયા સામેની હોટેલમાં મોટી બાલ્ક્નીવાળો રૂમ લીધો હતો. રૂમથી પચાસ ફૂટ દૂર મોજાં ઘૂઘવે. અને ડૂબતા સૂરજનો લાલ રંગ દરિયાની ક્ષિતિજમાં દેખાતો હતો, મેં ત્યારે જ ભાઈને ફોન કર્યો હતો. ‘ભાઈ, અહીં તો આવવા જેવું છે!’\n૨૦૧૨માં અહીંના ગુર્જરી મેગેઝીનની ૨૫મી જયંતીનું સંચાલન પત્યું ને તરત ભાઈને ફોન કર્યો.\nમીનુનો અને મારો એક ક્રમ થઈ ગયો હતો કે જીવનમાં કાંઈ સારું બને કે સૌ પહેલાં ભાઈને જણાવવાનું.\nએકવાર ભારતથી એર-ઇન્ડિયામાં પાછો આવતો હતો. બિઝનેસ ક્લાસની સ્ટુઅર્ડેસને કહ્યું ‘મારી કંપની આ બધાં એરોપ્લેનનાં પાર્ટ્સ બનાવે છે.’ અને મારો ફોટો કવર પર હતો તે મેગેઝીન આપ્યું અને કહ્યું ‘તમારા કેપ્ટનને કહો કે રાહુલ શુક્લ ૭૪૭ ની કોક્પીટમાં કોઈવાર નથી ગયા, તો એ હા પાડે તો હું જઈ શકું.’\nસ્ટુઅર્ડેસ કહે, મિસ્ટર શુક્લ, ૯-૧૧ની ઘટના પછી કોઈ સિવિલિયનને કોકપીટમાં જવાની મનાઈ છે.\nમેં કહ્યું ‘આ મેગેઝીન કેપ્ટનને આપો તો ખરા.’\nમારી બાજુમાં બેઠેલા ભાઈએ કહ્યું ‘શુક્લાજી, આપ કોશિશ તો અચ્છી કર રહે હૈ, લેકિન મુમકીન નહી લગતા.’\nદસ મિનિટ પછી સ્ટુઅર્ડેસ આવી. કહે ‘કેપ્ટન રાહુલ જૈને કહ્યું છે કે ‘૩૦ હજાર ફૂટની ઊંચાઈએ પહોંચીએ તે પછી તમને હું લઈ જઈશ.’\nઅને ટેઈક-ઓફ પછી અર્ધા કલાકે એ મને લેવા આવી.\nકોકપીટમાં ગયો. મેં કેપ્ટન ‘રાહુલ જૈન’ ને કહ્યું તમારું first name મને બહુ ગમ્યું.\nએણે કો-પાયલોટને ખસવાનું કહી એની ચેરમાં મને બેસવા કહ્યું. અમે વાતો કરી. પાંચ મિનિટ પછી મેં કહ્યું ‘થેંક યુ, પણ હવે તમને વધુ ડીસ્ટર્બ નથી કરવા’. એ કહે “બૈઠીયે, રાહુલજી, ક્યા જલ્દી હૈ? વો દૂર લુફ્થાન્ઝા કા પ્લેઈન દિખ રહા હૈ, દેખિયે હમ નજદિક જાયેંગે તો ઓટો-પાઈલોટ હી હમારે પ્લેઈન કો લેફ્ટમેં ટર્ન કર દેગા. તો આપ બેઠીયે ઔર fly this plane with me!’\nમેં ત્રીસ મિનિટ સુધી કો-પાયલોટની ખુરશીમાં બેસીને ૭૪૭ ઉડાડવાની વિધિ જોઈ.\nનુઅર્ક એરપોર્ટ પર કાર લેવા આવી હતી તો ઘરે પહોંચતા કલાક થયો. સૂટકેસ કારમાંથી ઉતારી. ઘરમાં આવ્યો. મીનુને હગ કરી. એણે ચા તૈયાર રાખી હતી. પણ હું ચા પીવા બેઠો તે પહેલાં ફોન લઇને ઘેર જોડ્યો ૦૧૧- ૯૧- ૨૭૫૨-૨૨૨૨૯૯. અને ભાઈએ લીધો તો કહ્યું, ‘ભાઈ તમે નહિ માનો, આજે તો તમારા દીકરાએ થોડીવાર ૭૪૭ પ્લેઈન ઉડાડ્યું હતું.’\nઅને પછી અહીં આ લેખમાં લખી છે એ બધી વિગતો ભાઈને કહી. અને ભાઈએ એમની સ્ટાઈલથી કહ્યું ‘ઓહો, આ તો કમાલ કરી નાખી. આ તો એક ઇવેન્ટ થઈ ગયો.’\nભાઈ, તમને એ બધી વાતો કહેવાનો કેટલો બધો આનંદ હતો!\nકોઈ સફળતાની સાચી ખુશી એ તો તમારી પાસે એની વાત કરવામાં અને તમારી શાબાશી લેવામાં હતી.\nઅહીંના એક પચાસ વર્ષનાં બીલીયોનર બીઝનેસમેને એના પિતાનાં મૃત્યુ પછી એમ કહ્યું હતું કે ‘I do not know how to measure success anymore.’ એણે જેટલી કીર્તિ અને પૈસા કમાવાય તેટલા કમાઈ લીધાં હતાં. આથી કીર્તિ કે ધનથી એને સફળતા નહોતી લાગતી. માત્ર એના પિતા એને કહે ‘Good job, Son’ ત્યારે એને થતું કે એણે કાંઈક સિદ્ધિ પ્રાપ્ત કરી છે.\nહું કંઈ એવી સફળ વ્યકિત નથી, પણ તોય મારા માટે સફળતાનો માપદંડ એ ભાઈ હતા. અને ભાઈના ગયા પછી કોઈ સારી વાત બને તો એ બન્યાનો એટલો આનંદ નથી થતો, અને એ સફળતાને કેમ કરીને માપવી તે સમજાતું નથી.\nહમણાં ગાંધી એવોર્ડ મળ્યો. લંડન લેવા ગયો. હાઉસ ઓફ લોર્ડસનાં જાજરમાન અને ઐતિહાસિક મકાનમાં ગયો. એવોર્ડ સમારંભ પૂરો થયો ત્યારે મીનુનાં બહેનો અને બનેવી જોડે પાછા ઘેર આવ્યાં. બધાં ખુશ હતાં. પણ મારા મનમાં ખાલીપણું હતું. હાઉસ ઓફ લોર્ડસના મકાનમાંથી બહાર નીકળ્યાં કે તરત મારે ૨૨૨૨૯૯ પર કોઈ ફોન કરવાનો નહોતો.\nઆજે ભાઈને ગયાને આ આટલા મહિનાઓ થઈ ગયા તોય આંખમાંથી આંસુ સુકાતાં નથી. મિત્રો અને સગાં-વ્હાલાં સહુ મને સહાનુભૂતિ ખૂબ આપે છે, પણ સાથે જ એમને એવું પણ લાગે છે કે રાહુલ આ શોકમાંથી કેમ બહાર નથી આવી શકતો.\nઅને એનું એક કારણ તે એ છે કે મારા માટે માત્ર મારા માતા-પિતા જ નથી ચાલ્યાં ગયાં, પણ મારો સફળતાનો માપદંડ જતો રહ્યો છે.\nઅને આ લેખ પૂરો કરું છું તે સ્વપ્નની એ વિગતથી જે સ્વપ્ન લંડનથી એવોર્ડ લઈને પાછો આવ્યો ત્યારે નવેમ્બર ૩, ૨૦૧૪નાં આવેલું.\nસ્વપ્નમાં હું અને મીનુ ભાઈને ઘેર સર્વોદય સોસાયટીમાં હતાં. પાણી પીવા માટે બંને રસોડામાં ગયાં તો ત્યાં રેફ્રીજરેટર નહોતું. વીરમભાઈએ કહ્યું ‘રેફ્રીજરેટર હોલ-વેમાં બાથરૂમ પાસે મૂક્યું છે.’ મેં ત્યાં જઈ રેફ્રીજરેટર ખોલ્યું તો ઘરનાં પાણીથી ભરેલી બાટલીઓ હતી.\nમીનુએ જીવુબેન (ઘેર વર્ષો પહેલાં કામ કરતાં હતાં તે)ને કહ્યું ‘જીવુબેન કોઈને મોકલીને સીલ કરેલી પાણીની બોટલ બજારમાંથી મંગાવી લો.’\nપછી હું બહાર લોબીમાં ગયો. ત્યાં કેટલાય માણસો બેઠા હતા. જાણે કદાચ ભાઈની ખબર કાઢવા આવ્યા હતા. હું ખાટ સામે બેઠકરૂમનો ખૂણો પડે છે ત્યાં ખુરશીમાં બેઠો.\nત્યાં સુશીબેનની રૂમમાંથી અરુણાબેન દેસાઈ (વિદ્યાલયવાળા) બહાર લોબીમાં આવીને ઊભાં રહ્યાં. મેં એમની સામે જોયું અને તરત મારી ખુરશી પરથી ઊભા થઈને કહ્યું, ‘અરુણાબેન, અહીં બેસો.’\nત્યાં અચાનક ખાટ પર ભાઈ બેઠા હતા તે દેખાયું. મેં જઈ ભાઈનો હાથ પકડીને કહ્યું ‘ચાલો બહાર ચાલવા લઈ જાઉં.’\nભાઈ ઊભા થયા, મેં એમને એક હાથે ટેકો આપ્યો હતો પણ એ તો બરોબર રીતે ચાલી શકતા હતા.\nપગથિયાં ઊતરતાં હું એમને કહેતો હતો, ‘ભાઈ તમને એક વાત કરવાની છે.’ અને એમના કાન નજીક જઈને કોઈક વાત મેં કરી.\nપગથિયાં ઊતરીને અમે દરવાજા તરફ બે ડગલાં ચાલ્યા ત્યાં તો અચાનક ભાઈ ભાન ગુમાવતા હોય તેમ મારા ખભે ઝૂકી પડ્યા. મને તરત ખ્યાલ આવી ગયો કે હું એકલો ભાઈને ટેકો આપી નહીં શકું અને હમણાં પડી જશે. મેં ચીસ પાડીને લોબીમાં બેઠા હતા એ સૌને કહ્યું ‘જલ્દી દોડો, ભાઈને પકડવા આવો.’\nબે ત્રણ જણા દોડીને આવ્યા. ભાઈના બંને હાથ ખભા પાસેથી પકડી લીધા. ભાઈનાં ડોળા ચઢી ગયા હતા. અને મોઢા પરથી જાણે ચેતના જતી રહી હોય એવું મોઢું લાગતું હતું.\nત્યાં એકદમ રેખાબેન મારી બાજુમાં આવી ગયાં. રેખાબેન કહે ‘રાહુલ, ભાઈના ખોળિયામાંથી જીવ ચાલ્યો ગયો લાગે છે.’\nહું ભાઈને ભેટીને રડવા લાગ્યો. પછી એમની છાતી પર માથું રાખી દીધું. ભાઈની આંખો બંધ હતી, જીવ ન હોય તેવું લાગતું હતું. મેં એમને રડતાં રડતાં પૂછ્યું, ‘ભાઈ પગથિયાં ઊતરતા હતાં ત્યારે મેં તમને લંડનમાં મને એવોર્ડ મળ્યો તે વાત કરી હતી તે તમે સાંભળી હતી?’\nભાઈએ માંડ માંડ આંખ ખોલી અને મને કહ્યું, ‘હા, મેં એ વાત સાંભળી’\n* અને પછી એમણે આંખ બંધ કરી દીધી.\n← મને હજી યાદ છે-૬૫ (બાબુ સુથાર)-આગ\tમહીપતરામ અને દલપતરામ ( પી. કે. દાવડા ) →\n2 thoughts on “વિયોગ (રાહુલ શુક્લ)”\nડિસેમ્બર 22, 2018 પર 9:23 એ એમ (am)\nall very touchy and meaningful– summary is :”અને એનું એક કારણ તે એ છે કે મારા માટે માત્ર મારા માતા-પિતા જ નથી ચાલ્યાં ગયાં, પણ મારો સફળતાનો માપદંડ જતો રહ્યો છે.” Sushibahen and Bhai’s physical absence has created – ever lasting vacuum – which is due to your unfathomable love for them. All achievements are Empty without reporting to Bhai and listen word of appreciation this is “EVENT” we can feel your inner structure.\nડિસેમ્બર 22, 2018 પર 10:33 એ એમ (am)\nમા રાહુલજીને સ્વપ્ના યાદ રહે છે તેથી સ રસ રીતે વર્ણન કરી શકે અને કેટલીકવાર વિચારવમળ કરે\nછેલ્લે-‘ભાઈએ માંડ માંડ આંખ ખોલી અને મને કહ્યું, ‘હા, મેં એ વાત સાંભળી’\n* અને પછી એમણે આંખ બંધ કરી દીધી.’ માનવામા ન આવે પણ અમે અનુભવેલી વાત છે…આપણા શાસ્ત્રમા કહ્યું છે કે મરણબાદ પણ કાનમા ફીકર ન કરવાનો સંદેશ કે રામનું નામ લો તો તેની સારી અસર અમે અનુભવેલી છે !


અયોધ્યામાં શ્રી રામ જન્મભૂમિ મંદિર નિર્માણ એ રાષ્ટ્રીય સ્વાભિમાનની પુન પ્રતિષ્ઠા સમાન છે : કૌશિકભાઈ પટેલ\nઆધ્યાત્મિકતા, શ્રધ્ધા અને માનવતા માટે ભારતની વૈશ્વિક ઓળખ\nઅમદાવાદ : ઉત્તરપ્રદેશના અયોધ્યા રામકોટમાં 2.7 એકરમાં 57.400 વર્ગ ફૂટ વિસ્તારમાં લગભગ 2200 કરોડના ખર્ચે મર્યાદા પુરુષોત્તમ શ્રી રામ ભગવાનનું ભવ્ય મંદિર નિર્માણ પામશે. શ્રી રામ ભગવાનના મંદિરના જીર્ણોદ્ધાર માટે 15 મી જાન્યુઆરીથી 27 મી ફેબ્રુઆરી દરમિયાન નિધિ સમપર્ણ અભિયાન કાર્યક્રમ છે નારણપુરા વિસ્તારમાં રામ જન્મભૂમિ મંદિર સમર્પણ નિધિ કાર્યક્રમ યોજાયો હતો. આ કાર્યક્રમમાં રાજ્યના મહેસૂલ મંત્રી કૌશિકભાઈ પટેલે હાજરી આપી હતી. આ દરમિયાન તેમણે જણાવ્યું કે દરેક રાષ્ટ્રને પોતાની એક આગવી ઓળખ છે. અમેરિકા તેની ટેકનોલોજી, સુચારું વ્યવસ્થા માટે ઓળખાય છે. તો ઇંગ્લેન્ડ તેના કાયદા-કાનૂનના અમલીકરણ માટે ઓળખ ધરાવે છે. તે જ રીતે ભારત તેની આધ્યાત્મિકતા, શ્રધ્ધા અને માનવતા માટે વૈશ્વિક ઓળખ ધરાવે છે\nનારણપુરા વિસ્તારના શ્રી રામ જન્મભૂમિ મંદિર સમર્પણ નિધિ કાર્યક્રમમાં તેમણે વધુમાં કહ્યું કે, શ્રી રામ જન્મભૂમિ મંદિર નિર્માણ એ રાષ્ટ્રીય સ્વાભિમાનની પુન પ્રતિષ્ઠા સમાન છે. જે રીતે શરીરની ધોરીનસ કપાઇ જાય તો માણસ ન બચે તે જ રીતે મંદિરો એ ભારતની ધોરી નસ સમાન છે. જો તે જ ન બચે તો રાષ્ટ્ર પણ બચી શકશે નહીં. શ્રી રામ મંદિર માટે હજારો વર્ષના શ્રધ્ધાના સંઘર્ષ પછી સત્યનો આખરે વિજય થયો છે. અયોધ્યામાં રામ મંદિર નિર્માણનો માર્ગ મોકળો થયો છે તેમ જણાવી તેમણે હાજર સૌને જયારે જયાં જરૂર પડે ત્યાં ઉપયોગી બનવા અપીલ કરી હતી.\nતેમણે વધુમાં જણાવ્યું કે, આખું વિશ્વ કોરોનાગ્રસ્ત છે. પરંતુ આપણે આપણા પુરાતન આયુર્વેદ શાસ્ત્ર અને ૠષિમુનીઓએ સૂચવેલા આધ્યાત્મિક માર્ગને કારણે આ વૈશ્વિક મહામારીનો પણ મક્કમતાથી સામનો કરી શક્યા છીએ. તેના મૂળમાં યોગ- આયુર્વેદની પુરાતન સંસ્કૃતિ રહેલી છે. પશ્ચિમના દેશો પાસે આ સંસ્કૃતિ નથી તેથી તેઓ તેની સામે ઝઝૂમી રહ્યાં છે. તેમણે કહ્યું કે, રામ જીવનકથા નથી. પરંતુ રામચરિત્ર કથા છે. રામાયણની કથામાં જીવનરૂપી તમામ સંદેશ રહેલો છે\nસ્વામિનારાયણ મંદિર, ઝુંડાલના સ્વામિ પુરષોત્તમ ચરણદાસજીએ કહ્યું કે, રાષ્ટ્ર, ધર્મ, સંસ્કૃતિનો સમન્વય એક સાથે મંદિર સાથે જોડાયેલો છે. જે રીતે દરિયામાં ફસાયેલા વ્યક્તિ માટે દિવાદાંડી માર્ગદર્શક બને છે. તે જ રીતે ભારતીય સંસ્કુત્તિમાં મંદિરો દીવાદાંડી બની સમાજ જીવનનું માર્ગદર્શન કરે છે.\nઆ સમર્પણ નિધિ કાર્યક્રમમાં અમદાવાદ શહેરના પૂર્વ મેયર ગૌતમ શાહ, નારણપુરા ઝોનના હરેશ ઠક્કર, પારસ, તારક સહિત નારણપુરા વિસ્તારના લોકો ઉપસ્થિત રહ્યાં હતા\nરાજકોટમાં બે અકસ્માતમાં એકનું મોત : એક ઇજાગ્રસ્ત access_time 3:37 pm IST\nલાઇટ મેટ્રોની કનેકટીવિટી આવનારા દિવસોમાં અન્‍ય શહેરોમાં પણ જોડવા પ્રયત્‍ન : વિજયભાઇ access_time 4:21 pm IST


કૃષિ કોમોડિટીમાં મોડી સાંજ સુધી ટ્રેડિંગ ચાલુ રાખવા વિચારણા | Trading may continue till late evening in Agricultural commodities - Gujarati Oneindia\n47 min ago નીતિશ કુમારના પેગાસસવાળા નિવેદન ઉપર RJDનો તંજ, કહ્યું- આશા છેકે દબાવમાં નિવેદન બદલશે નહી\n| Published: Monday, September 23, 2013, 17:16 [IST]\nમુંબઇ, 23 સપ્ટેમ્બર : ગ્લોબલ ઈન્ડિયા 2013 દરમિયાન ફોરવર્ડ માર્કેટ્સ કમિશનના ચેરમેન રમેશ અભિષેકે પત્રકારોને માહિતી આપતાં જણાવ્યું હતું કે ''ટૂંક સમયમાં એગ્રીકલ્ચર કોમોડિટીઝ માટે પણ મોડી સાંજ સુધી ટ્રેડિંગ ચાલુ રાખવામાં આવશે.'' અભિષેકે વધુમાં માહિતી આપતાં કહ્યું હતું કે હાલ ટ્રેડર્સ અને એક્સચેન્જ સાથે આ બાબતે વાતચીત ચાલી રહી છે.\nનોંધનીય છે કે હાલ માત્ર નોન-ફાર્મા કોમોડિટીઝ જેવી કે ક્રૂડ ઓઈલ, નેચરલ ગેસ, મેટલ્સ, સોનું, ચાંદી માટે જ મોડી સાંજ સુધી ટ્રેડિંગ કરવા માટેની પરવાનગી આપવામાં આવી છે. ઓઈલ કોમ્પ્લેક્સ, સુગર અને મેઝ જેવી કોમોડિટીઝનું મોડી સાંજ સુધી ટ્રેડિંગ કરી શકાય તે માટે હાલ ઉચ્ચ સ્તર પર ચર્ચાવિચારણા ચાલી રહી છે.\nઓઈલ કોમ્પ્લેક્સમાં સોયાબીન, પામ ઓઈલ્સ અને રાપીસેડ ઓઈલનો સમાવેશ થાય છે. હાલ એગ્રીકલ્ચર કોમોડિટીઝનું ટ્રેડિંગ સોમવારથી શુક્રવાર દરમિયાન સવારે 10થી5દરમિયાન કરવામાં આવે છે. જ્યારે શનિવારે આ ટ્રેડિંગનો સમય સવારે 10થી બપોરના2વાગ્યા સુધીનો હોય છે. નોનો એગ્રીકલ્ચર કોમોડિટીઝના ભાવો ઈન્ટરનેશનલ ભાવોના અનુસંધાને નક્કી કરવામાં આવે છે. અત્રે ઉલ્લેખનીય છે કે ગ્લોબલ માર્કેટ શનિવારે ચાલુ રહેતું નથી. મુખ્યત્વે નોન-ફાર્મા ટ્રેડિંગ બાબતે શનિવારે ફરિયાદો ઉઠવા પામી છે.\nસૂત્રોના જણાવ્યા અનુસાર કેટલાક વ્યક્તિઓએ ફ્યુચર માર્કેટમાં તેમના નફા અને ખોટા પણ માર્ચ 30 (શનિવાર)નાં એ એડજસ્ટ કર્યા હતા. આ બાબતે નિયમિતતા લાવવા માટે હાલના તબક્કે બધી જ ડિલિવરી ફરજિયાત કરવા માટેની ચર્ચાઓ ચાલી રહી છે અને ડિલિવરી ફરજિયાત બનાવવાને કારણે માર્કેટમાં ખૂબ જ સરળતા થશે તેવી આશા રાખવામાં આવી રહી છે. આ મુજબ ચાર કોન્ટ્રાક્ટસની ડિલિવરી ફરજિયાત બનાવામાં આવશે. નાના-કોન્ટ્રેક્ટરો માટે કેશ પેમેન્ટની પણ સગવડ કરવામાં આવશે.\nઆ માટે કમિશન દ્વારા બધા જ એક્સચેન્જોને તેમના વેરહાઉસનું રજિસ્ટ્રેશન રેગ્યુલેટરી એન્ડ ડેવલપમેન્ટ ઓથોરિટીમાં કરાવવા માટેની સૂચના આપવામાં આવી છે. રજિસ્ટ્રેશનને પરિણામે એક્સચેન્જને મળતી ક્વનોટીટી અને ક્વોલિટીની ફરિયાદોમાં ઘટાડો થશે.\nફોરવોર્ડ માર્કેટ્સ કમિશન દ્વારા કોઈ પણ કંપનીનું રજિસ્ટ્રેશન ન થાય ત્યાં સુધી તેના દ્વારા 'એક્સચેન્જ' શબ્દ ન વાપરવામાં આવે તે અંગેની સૂચન પણ આપવામાં આવી છે. ફોરવર્ડ માર્કેટ્સ કમિશનને ફોરવોર્ડ માર્કેટસ (રેગ્યુલેશન) એક્ટ 1952માં એમેન્ટમેન્ટ થયા બાદ ખૂબ જ સરળતા રહેશે. નોંધનીય છે કે આ અંગેનું બિલ સંસદના શિયાળુ સત્રમાં પાસ થાય તેવી શક્યતા છે.\nસોનાનો છેલ્લા 12 વર્ષનો વિજયી રેકોર્ડ તૂટશે?\ntrading agricultural commodities ટ્રેડિંગ કૃષિ કોમોડિટી\nTrading may continue till late evening in Agricultural commodities\nStory first published: Monday, September 23, 2013, 17:16 [IST]